
»Efterskrift til mine Dramer« — det klinger 
noget posthumt og det med Rette, da nær- 
værende Skuespil i alt Fald foreløbig komme til 
at afslutte mit »Theater«. Det er selvfølgelig ikke 
med noget ganske let Sind, at jeg tager den 
Beslutning, at se bort fra alle dramatiske Planer; 
jeg har som Dramatiker ført en energisk tiaarig 
Kamp, hvis Bitterhed vel neppe kan forstaas af 
en Ikke-Kunstner, eller blot af en Ikke-Drama- 
tiker — en Kamp, der den længste Tid har 
dreiet sig om overhovedet at komme til at 
levere et Slag og som endelig har tilfægtet sig 
et Par sceniske Seire — hvoriblandt en af 
temmelig Betydning — uden at det endelige 
Udfald dog derved kunde forandres : Nødvendig- 
heden af at strække Vaaben. Naar man er 
naaet saavidt, at man med nogenlunde Sikker- 
hed kan regne paa intet Theater at finde og 
med overvældende Sandsynlighed for heller 
ingen Forlægger at finde, saa er det aabenbart 
paa Tide at holde op, naar man ikke har været 

saa forsynlig at lade sig føde rig — i hvilket 
Tilfælde det skulde være mig en Fornøielse at 
fremture som Theaterdigter for en »fri Scene« 

— en Bestilling, hvortil Aandsretning og Tem- 
perament jo synes at gjøre mig nogenlunde 
egnet, ikke at tale om, at der, i den Tanke at 
skrive lutter Premiere - Stykker unægtelig er 
Noget, der tiltaler min aristokratiske Kunstner- 
natur. 

Idet jeg altsaa nu maa trække mig tilbage 
fra denne Side af min digteriske Virksomhed, 
der har ligget mig særlig paa Sinde, kunde jeg 
ønske at udtale mig om dens Charakter og 
Aand og navnlig authentisk belyse den Del 
deraf, i hvilken nærværende Drama er et inte- 
grerende Led — det moderne Trekløver, »Her- 
man Vandel«, Wuthhorn« og »Hans Excellence« 

— af hvilke de to første ere blevne ligesaa 
heftig som uforstaaende angrebne, medens det er 
til at forudse, at det tredie, der fremkommer 
under særlige Omstændigheder, vil blive det i 
endnu høiere Grad. 

Til disse særlige Omstændigheder regner 
jeg selvfølgelig ikke den, at det er forkastet af 
vort saakaldte kgl. Theater, men vel den, at 
det ikke, som Enhver maatte vente, fremkommer 
paa Dagmartheatret, men paa »det frie Theater«, 
hvilket formodentlig i det store Publikums Øine 
vil sige saa meget som, at det er for uanstæn- 

digt til at spilles paa »en ordentlig Scene«. 
Dertil kommer, at det flere Maaneder før dets 
Udgivelse og sceniske Fremstilling ved en Op- 
læsning er bleven bekjendt for en begrændset, 
men dog ret talrig Kreds af literairt Interesserede 
og formodentlig blevet adskillig drøftet. Og 
endelig — hvilket er Hovedsagen — har det 
forlængst gjennem Bladene forlydt, at Stykket 
er forkastet af dét kgl. Theater »paa Grund af 
Umoralitet« (nemlig Stykkets, ikke det kgl 
Theaters), og som jeg hører, har ogsaa et Par 
af dets høiere Funktionærer salvelsesfuldt svaret 
Folk, der kom med det naive Spørgsmaal, hvor- 
for mit Stykke ikke var antaget: »En stats- 
understøttet Institution kan da virkelig ikke op- 
føre et Stykke, der har til Formaal at forherlige 
det frie Forhold og nedsætte Ægteskabet«. 

Jeg bemærker i Forbigaaende, at jeg des- 
værre ikke tør rose mig af at vide, hvad en 
statsunderstøttet Institution kan og hvad den 
ikke kan. Derimod ser jeg mig 1 Stand til at 
erklære, at hvis det hører til dens Opgaver at 
forhindre danske Digtere i at blive dramatiske 
Digtere — og det maa vi vel antage — saa har 
vort kgl. Theater overfor mig i denne Retning 
gjort hvad der stod i menneskelig Magt, og 
hvis det ikke helt er lykkedes, saa bør denne 
Omstændighed ikke regnes til Forkleinelse for 
Institutionen og dens Ledere. 

De tre Dramer, som der her hovedsagelig 
er Tale om, forenes ved et vist fælleds Oprørs- 
træk, og der stiller sig omtrent de samme 
Vanskeligheder i Veien for deres Forstaaelse. 
Det midterste af dem, »Wuthhornc, har haft 
den Lykke fremfor sine Brødre selv at kunne 
tale til Publikum i sin fuldkomne sceniske 
Skikkelse og er derved blevet det af alle mine 
Værker, som er trængt ud i de videste Kredse; 
havde det ligesom de andre maattet nøies med 
at opføres en enkelt Aften for et sluttet Selskab 
og forresten forsøge at virke i Bogform, saa 
kan man med Sikkerhed sige, at det vilde 
være lykkedes den kjøbenhavnske Presse at 
slaa dette Stykke saaledes ned, at — et ringe 
Mindretal fraregnet — Publikum kun kj endte 
det af Navn og vidste om det, hvad en paa 
Forhaand vrangvillig og irriteret Kritik havde 
fundet for godt at foresnakke det, ja at ogsaa de, 
der selv gav sig til at læse det, forud havde 
faaet den naturlige Synsvinkel fordreiet. Saa- 
ledes gik det »Herman Vandel«, der tilmed 
havde det Vanheld at udkomme længe før Op- 
førelsen og paa en Tid, da »Politiken« — det 
eneste større Blad, hos hvilket man kunde 
haabe nogen Sympathi for dette Værk — endnu 
fulgte den Politik ikke at omtale hvad jeg skrev.*) 



*) Det er meget lang Tid siden jeg gav mig af med at 
følge Dagspressens Kritikker, hvis Hovedsum mere 

Saaledes vil det formodentlig ogsaa gaa »Hans 
Excellence«. Imidlertid er det mit Haab ved 
denne Indledning dels at lette Læseren For- 
staaelsen ved at stille ham i det rette Forhold 
til Dramaet, selv om dette Forhold allerede 
skulde være blevet forrykket af hans »Organ«, 
dels overhovedet saa vidt muligt at vanskelig- 
gjøre Organerne deres forrykkende Funktion. 

Som sagt, »Wuthhom« havde en lykke- 
ligere Skjæbne, men iøvrig er jeg meget langt 
fra at lade mig skuffe af Klapsalverne og slutte 
fra deres Styrke til Forstaaelsens. Bortset fra. 



læsende Venner gjør mig bekjendt med, og ved »Her- 
man Vandels c Udkomst erindrer jeg kun at have læst 
to, en væsentlig rosende, der med et Stænk af elsk- 
værdigt Ironi skildrede mig som »Danmarks sidste 
Digtere — og en i »Dagens Nyheder« — det Organ, 
som jeg holdt paa Grund af dets Billighed. Dette 
Blad, der sædvanlig indeholdt lange æsthetiske Artikler 
om literaire Nyheder, helligede mit Stykke en halv 
Snes Linier, der løb ud paa at det vidnede om »min 
Kritikløshed«, at jeg kunde udgive Sligt — en Dom, 
som jeg synes fortjener at opbevares. Iøvrig kan intet 
af mine Værker rose sig af at have vakt et Ekko af 
saadan Stemmeforskjel som dette — ligefra de mest be- 
geistrede Yttringer, som har lønnet nogen af mine 
Anstrengelser, til — for at tage det Yderligste — et 
anonymt Brev, der bestod af en Række udsøgt gemene 
Skjældsord, undertegnet: »en nødtvungen Læser af 
Herman Vandel«, — »Wer Vieles bringt, wird Manchem 
etwas bringen« — om ikke Andet, saa Leilighed til at 
vise sin egen Naturs Gemenhed. 

at jeg er villig til at give Theatermaler, Belys- 
ningsmester og Skuespillere hvad deres er, — 
ogsaa hos dem, der lod Stykkets indre drama- 
tiske Liv rive sig med, var der utvivlsomt ofte 
paa Bunden en fuldstændig Fremmethed for 
Stykkets Aand. En Bekjendt fortalte mig, at 
han havde hørt en Samtale mellem to, der gik 
fra Theatret, en Ældre og en Yngre ; den Yngre 
gav sin Begeistring Luft: det var — efter hans 
ungdommelige Mening — herligt en Gang at se 
mægtige Lidenskaber og virkelige tragiske Kon- 
flikter stort behandlede paa Scenen og dog iklædt 
vort eget Kjød og Blod. Den Ældre sagde 
ikke direkte noget derimod men indvendte 
blot: »Men Moralen, hvadbliver der af Moralen?« 
»Ja Moralen — !« indrømmede Ynglingen be- 
skjæmmet. »Og jeg finder netop Deres Stykke 
eminent moralsk,« tilføiede Beretteren. 

Det er Sagen. Det er paa Moralens Om- 
raade, at Striden staar om disse Dramer. Nogle 
finde dem eminent moralske, andre eminent 
umoralske, og til den sidste Anskuelse bekjender 
sig næsten hele den danske Presse. Det er 
Skade, at dens Penne sædvanlig mangle Skarp- 
hed til kort og præcist at fremsætte dens An- 
skuelse: lad mig for en Gangs Skyld laane 
den min — som jeg i dette Øieblik har skaaret 
— og vise et æret Læsepublikum, hvorledes 

mine . Stykkers Antimoral ifølge dens Opfattelse 
ser ud: — 

»I det første af disse Dramer — »Herman 
Vandel« — forkynder Hr. Gjellerup, at naar 
en ung Mand har forført en ung Pige, og hun 
skal have et Barn, er det moralsk urigtigt af 
ham at ægte hende, eller i alt Fald — vi 
ønske ikke at være uretfærdige mod Hr. Gj. — 
at den, der ikke ægter hende, staar moralsk 
høiere end den, der gjør det. Nyhedens Interesse 
vil man ikke kunne frakjende denne Paastand. 

— »Wuthhorn« lærer os, at naar en Ægte- 
mand ikke strax vil g^^ ind paa Skilsmisse, 
bør Elskeren bestige det nærmeste Bjerg med 
denne Ægtemand og styrte ham ned i en Af- 
grund — særlig bør dette ske, hvis Ægte- 
manden er Redaktør af en Høire-Avis. Som 
en Slags Guldgrundsfolie for det sorte Ægte- 
skab paraderer i Stykkets Baggrund den frie 
Kjærlighed paa den symbolske »Freie Alp«. 

— Denne Modsætning udarbeides endelig endnu 
kraftigere i »Hans Excellence«, hvor vi under- 
rettes om, at den Mand, der lever trofast med 
sin Hustru og Intet forlanger derudover, er en 
ren moralsk Sinke, en ringe Undersaat i For- 
hold til den »fyrstelige« Natur, som udenfor sit 
Ægteskab har et frit Forhold — hvorfor ikke 
en Række saadanne, er os uklart, det synes at 
maatte blive Conseqventsen, formodentlig har 

praktiske Theatergrunde været det Afgj ørende. 
Det Bedste ved dette Stykke — et Gode, som 
vi er meget villige til at anerkjende, — er at 
Forfatteren lover, at det skal blive hans sidste.« 
Man kunde vel imidlertid ogsaa af disse 
Stykker uddrage en anden — en modsat Moral. 
I Herman Vandels Skjæbne f. Ex. kunde man, 
uden at lægge noget Fremmedartet ind, se et 
Vidnesbyrd om, at en saa fin Natur, som den 
der her er skildret, og navnlig en Mand, der 
som Herrnan Vandel ved sit hele Temperament 
er henvist til Ægteskabet, dm hvilket han har 
de høieste og reneste Forestillinger — han maa 
dobbelt og tredobbelt vogte sig for at give efter 
for en flygtig Passion, en letfodet Fristelse, der 
vinker ham ud af en moralsk Sløvhedstilstand 
eller en nagende Smertedøs; thi hvad der for 
robustere Constitutioner vilde være et Narcoticon 
eller vel endogsaa en Stimulants til forynget 
Livskraft, det bliver for ham Gift. Enhver op- 
mærksom Læser af Stykket vil med Lethed 
kunne belægge denne Opfattelse med Bevis- 
steder og slaa dette fast som Sørgespillets dog 
unægtelig meget moralske Tendens. Han vilde 
imidlertid ogsaa have Uret, og det fordi han 
overhovedet betragtede dette Sørgespil under 
det skjæve og lave Synspunkt af et Ten- 
densstykke. Jeg skriver ikke Tendensstykker 
— selvfølgelig, kunde jeg tilføie under den 

ganske vist dristige Forudsætning, at Læseren 
er nogenlunde kjendt med det Væsentlige i min 
literaire Virksomhed. Nei, jeg dramatiserer ikke 
Tendenser, og jeg digter ikke ud fra et abstrakt 
Begreb — hvad man strengt taget overhovedet 
ikke kan, men vel skrive; jeg fordyber mig i 
en menneskelig Lidenskab, som af en eller 
anden Grund interesserer mig og bliver levende 
for mig, og da jeg af Naturen har Noget af 
den dramatiske Spaltning i mig, ser jeg den 
umiddelbart i dens Kamp med andre Liden- 
skaber eller i dens Sammenstød med den faste 
Aflagring af menneskelige Lidenskaber og In- 
teresser, som vi kalde Love — skrevne saavel 
som uskrevne. Og ligesom en Chemiker sørger 
for at tilveiebringe det Lufttryk og den Tempera- 
tur, der er gunstigst for at de undersøgte 
Kræfter kunne vise sig i deres charakteristiske 
Virksomhed, saaledes søger jeg at sætte mit 
Stof under det Høitryk, der fremtvinger den 
dramatiske, ja om muligt den tragiske Konflikt 
— hvilket væsentlig beroer paa en tilstrækkelig 
Uddybning af Charaktererne. Thi den samme 
Constellation, der i en let Behandling adspreder 
med en harmløs Vaudeville-Forvikling, kan ofte, 
naar de handlende Personer have undtagelses- 
vis Gemytsdybde og en Kraft, hvis Spænding 
grændser til Overspændthed, hidføre den tragiske 
Katastrophe, medens et tilsvarende Idealiserings- 

Arbeide, der ikke gik i Retning af individuel 
Uddybning men af typisk Bredning vilde frem- 
kalde den egentlige komiske Situation. (Man 
tænke f. Ex. paa ægteskabelig Skinsyge, det 
Utal af Farcer og saakaldte Lystspil, de faa 
Komedier og færre Tragedier, som den har 
været Motiv for.) 

Nu ligger imidlertid næsten alle saadanne 
Tragedieemner paa det Omraade, hvor den indre 
personlige Lov krydses af den almene Gjennem- 
snitslov, hvor Individualismen kommer i Kollision 
med Almenvæsnet og dets mer eller mindre 
helliggjorte Vedtægtsgjærde, reiser sig derimod, 
gjennembryder det og redder sin Idealitet men 
paa Bekostning af Individet, der gaar under. 
Ja dette er, om jeg ikke feiler, ret egentlig den 
moderne Tragedie, og Richard Wagner er efter 
denne Betragtning den første saavel som den 
største virkelig moderne Tragiker*). Det er 
blevet vort tragiske Problem, fordi først i vor 
Tid og endda kun hos de germanske Folk, 
Personligheds-Ideen er bleven saa myndig, at 
den med tilstrækkelig ideal Ret kan træde i 
saadan selvhævdende Opposition til Almen- 
væsnet, medens paa den anden Side dette dens 



*) Jeg henviser til mit Essay: »Richard Wagner i hans 
Hovedværke, navnlig til Afsnittene »Erotikken i Val- 
kyrien c og »Ledende Idéer c. 

mangeaarige Formynder og nye Modstander 
netop nu antager en mer og mer anmassende 
Skikkelse, ja det endog i en saadan Grad, at 
man, naar man søger efter den korrekte Mod- 
betegnelse til Begrebet Individualisme, støder 
paa Ord, der allerede har praktisk politisk 
Farve: Socialisme og Communisme. For den 
antikke Verden var denne Modsætning ukjendt; 
— dens Tragedie havde til Helt mindre Indi- 
videt end Mennesket og til hans usynlige Mod- 
stander selve Verdensordenen, det ubøielige, 
Guder og Mennesker beherskende Fatum. Hos 
den dramatiske Renaissances to Stormænd, 
Shakespeare og Calderon, har en Individuali- 
sering af begge Parter fundet Sted, og det saa- 
ledes, at det hos den katholske Spanier væsentlig 
er Fatum, der er individualiseret til den per- 
sonlige Verdensstyrer, der spiller med Individerne 
som med Marionetdukker, medens hos den prote- 
stantiske Englænder de frie Personligheder i Liden- 
skabernes Storm give sig et alvist og algodt 
Forsyn i Vold. Derimod finder der hos Schiller, 
den eminent historisk-philosophiske Dramatiker, 
en Bevægelse henimod det Upersonlige Sted: 
Forsynet er blevet den upersonlige Verdens- 
orden, Verdenshistorien er Verdensdommen, og 
i hans senere Produktion hæver det antikke 
Fatum sit Medusahoved for snart af Epigoner 
at blive karrikeret i den doktrinære »Skjæbne- 

tragedie«. Men Napoleon, der skabte det 
moderne Europa, var ogsaa betænkt paa^at 
skaffe det en ny Theatergud, og skjøndt hans 
imperiale Æsthetik ofte havde et stærkt akademisk 
Stænk, havde han vel ikke saa helt Uret, naar 
han i sin Lapidar-Stil lod en Dramatiker vide, at 
det moderne Fatum var Politikken; han havde 
den historiske Heltetragedie for Øie, og det er 
i Grunden kun en Anvendelse af hans Sætning, 
naar man siger, at den borgerlige Tragedies 
Fatum er selve den borgerlige Orden. 

Altsaa : Personlighedens Sammentørnen med 
den upersonlige, mod al stærk personlig Livs- 
rørelse mer eller mindre fjendtlige Samfunds- 
og Selskabs-Orden. Men indenfor denne Kreds 
kan der afstikkes en endnu centralere. Hvad 
er den personligste Del af Personlighedens Liv ? 
— Kjærligheden. Thi det Erotiske er Individua- 
lismens egentlige Brændpunkt — er det i 
den Grad, at den kjønslige Differentiering er 
det første Anlæg til Charakterdannelse over- 
hovedet, den Gren, hvori alt Andet maa ind- 
podes. Derfor er det erotiske Valg en direkte 
Gradmaaler for Individualiseringsprincippet — 
vel at mærke ikke det fornuftsmæssig bereg- 
nende Valg af en Ægtefælle, men den instink- 
tive, naturkraftige erotiske Udvælgelse. Hos de 
lavere Dyr, hvor Individet kun er Exemplar, 
finder der slet ingen Udvælgelse Sted, hos de 

høiere kun paa Hunnernes Side og efter et 
meget usammensat Princip. Naar der hos de 
høieste Dyr undertiden kan bemærkes en 
virkelig lidenskabelig Tilknytning til en Enkelt, 
saa er det et af de vigtigste Tegn paa, at den 
egentlige Individual-Charakter begynder at danne 
sig, eller rettere, er saa vidt fremskreden i sin 
Dannelse, at den gjør sig bemærkelig. Hos 
Culturmennesket har Elskovs - Valget og dets 
Følger altid spillet en Hovedrolle — det styrtede 
Troias Mure i Støvet og lod Antonius miste 
den halve Verden og Livet; intet Under altsaa, 
at det er blevet et af Poesiens Hovedmotiver og 
langt det populæreste. Kun i Tragedien har 
det maattet nøies med en stedmoderlig Behand- 
ling; de antikke Tragikere forsmaaede det fuld- 
komment, hos Shakespeare spiller det kun i et 
enkelt Ungdomsarbeide den tragiske Hoved- 
rolle, noget mere fremtrædende bliver det hos 
Schiller. Da den Udelukkethed, hvormed Valget 
yttrer sig, og den Kraft, hvormed det holder sin 
Gjenstand fast, som sagt, er det aabenbareste 
Udtryk for Personlighedens individuelle Af- 
sluttethed og Charakter-Dybde, saa kan man 
vente, at i en rent moderne tragisk Kunst For- 
holdet mellem Mand og Kvinde og dets Voxen 
ud over og Sprængning af de bestaaende ind- 
skrænkende Former vil blive det centrale Motiv 
— hvilket da ogsaa allerede i Wagners Musik- 

II 

drama er Tilfældet i en indtil da uanet Grad — 
»Tristan og Isolde«, »Valkyrien«, »Gotter- 
dåmmerung«, det var en stigende Kjærligheds- 
sang, som Verden aldrig før havde hørt eller 
drømt om, trodsig og salig, forbryderisk-hellig, 
verdensfornægtende og tilsidst verdenstilintet- 
gjørende. Naar Heine med genial Antipathi ud 
af Beethovens sidste Musik hørte »die Agonie 
der Erscheinungswelt«, saa gjælder dette Ud- 
tryk ikke mindre om den Wagnerske Musik 
i dens Hovedperiode, hvor den tragiske Erotik 
i sin Idealisme tilsidst i bogstavelig Forstand 
brænder de foragtede Slakker af den phæno- 
menale Verden op med samt dens Mennesker 
og Guder; — i hans Svanesang er »Agonien« 
allerede overvunden og tilbagelagt: efter »Gotter- 
dåmmerungs« »Kjærligheds-Forløsning« Grahls- 
klokkernes Nirvanaklang. 

Intet kan bedre end dette store Exempel 
vise os, i hvilken Grad Erotikken, som Individua- 
lismens Brændpunkt, i sin Oprørskamp mod 
»Verden« staar og maa staa i Forgrunden for 
det virkelige moderne, mer eller mindre tragiske 
Drama. Hine illæ lacrymæ: derfra disse evige 
Klager ikke blot over det »Pinlige« — thi under 
dette Synspunkt ser Philisteriet al Tragik, der 
ikke har iført sig et tilstrækkelig fjernt Kostume 
— men fornemlig over det Anstødelige, 

Usømmelige og Usædelige ved det moderne 
Theater. 

Det »Usømmelige« ligger i Stoffet, fordi 
selvfølgelig de erotiske Konflikter af alvorligere 
Natur og af indre Betydning ikke for- 
trinsvis findes i velordnede Forhold, hvor 
Alt er klappet og klart. Det »Usædelige« ligger 
i Behandlingen, der vækker Sympathi — mer 
eller mindre, men dog altid Sympathi — for 
Hovedpersonerne, altsaa for Overtrædere. Men 
dette sker ikke — eller bør ikke ske — derved 
at Forfatteren kaster en subjektiv Belys- 
ning over Forholdene, saa at der fremtvinges 
et vilkaarligt Billede med unaturlig Fordeling 
af Lys og Skygge, men tvertimod derved, at 
han fremstiller dem i et saa objektivt og alsi- 
digt Lys, at Tilskueren nødes til at tage sine 
subjektive Briller af — nemlig de ham af Sam- 
fundet givne, justerede og approberede Kategori- 
Briller — og se med sine egne Øine. Herved 
frembringes nu ganske vist atter en Virkning, 
der er langt farligere end den enkeltvakte 
Sympathi for hine dadelværdige Personer, ja 
forholder sig til denne som et chronisk 
Onde til et akut: man kalder den »Forvirring 
af de sædelige Begreber«, og for saa vidt med 
Rette, som dens første Phænomen er det, at 
Anskuelses - Organet ikke længer funktionerer 
øieblikkelig og sikkert, men at der indtræder 

en Tøven og Vaklen. »Der kan du se,« siger 
Samfundet, der havde forordnet Kategori-Brillerne, 
med hvilke man ser alt saa smukt ordnet — 
Bukkene tilvenstre, Faarene tilhøire — »der 
kan du se; ikke nok med at du et Øieblik saae 
skjævt, du kan overhovedet ikke se rigtig 
længer! det er en akut Øiensygdom, og du 
bliver blind, hvis du ikke igjen tager Brillerne 
paa.« Øienlægen derimod siger: »Vær ganske 
rolig; det blænder lidt endnu, men det gaar 
snart over, og saa vil du se langt bedre. Bril- 
lerne vare gode nok for en Tid, men nu be- 
høver du dem ikke længer.« Hin Forvirring er 
nemlig blot den, der optræder overalt, hvor en 
lavere Tilstand gaar over til en høiere og mere 
sammensat. Naar Instinktet glipper og maa 
erstattes af Fornuften, saa sker dette ikke uden 
en Krisis af Usikkerhed , som ganske vist 
kan være farlig for Individet, men som 
normalt slutter med, at der fremkommer en 
Handlemaade, der staar i et langt viderækkende 
Forhold til Tingenes Natur. Hvad vilde man 
for et Par hundrede Aar siden have sagt til en 
Justits, der spurgte efter nærmere Omstændig- 
heder, ja endogsaa efter Motiver og sjælelig 
Tilstand, og ikke havde Kategorierne fix og 
færdige til præcis Anvendelse: »Han har slaaet 
en Mand ihjel — hæng ham«? — vilde man 
ikke have klaget over en usikker og tøvende 

Funktioneren, der tydede paa en total For- 
virring og begyndende Opløsning af de juridiske 
Begreber? 

Nærmere bestemt bestaar nu den nye Syns- 
maade deri, at den ser positivt, medens man med 
Brillerne ser negativt. Dette lader sig let illustrere 
med et Billede ud af det foreliggende Stof Man 
betragte Tilfældet »Herman Vandel«. — Kate- 
gori-Brillerne give øieblikkelig den negative Be- 
stemmelse: »Han vil ikke ægte en Pige, som 
han har forført!« Saaledes ser hele Familien 
Tvede Sagen: og lad os antage, at der til 
Stykket svarede en virkelig Begivenhed, saa 
vilde dette Synspunkt være den almindelige 
Dom: saa sandt er det, at Digteren ikke kaster 
et vilkaarligt subjektivt men just et objektivt 
Lys paa Handlingen: — Dramaet tvinger en- 
hver, der forstaar det, selv om han overfor 
selve Begivenheden vilde være bleven staaende 
ved hin negative Bestemmelse, til at se positivt, 
hvorved Sætningen vendes om, nemlig saa- 
ledes: Han har forført en Pige, som han ikke 
vil ægte. Ikke blot rettes Blikket paa to ganske 
forskjellige Punkter, men rent formelt er der en 
radikal Forskjel: den første Sætning er sig selv 
nok, klar og selvstændig, hvorfor den ogsaa 
passende afsluttes med et Udraabstegn (»hvilket 
Afskum!«). Ikke saaledes med den anden, der 
er høist paafaldende og dunkel og snarere 

maatte løbe ud i et videreførende Spørgs- 
maalstegn. I den Maade, hvorpaa Relativsæt- 
ningen umiddelbart sætter hans Ikke- Villen-ægte 
i Forbindelse med Hovedsætningen, ligger der 
nemlig en Anticipering af denne Villie, som 
derved sættes samtidig med eller endog forud for 
Handlingen, og der udsiges da, at Pigen var 
en saadan, som han ikke vilde eller — da der 
endnu ikke er Tale om nogen bevidst Beslut- 
ning — ikke kunde ville ægte. Men her- 
ved er man allerede inde paa Undersøgelsens 
Sti til Forstaaelsens Vei: — hvorfor kan han 
ikke ville ægte hende? fordi det vilde være et 
blivende Frafald fra hans Livsideal, fordi han, 
saaledes som han er anlagt, derved maatte til- 
intetgjøre sig selv — hvormed man da føres 
til at betragte Mandens positive Egenskaber og 
værdsætte ham efter disse. Men iøvrig er det 
saa langt fra, at den sidste Form af Sætningen 
indeholder mindre Misbilligelse end hin første 
— Udraabssætningen — , at den tvertimod er 
langt strengere, ja forsaavidt uforsonlig, som 
den betragter noget Forbigangent og egentlig 
Irreparabelt, medens den Tvedeske Betragtning 
efter praktisk Morals Sædvane er forsonlig 
nok: for den er Sagen i høi Grad reparabel, 
han behøver jo kun at opgive sin Egenvillie, 
ikke at ville ægte hende, saa er Alt i den 
skjønneste Orden. Endnu skjønnere vilde 

Ordenen ganske vist være, hvis han var be- 
gyndt med at ægte hende, men »Herregud! 
man skal jo heller ikke være Rigorister, vi er 
jo alle Mennesker, tilmed kristelige og moralske 
Mennesker, Gud ske Lov da!« 

Ja, man *er et moralsk Menneske, man er 
endogsaa theoretisk et Kathechismus-Menneske, 
der holder sig til de mange »Du-skal-ikker«, og 
man skal derfor i høi Grad have sig frabedt at 
urolige Hoveder komme med en positiv Maale- 
stok, der er i Stand til at vende Forholdet helt 
paa Hovedet. Thi er det ikke ligefrem at true 
med at drive »det moralske Menneske« ud af 
hans sikre Position indenfor Kredsen af hans 
Ikke-Dyder — man har ikke stjaalet, ikke 
slaaet ihjel, ikke begæret sin Næstes Hustru, 
ikke opfundet Krudtet o. s. v. — drive ham 
ud af den og stille ham overfor det fatale posi- 
tive Spørgsmaal : Alt det indrømmet, er du saa 
overhovedet en Pibe Tobak værd ? Dette Spørgs- 
maal stilles undertiden direkte af Komedien, 
naar den fremviser hans »Ebenbild« i hele dets 
Ynkelighed og giver det til Pris for almindelig 
Latter — endogsaa for hans egen . . . Men 
langt mere truende stilles det — skjøndt indi- 
rekte — af Tragedien, idet den viser os betyde- 
lige Individualiteter, der blive skyldige og gaar 
under, men som i denne Proces aabenbarer 
Kræfter, der stiller dem taarnhøit over ham. 

om hvem man med Sikkerhed kan sige, at han 
vil forblive skyldfri, og at det — i Følge For- 
jættelsen til den »der bliver i Landet« — vil 
gaa ham godt. 

Anvendelsen af disse almindelige Betragt- 
ninger paa mit eget Trekløver af moderne 
Dramer vil formentlig falde saa temmelig af sig 
selv. Det første af dem har jeg allerede haft 
Lejlighed til exempelvis at drage ind i Under- 
søgelsen. Det er forsaavidt det mest typiske, 
som i »Herman Vandel« det erotiske Element 
er Vehikel for selve Personligheds Problemet i 
dets skarpeste Form. Alt dreier sig her om 
Forholdet mellem Personlighedens samlede ideale 
Retning og et enkelt Feiltrin, som er et flagrant 
Brud paa denne Retning og betegner et øieblik- 
keligt Forfald fra sig selv; og Spørgsmaalet, 
som Handlingen ikke blot opstiller men tillige 
besvarer med et energisk Nei, er da det, om 
et almindeligt, saakaldet Pligtbrud kan slaa et 
saadant Feiltrin med dets Følger fast som be- 
stemmende for hele Retningen, saa at Indi- 
vidualiteten maa bukke under, hvis den netop 
ved sin Idealitet er saaledes beskaffen, at den 
ikke kan optage disse Følger i sin egen Be- 
vægelsesretning, men maatte blive kastet ud af 
sin Bane. Renest viser disse Hovedlinier sig, 
naar man tænker sig Hermans Forhold til Sigrid 
borte; thi dette er vel dramatisk uundværligt, 

men ikke nødvendigt til selve Problemets Frem- 
stilling. Var det samme Emne f. Ex. behandlet 
i en Novelle, saa vilde det være tilstrækkeligt, 
maaske endogsaa rigtigst, som Modvægt til 
Hermans Louise-Forhold kun at have hans egen 
stærkt udprægede og afsondrede Individualitet 
med dens særegne Livsanskuelse, der ligesom 
er tilspidset i en Tilbedelse af Ægteskabets Ide, 
en Slags hymenæisk Religion. Paa Scenen er 
det nødvendigt, at dette indre Liv forvandles 
til et ydre og faar Kjød og Blod i en Repræ- 
sentant, der kan træde overfor ham ja endogsaa 
kjæmpe med ham i individuel Begrændsning; 
men der naaes da det samme derved, at hun 
neutraliseres, idet han forsager hende. Hvis 
han nemlig dræbte sig af Sorg over, at han paa 
Grund af Forholdet til Louise ikke kan ægte 
Sigrid, saa var det en ren Kjærligheds-Tragedie. 
Men Pointet er, at han, allerede forsonet med 
denne Forsagelse, dræber sig af Fortvivlelse 
over at have ladet sig forlede til at ægte Louise, 
hvilket for ham staar som et Sacrilegium, ja 
en moralsk Selvtilintetgjørelse. Det vilde natur- 
ligvis være fuldstændig at misforstaa Situationen, 
hvis man indvendte, at han kunde jo simpelthen 
strax lade sig skille fra hende igjen; Herman 
føler meget for absolut, til at en saadan praktisk 
Løsning kunde tilfredsstille ham ; — - det Praktiske 
har paa dette afgj ørende Punkt ikke Interesse, 

ja end ikke Realitet for ham. Realitet har for 
ham kun den Følelse, at han har lidt en For- 
nedrelse af sit Væsen, en Besmittelse af sit Selv 
ved at kn5^te sig til denne Kvinde, som, hvad 
hun end ellers kan være af Godt, ikke er nogen 
Hustru for ham, og derfor tilintetgjør han — 
sit Selv ? nei, men det Verdensbillede, hvori hin 
Handling hører hjemme som et Led i en Kjede; 
thi det er charakteristisk for Herman, i Egen- 
skab af Fuldblods-Individualist, at han udtaler 
en klippefast Overbevisning om den personlige 
Udødelighed. 

Naar »Herman Vandel« nærmer sig til 
Ægteskabs-Dramaet ved den afgjørende Rolle, 
som Ægteskabets Idé spiller deri, saa hører 
dets Efterfølger »Wuthhorn« allerede ind under 
denne righoldige Kategori. Dette Sørgespil er 
imidlertid saa almindelig kjendt og saa vel for- 
staaet af Alle, der kan eller vil forstaa det, at 
jeg anser det for overflødigt at dvæle ved det 
og haster til det nærværende Skuespil, der i 
Udtrykkets centraleste Forstand er et Ægteskabs- 
drama, for om muligt at afparere de uforstaaende 
Angreb, som jeg forudser vil rette sig imod det, 
ja endogsaa allerede har rettet sig imod det. 

Ægteskabsdrama eller — Anti-Ægteskabs- 
drama, det er Spørgsmaalet. 

Jeg kommer her tilbage til en Ytring, som 
jeg har citeret i Begyndelsen af denne Efter- 

skrift, nemlig at en statsunderstøttet Institution 
ikke kunde opføre et Drama, der angreb Ægte- 
skabet ved paa dets Bekostning at forherlige 
det frie Forhold. Det er mig næsten ufatteligt 
at Nogen, som er i Besiddelse af sund Dømme- 
kraft og af nogenlunde god Villie, kan læse en 
saadan Tendens ud af »Hans Excellence«. Der 
hører i Virkeligheden ikke megen Omtanke til 
at indse, at det ikke kan falde en Forfatter ind 
at rette et Angreb paa Ægteskabet ved et Drama, 
hvis Hovedperson i en sjelden Grad er en 
monogam Natur, og som saadan viser Justits- 
minister Herbert Roth sig ikke mindre end 
Herman Vandel og Oskar Strande — det skulde 
da være, at han fremstilledes som et Exempel 
til Afsky, medens der tvertimod klages over, at 
han faar. en vis Sympathi. 

Inden jeg nærmere belyser denne Side af 
Sagen, maa jeg imidlertid vende mig mod den 
Indvending, der ganske plumt formulerer sig 
saaledes: — Her fremstilles et lovmæssigt Ægte- 
skab og et frit Forhold, og det er det sidste, 
der skildres som det indre værdifuldeste — 
altsaa er her et Angreb paa Ægteskabet. 

Her maa man dog først og fremmest spørge : 
Gives der i Livet Forhold som det mellem 
Herbert Roth og Ella Martens — Forhold, der 
af en eller anden ydre Grund (det vil sige en 
Grund, der ikke beroer paa nogen Mangel i de 

Følelser, der konstituere det) ikke har faaet 
Samfundsstemplet paatrykt, men som ellers i 
alle Henseender har Ægteskabets Værdi for de 
Paagjældendes sjælelige og aandelige Liv? og 
finder et saadant Forhold undertiden Sted sam- 
tidig med at den ene af Parterne — som oftest 
den mandlige — lever i et iøvrig regelret 
Ægteskab? Hvis dette Spørgsmaal maa besvares 
bekræftende — og vi Alle vide, at det maa be- 
svares saaledes — saa er dermed den digteriske 
Berettigelse givet til at behandle det. Ja paa 
Grund af det i det Foregaaende Udviklede vil 
det umuligt kunne holdes borte fra det moderne 
Drama, da netop et saadant, i enhver Henseende 
høist interessant Forhold i den mest udprægede 
Grad stiller en rig Personligheds mangesidige 
Livs-Krav i Konflikt med Samfundsordenen — 
ikke med et mer eller mindre phantomagtigt 
Fordumsudenværk men med et inderlig berettiget 
og livskraftigt Led af denne Orden — og altsaa 
giver en central moderne dramatisk Conflikt af 
al ønskelig Skarphed. Dramatikerens Hoved- 
opgave er nu at opfatte denne saa dybt, at der 
udvikler sig en tragisk Katastrophe — saa sandt 
ethvert dramatisk Værk i samme Grad, som 
det er en ægte Digtning, tenderer enten mod 
Komedien eller mod Tragedien, en Sandhed, 
der i vore Dage er saa nogenlunde glemt, men 
som derfor ikke bliver mindre sand. I egentlig 

Forstand er dette ganske vist ikke lykkedes 
mig: — Døden, der alt-forsonede, der altid, 
hvilken voldsom ydre Skikkelse den end 
iklæder sig, paa Scenen fremtræder som Eutha- 
nasia og efterlader den eneste fuldt beroligende, 
rene og hellige tragiske Løsning af de sammen- 
knyttede Sindsbevægelser, den vilde her ikke 
indfinde sig til Slutningen ; af alle de Elementer, 
som jeg havde under Haanden, var intet stærkt 
nok til at fremmane den. I »Wuthhomc, hvor 
Høidepunktet var et Mord, kunde den tilsidst 
staa bag Helten og lægge sin Haand paa hans 
Skulder; her kunde den i det Høieste sende en 
s'^y^g^^gtiS Dobbeltgænger — den »aandelige 
Død«. Minister Roth bliver i Live, men han 
er politisk død, og han er en Natur, hvis 
Liv — bortset fra Kjærlighedens afsondrede 
Enklave — er gaaet op i en rastløs Virksom- 
hed, en ubændig Ærgjerrigheds Kamp for at 
skaffe sig de ydre Magtmidler, som vare Be- 
tingelser for at hans Væsen kunde komme til 
fuld Udfoldelse. Han maa da føle den politiske 
Død, denne Lamlæggelse af sine Kræfter i deres 
Udfoldelses-Øieblik, bittrere end en legemlig 
Død, og denne Følelse maa Skuespilleren mægte 
at bringe til Udtryk i Slutningsudbruddet, — saa- 
ledes vil der i alt Fald fremkomme et Surrogat 
for den egentlige tragiske Virkning. 

Hvad nu dem angaar, som trods Handlingens 
tilnærmede Tragik vil se et Angreb paa Ægte- 
skabet deri, at disse to Forhold overhovedet 
ere skildrede ganske objektivt — og det troer 
jeg at kunne sige, at de er, da »Hs. Excellence« 
vistnok maa kaldes det objektiveste af alle mine 
Værker, det, hvis Personer er mest fjernede fra 
mig selv — hvad dem angaar, kan jeg kun 
sige, at jeg som Ægtemand beklager dem, at 
de har saa ringe Tiltro til Ægteskabets Sag. 
Formodentlig vilde de underhaanden sige: — 
»Ja vi selv — Gud bevares, hvis Alle var som 
vi, saa kunde et saadant Stykke godt opføres. 
Men Publikum, Kjærel tænk paa Publikum — 
det ser ikke saa klart, det vil misforstaa Værket 
og faa sine Begreber forvirrede.« Jeg har oven- 
for allerede talt om den sande Betydning af hin 
»Forvirring«. Forsaavidt der skulde være Tale 
om en værre Begrebsforvirring, maa jeg en 
Gang for alle sige, at Publikum ikke er mig 
helt ubekjendt, og jeg har det Indtryk, at det 
ikke er saa umyndigt, som visse Theaterbe- 
styrelser og Kritikere med en sand tanteagtig 
Omsorg ere beflittede paa at udgive det for at 
være. 

Herbert Roth, bemærkede jeg ovenfor, er 
en i sjelden Grad monogam Natur. De fleste 
Læsere ville formodentlig studse over denne Paa- 
stand som over et meget vovet Paradox, da jo 

Arndt ikke helt uden Grund beskylder ham for 
at have levet i Bigami. En nærmere Betragt- 
ning vil dog snart vise dem Sætningens uimod- 
sigelige Rigtighed. Det fremgaar nemlig af 
hele Handlingen, at han intet hellere har villet 
end gifte sig med Ella, og at han i saa Tilfælde, 
i denne Retning af sin Livsførelse, vilde have 
været fuldkommen tilfredsstillet. Naar dette 
ikke har fundet Sted, saa beroede det paa en 
Hindring, der ikke laa paa det erotiske Gebet. 
Han opgav dette, ikke fordi han ikke kunde 
nøies med et helt Liv igjennem kun at have et 
enkelt Kjærlighedsforhold, men fordi hans Natur 
overhovedet ikke kunde væsentlig leve sig ud 
i Kjærlighed men havde sit Tyngdepunkt i en 
anden, modsat Retning — et Virksomheds-Liv 
i store Forhold — som maatte blive afskaaret 
ved et saadant Giftermaal, eller i alt Fald efter 
hans Opfattelse vilde blive det. For at komme 
til fuldkommen Sikkerhed paa dette Punkt, er 
det tilraadeligt at gjøre Contraprøve og betragte, 
hvad en polygam Natur i det samme Dilemma 
vilde have gjort. Lad os antage, at han i 
Valgets Øieblik ikke kjendte sig selv, men — 
som saa mange — ansaa sig selv for nogen- 
lunde monogam. Det første Aarstid eller de 
første Aar vilde det have været den samme 
Historie. Saa vilde han være bleven ligegyldigere 
overfor Ella, og det høist vanskelige Forhold 

til hende var bleven ham ubekvemt, ja tilsidst 
forhadt; han vil have saa meget lettere ved at 
løse det, som »Moralens« strenge Røst — som 
han nu først hører — byder ham det, og hun 
jo fuldtud er i Stand til at sørge for sig selv. 
Hvad det angaar, at jeg har sat »Moralen« i 
Gaaseøine, bemærker jeg, at han naturligvis 
derved handler langt mindre moralsk end Herbert 
Roth — eller rettere, han viser ved denne 
Handling, at han staar moralsk lavere. Indtil 
nu har han iøvrig ikke aabenbaret sig som en 
polygam Natur, men blot som en ikke udpræget 
monogam Natur. Men lad os for Fuldstændig- 
heds Skyld antage, at han er det første — hvad 
vil saa ske? I Stedet for den lidenskabelige 
Passion for Ella vil der træde en lidenskabelig 
Passion for en Anden ; denne vil i Tidens Fylde 
vige Pladsen for en tredie Passion, og der vil i 
Løbet af hans Ægteskabs tyve Aar opstaa en 
Række Kjærlighedsforhold af mer eller mindre 
alvorlig Art. 

Her er det nu af Interesse at bemærke, at 
det just er denne monogame Side af Herbert 
Roths Natur, der bevirker Konfliktens Skarphed 
og Katastrophens Uforsonlighed. Begge Dele 
beroer nemlig paa den almindelige Respekt, 
han indgyder som Privatmand og navnlig som 
Familiefader, og paa den fremskudte Stilling, 
som han derved netop i Øieblikket indtager. — 

Men hvorfor er da hans Familieliv saa smukt, 
ja udvortes betragtet saa mønsterværdigt? Nogle 
vil maaske mene, at et gjennemført Hykleri 
skaffer det dette Udseende. Vidt feilet. Det 
kommer tvertimod simpelthen deraf, at det 
Dybeste i hans Gemytsliv har et fast og sikkert 
Hvilepunkt udenfor denne Kreds, i hvilken det 
slet ikke kommer til Syne. Hvad der viser sig 
i den, det har ogsaa der sin Tilfredsstillelse : — 
han hykler ikke Kjærlighed overfor Helene som 
Ægtemand, men han har udviklet overfor hende 
en ægteskabelig Ømhed og Velvillie, hvis noget 
dæmpede men uforanderlige Temperatur netop 
er hvad hun trænger til og begjærer. Helene 
er altsaa tilfreds med sin Mand; men han — 
det vil sige de to Trediedele af Herbert Roth, 
der overhovedet lever i denne Sphære, Virksom- 
hedens Subjekt i ham — han er ikke mindre 
tilfreds med sin smukke, velopdragne og i høi 
Grad repræsentative Hustru, der er godmodig 
nok, til at man kan holde af hende, som maaske 
nok kunde »stikke dybere« — men ikke uden 
derved at stille Fordringer til ham, der vilde 
være ubekvemme for En, der saa helt gaar op 
i sin Aktivitet. Det er derfor paa ingen Maade 
en paa Dupering beroende Illusion, naar hans 
Medborgere beundrer dette smukke Familieliv; 
netop Udtrykket »smukt«, med borgerlig Be- 

III 

toning og i borgerlig Betydning, er en fuld- 
kommen adæqvat Betegnelse. 

Man betragte nu i Modsætning hertil den 
ovenfor omtalte polygame Natur og søge at 
tænke sig ham i samme Situation. Det viser 
sig da snart, at han ikke kan komme i den: 
thi han vil aldrig blive tagen au serieux som 
Ægtemand — hverken af sin egen Familie eller 
af Fremmede, end sige da at han skulde kunne 
have indgydt en undtagelsesvis Respekt ved sit 
Privatliv. Selv med det mest gjennemførte 
Hykleri er det neppe tænkeligt, men hvis det 
var det, saa vilde Situationen vel være brugelig 
i en Samfunds-Komedie, men betydningsløs for 
et Drama af væsentlig tragisk Retning. Det 
Charakteristiske er just, at Situationen fra alle 
Sider voxer op af Heltens eget Liv: hvad 
dens Basis angaar, have vi allerede set, at den 
er given med hans monogame Natur, som 
han delvis har forsyndet sig imod; men ogsaa 
den tils5meladende ganske udefra kommende 
drivende Kraft, den Storm, der lader ham 
strande paa dette Rev, ogsaa den er, som det ofte 
fremhæves, i sidste Instans sat i Bevægelse af 
ham selv; Leistners Lovforslag reiser sig fra 
hans egen Ungdom, hvis Idealisme han ligeledes 
delvis har forsyndet sig imod: det er hans eget 
ungdommelige alter ego der byder ham den 

farlige Schak — og det er hans egen Søn, der 
sætter ham mat. i) 

Der forekommer henimod Stykkets Slutning 
et Udtryk, om hvilket jeg kunde forudse, at 
det vilde give Løsning til megen Forargelse, og 
som i Virkeligheden allerede ved det kgl. Theater 
— ligervis som en forskrækkelig Trylleformel, der 
fuldender det diaboliske Besværgelsesværk — har 
fremmanet den samfundsfarlige Dæmon: Over- 
menneskemoraL Jeg menef det gjentagne Ord: 
Fyrsteret. Skjøndt nu dette Udtryk i den 
Sammenhæng, hvori det bruges, har en meget 
begrændset Betydning, der i Virkeligheden ganske 
afskjærer en saadan Fortolkning som den, mo- 
ralsk Spøgelsefrygt har lagt og vil lægge ind i 
den: saa vil jeg saa meget hellere tage Anled- 
ning af det til flygtig at belyse mine Dramers 
Stilling til denne Tidsstrømning, som en saadan 



') Naar jeg har ladet Handlingen foregaa i en tydsk 
Residensstad, saa var mit Hovedhensyn det, at jeg der- 
ved vandt en vis Ubestemthed, der var af Vigtighed 
for den digteriske Frihed, idet Valget er frit mellem 
et halvt Dusin Byer i forskjellige Lande, med hver sin 
Lovgivning. Et Bihensyn var at undgaa al Sladder- 
kommentering, der saa let indfinder sig i et lille Land, 
og som maatte vare misvisende, dajegveed mig ganske 
fri for at have haft bestemte Personligheder for Øie. 
Jeg har anset det for nødvendigt at bemærke dette, da 
jeg er mig bevidst at være udsat for den Mistanke at 
fortydske mig, og Enkelte sikkert ville være tilbøielige 
til at udlægge Handlingens Lokalitet i denne Retning. 

III* 

Betragtning, ved at aabne den videst tænkelige 
moralske Synskreds, mer end Noget, jeg har 
kunnet sige i det Foregaaende, vil tjene til at 
forhindre en falsk Opfattelse af disse Dramer 
og af Forfatterens Livsanskuelse i at blive slaaet 
fast. 

Det er nemlig ikke første Gang at Beskyld- 
ningen for Nietzschianisme er bleven rettet mod 
mig som Dramatiker; saavel »Wuthhorn« som 
»Herman Vandelt er bleven inddraget under 
denne Kategori. Hvorfor ikke Brynhild, da dog 
her mer end i noget af mine moderne Stykker 
en vis heroisk Overmoral besjæler det Hele og 
aabent udtales (man se navnlig Korsangen p. 
200 {.)} Svaret er let nok: fordi den Gang 
Rescensenteme ligesaa lidt som jeg havde hørt 
Nietzsches Navn. Allerede denne Omstændighed 
er tilstrækkelig til at vise, at hvad jeg maatte 
have af dette moralske Kjætteri, kan jeg ikke 
have faaet af Nietzsche, Jeg vil derfor kunne 
gjøre Regning paa Tiltro, naar jeg siger, at jeg 
heller ikke vidste synderlig mer om Nietzsche^ 
da jeg skrev »Herman Vandel« og »Wuthhorn« ; 
af ham selv havde jeg ikke læst en Linie, 
^S J^g kjendte — og kjender endnu — saa 
lidt Dr. G. Brandes' Artikkel om ham, som den 
Polemik, til hvilken den gav Anledning; det 
Lidet, jeg hørte om Nietzsche, kunde ifølge den 
Retning, min Aandsudvikling allerede da havde 

taget, ikke være mig sympathisk, og at han snart 
efter blev Mode gav mig endnu mindre Lyst 
til at beskjæftige mig med ham. Da jeg ende- 
lig, for et Aars Tid siden, kom til at læse et 
Par mindre Skrifter af ham, gik det mig, som 
jeg havde ventet: det kunde i Virkeligheden 
ikke være Andet, end at En, hvis Oplysning 
og Opbyggelse i en Aarrække har været Scho- 
penhauers Philosophi, Vedante-Lære og budd- 
histiske Skrifter, maatte føle en brændende 
Uvillie ja endogsaa Forargelse overfor Nietzsches 
Hovedthema — hvilket ikke hindrer mig i at 
anerkjende det Fortjenstfulde ved mange geniale 
kulturhistoriske Belysninger eller i at applaudere 
af Hjertet, naar han udøser sin souveraine Foragt 
over vore radikale Lægprædikanters flade 
Hoveder og sætter sit skarpeste Ironilys paa en 
»human« Godtkjøbs-Optimismes chiliastiske 
Drømme med deres underfuldt kjedsommelige 
Hjorde-Ideal. 

Berøringspunkter findes altsaa ganske vist 
trods diametral modsat Retning, og indenfor 
Kredsen af disse Punkter vil ogsaa Bedøm- 
melsen af mange menneskelige Handlinger falde. 
Hin »Overmenneske -Moral«, eller hvad man 
vil kalde den, er jo nemlig kun i sin Utrerethed 
Nietzsches Eiendom, men har iøvrigt indtil en vis 
Grad altid været anerkjendt. Navnlig overfor 
epokegj ørende historiske Personligheder paa- 

trænger den sig af sig selv. Alle have en Følelse 
af at man overfor dæmoniske, med gigantiske 
Kræfter udrustede Naturer ikke kan anlægge 
samme moralske Tommestok som overfor den 
første den bedste Spidsborger. Der gjøres ofte 
Forsøg derpaa af moralsk Doktrinære, men det 
strander altid paa en vis Retfærdighedsfølelse. Vil 
man at hine Naturer skulle fuldføre deres Cultur- 
opgaver — og det vil man — saa maa man 
ogsaa tage Bifølgerne med og indrømme de Be- 
tingelser, hvorunder Udfoldelsen af saa stærke 
Evner ene kan foregaa ; ja der hører ikke over- 
dreven Livserfaring til at indse, at vi befinde 
os i en Verden, der er saa fattig paa sand 
Energi, at saadanne enkelte næsten overmen- 
neskelige Energiers Fremkomst allerede i og for 
sig er en Velsignelse, der langt overveier de for- 
bigaaende Misligheder, som deres overskydende 
Kraft foraarsager. Naar Hr. Sørensen udbryder 
i Forfærdelse over Ødelæggeren Napoleon og 
venter, at jeg i Egenskab af et moralsk Men- 
neske skal stemme med i, saa overser han, at 
dette indeholder det stiltiende Forlangende, at 
jeg skal være ham — Hr. Sørensen — tak- 
nemlig, fordi han ikke har slaaet den halve 
Verden i Stykker — hvilket er en temmelig 
stærk Fordring, da jeg ikke har nogen 
Grund til udelukkende eller blot fortrinsvis at 
forklare dette Phænomen ved hans Hjertens- 

godhed — ja, jeg behøver næsten ikke at for- 
klare det. 

Man indrømmer altsaa stiltiende ikke blot 
den store historiske Personlighed, men over- 
hovedet den genialere, rigere og stærkere Natur 
et større Spillerum end det almindelig tilmaalte 
og holder den Noget tilgode. Ganske vist 
helst stiltiende; thi ellers risikerer man, at en 
Rigorist kommer og attrapperer En: »det er 
dog ikke moralsk at anlægge en forskjellig 
Maalestok for Napoleon og for Hr. Sørensen« 
og man maa da indrømme: »nei, rigtig moralsk 
er det vel ikke« — og føler den Beskjæmmelse, 
der ligger i at overbevises om en Inconseqvens 

— som man ikke engang kan komme ud af, 
da man ikke vil bestride Moralens ubetingede 
Gyldighed, og paa den anden Side heller ikke 
kan underkjende den naturlige Følelse, der 
ligger til Grund for Ens Dom. 

Denne Inconseqvens er nu i Virkeligheden 
kun tilsyneladende og beroer paa en Sammen- 
blanding — der tilmed er officielt sanktioneret 

— af to grundforskjellige moralske Stand- 
punkter. Den første Moral, den virkelige, i 
Praxis raadende Moral — hvorved jeg natur- 
ligvis Ikke forstaar den, som der handles efter, 
men den, som der dømmes efter — er hvor 
megen christelig Sminke den end maatte have 
modtaget, i Grunden hedensk, det vil sige. 

den er i sit Væsen verdensbekræftende, efter 
sin Tendens verdenserobrende, og som saadan 
helt igjennem relativ; hvorfor det ogsaa er 
fuldkomment konseqvent af den at anlægge 
Forholdsmaal. Den anden Moral, der hersker 
ideelt, og hvilken man paastaar at dømme 
efter, er religiøs, det vil sige, den er i sit Væsen 
verdensfomægtende, i sin Tendens verdensfor- 
sagende og som saadan absolut; hvorfor den 
ikke blot ei har forskjellige Maal, men den har 
overhovedet ingen Maalestok i Haanden, men 
et Kompas: den betragter kun Sindelagets 
Retning, om det svaier rundt i den verdslige 
Vindrose, eller om det magnetisk st5a-er mod 
Forløsningens faste Pol. Derfor har jeg ikke 
om den tilføjet »hvor megen hedensk Sminke 
den end har modtaget«, thi ifølge sin Absoluthed 
er den uimodtagelig for ethvert fremmed Ele- 
ment. Naar det synes anderledes, da kommer 
dette deraf, at dens Navn naturligvis meget godt 
kan overføres paa et fra den rodforskjelligt 
Væsen, ligesom ogsaa enkelte dæmpede Reflex- 
lys af dens evige Glands med velgj ørende Virk- 
ning kan ledes hen paa en anderledes, ja mod- 
sat artet Forestillingskreds, hvorved dens eget 
Væsen imidlertid ikke forandres. Det er dette 
der er sket ved vor saakaldte »christelige Ethik«. 
Det forholder sig nemlig ikke saaledes, som 
Præsterne ynde at fremstille Sagen, at Philo- 

sophernes humane Ethik kun af den Grund 
ogsaa i Ordets specielle Betydning kan kaldes 
»human«, fordi den er gjennemtrængt af christe- 
lige Ideer; men omvendt saaledes, at Theo- 
logemes christelige Ethik kun af den Grund 
har praktisk Liv og kan understøtte Staten og 
derfor — hvad der er væsentligt — ogsaa 
understøttes og lønnes af Staten, fordi den i 
Bund og Grund er human, det vil sige hedensk, 
af en fuldt ud verdensbekræftende Lokalfarve, 
der kun af de omtalte laante Reflexlys faar 
en idealistisk Glands, hvis praktiske Betydning 
iøvrig ikke skal miskjendes. Den, der finder 
denne Paastand vovet, han overveie blot et 
ØiebUk, hvorledes vor christelige Rets-, Politi- 
og Militærstat med dens indre Styrkelse og dens 
Politik forholder sig til den oprindelige Chri- 
stendoms Hovedfordringer, i hvilket Øiemed 
han bedst kan gjennemlæse »Bjergprædikenen«, 
men vel at mærke saaledes, at denne forstaaes 
ærlig som den ramme, asketiske Alvor, og ikke 
bortforklares som en Række paradoxe Over- 
drivelser. Medens jeg skriver dette, holde 
utallige tydske Præster begeistrede Taler for 
Bismarck; jeg fortænker dem aldeles ikke deri, 
jeg vilde i deres Sted gjøre det samme, men 
Christen i egentlig Forstand vilde jeg ikke være, 
om jeg end ligesom de var saa uklar at kalde 
mig saaledes. Og for at man ikke skal tro. 

at dette er et særlig tydsk Phænomen, tænke 
man kun paa vort eget krigsfnysende Præste- 
parti i Fireogtreds. Det er overalt saaledes og 
maa, efter hele Stats- og Statsreligions-Udvik- 
lingen, være saaledes. 

Med den rette naive Dristighed finder dette 
qvid pro qvo imidlertid kun Sted i Protestan- 
tismen. I Catholiscismen er den herskende Moral 
aabenbart anerkjendt som et pædagogisk Com- 
promis med Verdsligheden, der ikke gjør For- 
dring paa umiddelbart at være selve den høieste 
christelige Moral; tvertimod holdes dennes 
verdensfornægtende Charakter stedse in mente 
ved Klostervæsen, Coelibat og ved de bestandig 
nærværende Forbilleder af Helgenernes Liv, 
der alle vare Asketer og Forsagere, og af 
hvilke Franciscus fra Assisi af den Grund er 
den populæreste, at han var det i den inder- 
ligste Grad. Det er overhovedet høist charak- 
teristisk, at Catholicismen har frembragt hellige 
Mænd, Protestantismen derimod kun Doctores 
theologiæ — og store historiske Personligheder 
(Luther var begge Dele), som da overhovedet 
Protestantismen væsentlig har haft sin store Mis- 
sion som Kulturmagt, ikke som religieus Magt. 
Medens Protestantismen i det Hele har indrettet 
sig i en velbestaltet Dennesidighed og slaaet 
sig til Ro under sit skyede Himmelstrøg, virker 
hin Længsel bort fra Verden »der ligger i det 

Onde«, hint Forsagelsens Grundelement, som 
Catholicismen, trods al ydre Verdsliggj øreise, 
baade theoretisk og praktisk har fastholdt, 
som et høiere, rent Ætherlys, der skimtes gjen- 
nem Skyhimlen. Fuldkomnest findes imidlertid 
denne ægte religiøse Moral, den humane Ethiks 
Modsætning, i Christendommens Moderreligion, 
Buddhismen. 

Jeg har allerede erindret om, at Wagner i 
sit sidste Værk har svunget sig op til denne 
øvre Himmelegn; men hvad Tonevingene for- 
maa at hæve Musikdramaet til, det mægter 
Orddramaet ikke saa let at naa. Dette, der i 
saa høi Grad er denne Verdens Barn, født af 
dens Smerte, med dens indre Splid i sig og 
med dens Krigerblod i sine Aarer, maa sikkert 
endnu længe føre sit Kampliv under hin lavere 
Skyhimmel — en Himmel hvis Skyer, ligesom 
i Ossians Slag, ere Heroernes Skygger, mægtige 
Forbilleder paa lidenskabelig Stræben og Strid. 
Og hvis der undertiden fra hin klare Æther- 
Himmel skulde trænge en Straale ned gjennem 
disse Skyer, saa vil den dog kun naa til de 
Kjæmpende brudt og dæmpet som en fjern 
Forjættelse om dens evige Fred; — ja hvor 
Dramaet uddyber sig til den ægte tragiske 
Alvor, der har det i og for sig dette over- 
jordiske Lys i sig som et iboende Skjær, hvad 
som ingen Anden Schopenhauer har forstaaet. 

hvis Ord jeg hidsætter, uden at ville svække 
dem ved Oversættelse: 

» Wie der Septimenaccord den Gnindaccord, 
wie die rothe Farbe die griine fordert und 
sogar im Auge hervorbringt : so fordert jedes 
Trauerspiel ein ganz anderartiges Dasein, eine 
andere Welt, deren Erkenntniss uns immer nur 
indirekt, wie eben hier durch solche Forde- 
rung gegeben werden kann. Im Augenblicke 
der Tragischen Katastrophe wird uns, deutlicher 
als jemals, die Ueberzeugung, dass das Leben 
ein schwerer Traum sei, aus dem wir zu 
erwachen haben. Was allem Tragischem, in 
-welcher Gestalt es auch auftrete, den eigen- 
thiimlichen Schwung zur Erhebung giebt, ist 
das Aufgéhen der Erkenntniss, dass die Welt, 
das Leben, kein wahres Geniigen gewahren 
konne, mithin unserer Anhånglichkeit nicht 
werth sei: darin besteht der tragische Geist: 
er leitet demnach zur Resignation hin. 

For den høiere religieuse Moral — uende- 
lig forskjellig fra den Bastard, der officielt op- 
træder under dens Navn — kan nu ganske 
vist en saadan Handlemaade som den, der her 
er Tale om, ikke bestaa, fordi dens Væsen er 
en stærk Selvhævdelse under en eller anden 
Form, mer eller mindre paa Bekostning af 
Andre, medens det der konstituerer det Moralske 
i en Handling — i religieus Betydning — mer 



XLV 

eller mindre er Selvopofrelse. Hvad der for 
hin humane Moral er absurd, at anlægge en 
og samme Maalestok for den mægtigste, sjeldneste 
Natur og paa det tarveligste Lem af Alminde- 
ligheden, det er for den religieuse Moral end- 
ogsaa selvfølgeligt. Men netop fordi den er 
absolut og ikke maaler Handlingernes Grad, 
men betragter Sindelagets Retning — netop 
derfor er paa den anden Side en Napoleon i 
dens Øine ikke fordømmeligere end den over 
Napoleon moralsk forargede Hr. Sørensen, der 
takker sin Gud, at han ikke er som dette 
Uhyre. Ja omvendt endogsaa: den vil se gun- 
stigere paa de heroiske Naturer, der saa ofte i 
deres voldsomme Livsyttringer søndertræde 
Skrankerne, end paa den moralske Spidsborger- 
lighed>, der har saa let ved ængstelig at holde 
sig indenfor dem; fordi nemlig de første give 
mere Haab: en saa mægtig Svingkraft vil, 
naar den kommer i en anden Retning, ogsaa 
der kunne bevirke det Overordentlige — og 
just dens egen Voldsomhed kan bevirke, at 
den slaar om i Retningen; thi Naturer med 
usædvanlig Villieskraft og sjelden overlegen In- 
telligens ville i Længden neppe kunne undgaa 
at smage Tilværelsens Bitterhed indtil dens 
bitreste Bærme og at gjennemskue dens Intethed. 
— Derimod er Intet saa haabløst som den selv- 
behagelige Middelmaadighed, der anser sin egen 

sjattede partielle Forsagelse overfor Alt, hvad 
der er omgjærdet med Forbud og Farer, for 
at være beslægtet eller vel endog identisk med 
den ophøiede universelle Forsagelse, der konsti- 
tuerer Villiens Hellighed. At Yderlighederne 
berøre hinanden gjælder ogsaa om den moralske 
Verdens to største Yderligheder: Verdenserob- 
reren og Verdensovervinderen. Hos Frederik 
den Store, Helten og Philosophen, kan man 
ofte direkte iagttage denne Bevægelse; og naar 
Alexander lod sig saaledes imponere af den 
høist tarvelige Diogenes, at han »vilde være 
Diogenes, hvis han ikke var Alexander«, hvad 
vilde han da have følt, naar han paa sit Tog 
til Indien var kommen i Berøring med en 
Buddha?*) 



*) Hvis man vil spørge mig, hvorfor jeg da ikke i mine 
Dramer har »indført en Repræsentant« for en saadan 
religieus om end dogmeløs, ja vel endog atheistisk 
Livsanskuelse (thi at der ikke skulde kunne gives 
religieus Atheisme er en Misforstaaelse , der beroer 
paa vesterlandsk Fordom og egentlig paa Uvidenhed) 
— saa svarer jeg derpaa: Fordi jeg ikke ansaae det 
for min Opgave som Dramatiker direkte at prædike 
denne eller hin Livsanskuelse, men at fremstille menneske- 
lige Konflikter i en bevæget Handling, der udvikler 
sig organisk og selv sætter sine Personer — hvorfor 
jeg aldrig har »indført nogen Person« som Repræsen- 
tant for Nogetsomhelst, det jeg veed af. At jeg ikke 
paa min Scene har anbragt noget Talerør, tør jeg vel 
æsthetisk regne mig Fordel. Indirekte derimod 

Ja, i Indien havner jeg i denne Tid, i 
hvilken Retning jeg saa seiler ud, og nu da 
jeg skal slutte denne »Efterskrift« og gjerne 
efter god gammel Skik vil gjøre det med et 
fromt Ønske til Læseren, ligger det mig nær at 
byde ham Farvel med den gamle indiske Hilsen: 
»Gid denne din Incarnation maa blive din 
sidste«. Imidlertid, man skal ikke tage Munden 
for fuld; jeg tør ikke haabe, at der blandt mine 
Læsere befinde sig mange Hellige, som ere i 
Stand til saadan umiddelbart at gaa over i 
Nirvana, og jeg veed kun altfor vel, at jeg selv 
endnu er meget vanhellig, saa at der er al 
Sandsynlighed for at mine Læsere og jeg endnu 
i mange forskjellige Masker vil komme til at 
tumle os sammen paa den store Livsmaskerade, 
hvor der vel undertiden anende overfalder os 
en Følelse af at Alt er forslidt og gammel- 
kjendt, men vi maaske først, naar Døden blæser 
til Demaskering, med gjensidig Forundring er- 
kjende, at vi have haft den Ære et Par Gange 
før — og at vi da kjedede os næsten lige saa 
meget. Hvem kan vide, om ikke i næste Om- 
gang af Gjenfødelsernes Hjul den værdige Kri- 
tiker, der nu dypper sin store Forargelsespen i 
det evig borgerlige Blækhus, er en dristig 



yttrer denne pessimistisk-idealistiske Livsanskuelse sig 
allerede ved mine Dramers Tragik og særlig ved Arten 
af derts Tragik. 

Digter sjæl, og jeg har overtaget hans Embede 
eller maaske endog en forfremmet til Theater- 
chef og lukker er »statsunderstøttet Institutions« 
Dør i Laas for ham? Da jeg altsaa maa holde 
mit Ønske indenfor en rimelig Grændse, saa vil 
jeg ønske dig, kjære Læser ! at det Karma, som 
du samler dig idag, ikke maa foraarsage, at du 
imorgen gjenfødes som Dramatiker i Danmark, 
eller i et andet ligesaa snevert og særlig ube- 
hageligt Taam af Verdensfængslet — jevnfør 
Hamlet, Danmarks første Dramaturg. Thi efter- 
som hint »imorgen« gjennemsnitlig skal bruge 
flere Aartusinder til at dages, saa ville vi jo 
neppe risikere at vaagne op i det selv samme 
Fangehul, men det vil i alt Fald bære et andet 
Navn og være anderledes malet, ja formodentlig 
endogsaa have elektrisk Belysning, naar hverken 
Sol eller Maane skinner derind; forsynet med 
en Mængde uanet Comfort vil det søge at 
bilde os ind, at det intet Fængsel er, og være 
saa jævnt og regelmæssigt og saa beundrings- 
værdig kjedsommeligt, at det er endnu umuligere 
at være Dramatiker der end i vort nærværende 
gode gamle Danmark. 

Eller er det allerede her tilstrækkelig 
umuligt.? 



HANS EXCELLENCE 



Oversættelser paa Tydsk forbydes, da Forfatteren selv 
har besørget en tydsk Originaludgave. 



Personer. 



Herbert Roth, Justitsminister. 

Helene, f. v. Mangold, hans Hustru. 

Fanny, deres Datter. 

Ella Martens, Pianistinde. 

Rudolph, hendes Søn, juridisk Student, Ministerens 

Privat-Sekretær. 
Arndt, Departementchef. 
Geheimeraad v. Mangold, Helenes Onkel. 
Dr. Leistner, Redaktør. 
En Pige. 

Tjeneren Frants. 
En ældre Tjener. 

Gjæster (Herrer og Damer). 
Handlingen foregaar i Nutiden, i en tydsk Residensstad. 

FØRSTE HANDLING. 



Ministerens Arbeidsværelse. Kold, forretningsmæssig 
Udstyrelse. Paa den ene Væg over Sophaen et stort Pano- 
rama af Florents (Photographi). I Baggrunden, midt paa 
Væggen, Fløidør (lukket). I Forgrunden tilhøire Dør. 

FØRSTE OPTRIN. 

Ministeren. Arndt. 

Idet Tæppet gaar op, sidder Ministeren tilbageisnet i sin Læne- 
stol, lyttende efter Klaverspil, der lyder ft-a et af de indre Værelser 
(Schuberts Vandrer-Fantasi) — hans Blik fæster sig ofte paa Panoramet. 
Departementschef Arndt sidder foran Arbejdsbordet med en Avis i Haanden. 

ARNDT 
(remmer sig). 

MINISTEREN 
(gjør en let Bevægelse med Hovedet og spidser Mnnden, som om han 

nynnede Melodien efter). 

ARNDT. 

Deres Excellence har vist overhørt det 
Spørgsmaal, som jeg tillod mig — 

• • 



• . 



• • • MIKISTEREN 

(ser paa ham, besinder sig) 

Deres Spørgsmaal? — det er sandt! nei, 
jeg overveiede netop, hvilken Straf Statsadvo- 
katen skulde forlange. 

ARNDT. 

Bladet skal altsaa i alt Fald sættes under 
Anklage? 

MINISTEREN. 

Ja vist saa. 

ARNDT. 

For Blasphemi og Majestætsfornærmelse? 

MINISTEREN. 

Det Første er tilstrækkeligt. Det andet 
Punkt er tvivlsomt og desuden ikke populært. 

ARNDT. 

Og er Deres Excellence kommen til noget 
Resultat angaaende Straffen? 

MINISTEREN. 

Tre Maaneders Fængsel. 

ARNDT 

(noterer). 

Hvis man kunde lade den gode Redaktør 
Leistner spadsere derind, før hans Lovforslag 



kom til Forhandling i Landdagen, saa vilde 
man slaa to Fluer med eet Smæk. 

MINISTEREN. 

Det lader sig desværre ikke gjøre. Leistner 
er altfor snu til, at han skulde have trykket den 
Artikel, naar han ikke vidste, at Forfatteren 
vilde navngive sig i Tilfælde af en Anklage. 

ARNDT. 

Det er sikkert en meget ungdommelig For- 
fatter og slet ikke uden Talent. 

MINISTEREN. 

Nei, det troer jeg! Artiklen er brillant 
skrevet. 

ARNDT. 

Den har endogsaa levende erindret mig 
om Deres Excellences Stil. 

MINISTEREN. 

Min Stil? 

ARNDT. 

Ja, vel at mærke. Deres Ungdomsstil — 
fra »Sturm- und Drang-Perioden«. 

MINISTEREN. 

Naa saadan — aa ja! 



ARNDT. 

Og hvem veed, maaske har han ogsaa 
dannet sig efter dette Mønster. 

MINISTEREN 
(reiser sig og gtar heftig frem og tilbage). 

Ja, desværre har han jo Leilighed nok der- 
til. De bliver tilstrækkelig bekjendte, mine 
Drengeartikler og Brochurer, takket være denne 
fordømte Redaktør Leistner! 

ARNDT. 

Aa, hvad det angaar — Deres Excellence 
behøver saamænd ikke at tage sig det nær, at 
han optrykker disse første Produkter af Deres 
Pen. 

MINISTEREN. 

Ja, troer De da, at han ødsler med Sværten 
til min private Fornøielse? 

ARNDT. 

Nei, Deres Excellence! men jeg troer, at han 
fuldstændig forregner sig. Om man ogsaa kan 
eftervise, at en Mand, der er naaet op i Fyr- 
rerne og indtager en høi, ansvarsfuld Stilling 
— at han har andre Meninger end dem, han 
fremsatte som ung Candidat: Herregud, hvilket 
fornuftigt Menneske vil dog undre sig over det? 

MINISTEREN. 

Høistærede Hr. Arndt! regn aldrig med 
Folks Fornuft — det er den ufornuftigste Reg- 
ning, De kan gjøre. 

ARNDT. 

Ja, saa paastaar jeg, Deres Excellence, at 
Redaktør Leistner ogsaa forregner sig med den 
fornuftløse Mængde. Han forøger endogsaa 
direkte Deres Excellences Prestige, idet han op- 
trykker Deres Ungdomsartikler. 

MINISTEREN. 

Det var meget! 

ARNDT. 

Jo, Folk siger ganske simpelt: Naa, at 
han har forandret sine Meninger, Herregud! 
saadan gaar det jo mer eller mindre os alle- 
sammen. Men at han dog allerede den Gang 
har kunnet skrive saadan! der ser man da, at 
det ikke er et tomt Hoved, som er kommet i 
Veiret ved Protektion; det er endelig en Gang 
et Talent, der er trængt igjennem. 

MINISTEREN 

(stiller sig foran Kaminen med Hænderne paa Ryggen; han ser ikke paa 
Arndt, og hans Udtryk bliver mer og mer fraværende). 

ARNDT 

(ivrigere). 

Se saadan raisonerer Folk, Deres Excellence. 



Og saa tilmed, hvor man saa tydelig mærker 
Hensigten, som naar han nu i den sidste Tid 
saa at sige maner Deres Excellences ungdom- 
melige Jeg op af Fortiden, for at bruge det 
som Advokat for sit eget Lovforslag . . . som 
om det ikke tvertimod viste, hvor uholdbare 
disse Sophismer til Fordel for de uægte Børn 
er, og at den samme Mand, der en Gang i 
ungdommelig Enthousiasme har ivret for deres 
Ligeberettigelse med de ægte Børn, at han 
maa dømme helt anderledes, naar han selv er 
bleven delagtig i Ægteskabets Velsignelser, ja 
vel endogsaa som Deres Excellence staar som 
et. Mønster paa en Ægtemand . . .jeg forstaar 
virkelig ikke — 

(han standser, da han bemærker, at Ministeren aabenbart ikke herer efter). 

MINISTEREN 

(vaagnende af sin Distraktion, da den anden pladselig tier). 

De forstaar ikke? — det er dog ganske ind- 
lysende — 

ARNDT 

(forvirret). 

Hvorledes mener Deres Excellence? 

MINISTEREN 

(besindende sig). 

Aa — nei, jeg har vist ikke rigtig hørt, 
hvad De undskyld — 



ARNDT. 

Aa, jeg be'er, Deres Excellence I det er vist 
Musikken — den lyder usædvanlig tydelig idag. 
Der er maaske en Dør, der staar aaben; hvis 
Deres Excellence tillader — 

(reiser sig og gMr henimod Døren i Baggmnden). 
MINISTEREN. 

Aa nei, gjør Dem blot ingen Uleilighed, 
Hr. Departementschef. Musikken forstyrrer mig 
slet ikke — tvertimod; tidt sætter den just 
mine Tanker i Bevægelse — saadan var det 
netop nu i Øieblikket — 

ARNDT. 

Ja, jeg kan godt forestille mig, at det kan 
have en Slags inspirerende Virkning — netop 
denne dæmpede Musik, der saadan toner midt 

ind i det alvorlige Arbeide for Faderen 

maa det jo naturligvis 

MINISTEREN 

(smilende). 

For Faderen? — nei, det er ikke min 
Datter, som spiller nu. 

ARNDT. 

Saa? Jeg undrede mig jo rigtignok over 
de enorme Fremskridt, men i Betragtning af at 

Faderen jo er saa bekjendt for sin overordent- 
lige musikalske Dannelse — 

MINISTEREN. 

Naa, det er saamænd ikke saa stort be- 
vendt, men jeg haaber nok, at min Datter kan 
bringe det til Noget under dygtig Veiledning. 

ARNDT. 

Siden Deres Frøken Datter har kunnet 
gjenoptage sine Musiktimer, tør jeg vel haabe, 
at Influenza-Anfaldet er gaaet over. 

MINISTEREN. 

Saa temmelig. (Fonncit:) Jeg takker for Deres 
Deltagelse. 

ARNDT. 

Aa, Deres Excellence! alt hvad der angaar 
Deres Excellences Familieliv maa jo have saa 
levende Interesse for mig — 

MINISTEREN 
(bøier Hovedet og gjer en afvisende Haandbe vægelse). 

De var nok i Begreb med at udvikle Noget 
for mig, som jeg ikke fik rigtig opfattet? 

ARNDT. 

Ja, Deres Excellence 1 jeg tillod mig at bringe 
Redaktør Leistners nye Lovforslag paa Tapetet 
— om de uægte Børns Ligeberettigelse med 
de ægte i Arvespørgsmaal. 



MINISTEREN. 

Ja rigtig! det skulde vi ogsaa tale om 
idag. Men, som sagt, der faldt mig netop før 
Noget ind, som jeg gjerne vilde fæstne paa 
Papiret — — hvis De maaske havde Tid et 
Øieblik 

ARNDT. 

Bevares! hele min Formiddag staar til 
Deres Excellences Disposition. 

MINISTEREN. 

Saa er De maaske saa god at gaa ind i 
Bibliotheket — Sekretæren er derinde . . . Det 
er sandt. De kunde dog instruere ham lidt og 
lade ham udfærdige en Ordre til Sagsanlæg- 
gelsen, han er jo endnu helt uvant med den 
Slags Ting. 

ARNDT. 

Aa, Deres Excellences nye Sekretær ser saa 
overordentlig intelligent ud. 

MINISTEREN 

- (smilende). 

Synes De? Ja, jeg troer nok, jeg har 
truffet et heldigt Valg. 

ARNDT. 

Hvordan skulde en Menneskekj ender som 
Deres Excellence ogsaa kunne tage feil? 

(Ud tilhøire). 

ANDET OPTRIN. 

Ministeren (alene). 

Ministeren staar op, gaar hnrtig mod Baggranden og aabner Døren til 
Dagligstuen; straks lyder Musikken stærkere, der kommer fra et Værelse, 
som stader op til Dagligstuen, og til hvilket Døren staar aaben. Mini- 
steren lytter med et sælsomt Udtryk i Ansigtet og aander dybt, ligesom 

befriet. 

Ah! det bølger herind som Foraarsluft — 
Foraarsluft i en tilfrossen Havn I . . . Hun veed, 
at jeg hører hende, hun taler til mig, hendes 
Kjærlighed omtoner mig — her i disse Rum. 
Det er en ny Nydelse — jeg havde dog Uret 
med mine mange Betænkeligheder I Hvad Fare 
skulde der egentlig være ved det? — og det gjør 

dog Saa godt, Saa godt ! (Han sætter sig i en Lænestol, 
læner sig tilbage og betragter Florentser-Panoramet.) »Vandrer- 

phantasien« — den spillede hun ogsaa den Gang 
i Florents — paa det gamle daarlige Claver . . . 
da vi feirede hendes Fødselsdag spillede hun 
den . . . derfor har hun ogsaa valgt det Stykke 
idag . . . »mindes du endnu,« spørger hun — 
om jeg mindes! . . . Derfor kom det saa for- 
aarsagtigt — florentisk Duft — Roser og Kjær- 
lighed ... Du tungsindige Vandrer — har du 
nu ogsaa Ret? »Dort wo du nicht bist, dort 
ist das Gliick!« Det talte vi længe om den 
Aften paa Terrassen, midt i den maanebeskin- 
nede Arnodal. Ja, den fulde Lykke, som ikke 

er skabt for os Mennesker. Min Lykke har 
jeg fanget og tæmmet, saa den følger mig, 
følger mig i dobbelt Skikkelse: Elskov og 
Magt . . . Hvo var inderligere elsket end jeg? 
Mægtigere? — ja, mægtigere har Mange været 
— men dette er kun Begyndelsen. 

(Musikken bryder af: han reiser sig.) 

Allerede ! 

(Man hører Kvindestemmer — han bliver staaende og lytter; Skridt 

nærme sig.) 

Hun kommer — hun vover det. 



TREDIE OPTRIN. 

Ministeren ; Fanny kommer hurtig fra Dagligstuen, snart efter 

Ella Martens. 

FANNY. 

Fader! er du meget unærmelig? 

MINISTEREN. 

Nei, min Ven. 

FANNY. 

Det tænkte jeg nok, siden Døren stod 
aaben. Du har bestemt lyttet. 

MINISTEREN. 

Muligt nok. Du vil vel beholde alting for 
dig selv? 

FANNY. 

* Tvertimod — jeg vil netop gjerne gjøre 
dig bekjendt med min Lærerinde. 

MINISTEREN. 

Ja, det var ret, Fanny. 

FANNY. 

' Fru Martens I kom kun ind (med komisk Pathos.) 
Hans Excellence tager imod. 

MINISTEREN 

(til Fru Martens, der nu lidt undselig træder ind og gjjør sin Compliment). 

Nei, Frue! jeg tager ikke imod, men det 
er mig en Fornøielse at blive forestillet for 
Dem. 

FANNY. 

Aa, du skal ogsaa strax give rigtig Audiens. 

ELLA. 

Deres Excellence er altfor venlig — naar 

jeg blot ikke forstyrrer. 

» 

MINISTEREN. 

Paa ingen Maade. Jeg hvilede mig netop 
et Øieblik. Vil De ikke tage Plads? (De sætte sig.) 

FANNY. 

Naa, med Hvilen vil det snart være forbi. 
Vi kommer ogsaa med Forretninger. 

MINISTEREN. 

Hvad er der egentlig i Veien med den 
Smaa? hun er saa hemmelighedsfuld. 

FANNY. 

Vent bare — det kommer nok. Foreløbig 
har du et Par Minutter at passiare i. 

MINISTEREN. 

Jeg har undt mig den Fomøielse at lytte 
til Deres herlige Claverspil, der selvfølgelig var 
mig bekjendt fra Concertsalen, men i Ens eget 
Hus er det jo en endnu større Nydelse — 

ELLA. 

Gud, hvis jeg havde anet, at jeg havde 
saadan en Tilhører — en Kjender som Deres 
Excellence. 

MINISTEREN 

Jeg kan ikke tænke mig, at De havde 
ladet Dem skræmme af det. Fru Martens. 

ELLA. 

Jeg havde i alt Fald valgt et Stykke, som 
jeg havde bedre i Fingrene. 

MINISTEREN. 

Saa meget heldigere, at De ikke anede 
det. Frue I . . . »Vandrerphantasien« har for 
mig en særlig Affektionsværdi fra gammel 
Tid 

FANNY. 

Jeg gad nok vide, hvorfra den har det — 
Moder har da nok ladet være med at spille 

den for dig. Jeg troer, det Høieste, hun har 
drevet det til, er »Haabets Valse. 

MINISTEREN. 

Ja, se du nu til, at du driver det til Noget 
og ikke gjør din Lærerinde altfor megen Skam. 
Vi maa virkelig være Dem meget taknemlig, 
naadige Frue, at De vil anvende Deres Tid paa 
en Begynderinde som Fanny. 

FANNY. 
Det er vi OgSaa! (gnber EUas Haand.) 

ELLA. 

• Naar blot Deres Excellence vil blive lige- 
saaj>tilfreds med min Søn, som jeg sikkert nok 
bliV^r det med Deres Frøken Datter. 

MINISTEREN. 

Det er mig en Glæde at kunne forsikre 
Dem, at Deres Hr. Søn tegner til at blive en 
meget dygtig og samvittighedsfuld Sekretær. 

FANNY. 

Og saadan er vi lykkelig ankomne til det 
Punkt, hvor den ministerielle Audiens begynder. 

MINISTEREN. 

Hvordan det? 

FANNY. 

Jeg har hele Tiden mærket, at Fru Martens 
havde Noget paa Hjerte, og det er da ogsaa 
lykkedes mig at faa ud af hende, at dette 
Noget var Herr Sønnens mislige Situation, der 
ganske vist var af en saadan Art, at den gjorde 
en Audiens hos Justitsministeren paatrængende 
nødvendig. 

MINISTEREN 
(ser paa Ella med et spergende Smil). 

ELLA. 

Ja, Deres Excellence I jeg kan ikke nægte, at 
det var mig særdeles magtpaaliggende at faa Deres 
Excellence i Tale, og jeg er Deres Frølcen 
Datter meget taknemlig, fordi hun skaffede mig 
Leilighed dertil. 

FANNY. 

Aa, Deres Hr. Søn er saadan et net ungt 
Menneske, at det skulde gjøre mig meget ondt, 
hvis han maatte gaa i Fængsel. 

MINISTEREN 
(smilende). 

Naa, saa slemt er det vel ikke. 

ELLA. 

Ja, Sagen er. Deres Excellence, at min Søn 
har været saa uforsigtig med en noget ung- 

dommelig Iver og maaske endogsaa Fanatisme 
at skrive en Artikkel — 

MINISTEREN. 

— dog vel ikke i »Folket«? 

ELLA. 

Jo, Deres Excellence. 

MINISTEREN. 

Under Titlen »Krone og Alter«? 

ELLA. 

Ak, jeg vidste jo nok, at Deres Excellence 
kjendte Artiklen. 

MINISTEREN. 

Det var ganske vist meget uforsigtigt af 
Deres Hr. Søn — og af min Sekretær en høi 
Grad af Selvforglemmelse. 

ELLA. 

Ja, Deres Excellence ! min Søn er ogsaa selv 
meget ulykkelig derover. Han havde skrevet 
Artiklen for et halvt Aar siden og allerede den 
Gang givet den til Redaktør Leistner. Den 
Gang blev den af en eller anden Grund ikke 
trykt, og nu skulde det ulykkeligvis ske, netop 

et Par Dage efter at Rudolph havde tiltraadt 
sin Stilling hos Deres Excellence. 

FANNY. 

Og Fru Martens har hørt, at Bladet skal 
sættes under Anklage. 

ELLA. 

Men jeg haabede, at det endnu ikke var 
for sent, at Deres Excellence muligvis — 

MINISTEREN. 

De har hørt, siger De — hvorfra har De 
hørt det om Anklagen? 

* 

ELLA. 

Redaktør Leistner var igaar hos os — 
det vil sige hos min Søn — netop angaaende den 
Sag. Det var blevet ham meddelt, at Cultus- 
ministeren havde sendt Avisen til Deres Excel- 
lence og forlangt, at Redaktionen eller For- 
fatteren skulde straffes for Religionsbespottelse. 

MINISTEREN 
(der har reist sig og gaar frem og tilbage). 

Hm, hm! han veed det altsaa. 

FANNY. 

Egentlig skulde der naturligvis ingen Persons- 
anseelse gjælde ved den høie Justits, og strengt 

taget maatte Ministeren sende sin skyldige 
Sekretær, ja om det saa var sin egen Søn til 
Skafottet, som de gamle Romere pleiede — . 

MINISTEREN. 

Aa, vrøvl dog ikke saa meget, Fanny I det 
er en alvorlig Historie. 

FANNY. 

Jeg vrøvler slet ikke. Jeg mener: paa den 
anden Side, naar man veed, at det ikke er en 
uforbederlig Forbryder, kan man saa ikke nok 
for en Gangs Skyld lade det blive ved en Ad- 
varsel? Kjære Fader, det maa du virkelig gjøre 
for Fru Martens Skyld, vær nu ikke saadan en 
fæl Romer! 

MINISTEREN. 

Havde jeg blot vidst det lidt før — blot 
for en Times Tid siden! 

ELLA 

(mistrøstig). 

Saa lader det sig vel ikke mere ændre? 

MINISTEREN. 

Maaske dog. Men siig mig. Fru Martens! 
har Deres Søn da allerede erklæret sig villig 
til at vedgaa sit Forfatterskab? 

ELLA. 

Ja, Excellence! det sagde han strax til 
Redaktøren. 

MINISTEREN. 

Ah! Redaktør Leistner var vel bekymret 
for, at han skulde fastholde sin Anonymitet? 

ELLA. 

Det troer jeg ikke, han var. 

FANNY. 

Det forstaar sig dog af sig selv, at han 
ikke kunde lade en Anden straffe for hvad han 
selv havde forbrudt. 

MINISTEREN. 

Naa, i dette Tilfælde synes jeg dog ikke, 
at det er saa helt udelukket. Naar Artiklen er 
bleven trykt under ganske andre Omstændigheder, 
til en anden Tid end det var Forfatterens Hen- 
sigt — uden hans Vidende — 

ELLA. 

Jeg frygter. Excellence, at min Søn dog vil 
anse sig for at være forpligtet — 

FANNY. 

Det vil han ganske sikkert; du maa finde 
paa en anden Udvei, Fader . . . Ah, der er 
Moder jo kommet hjem. 

MINISTEREN. 

Jeg skal gjøre, hvad jeg kan, Fru Martens. 

ELLA. 

Jeg takker Deres Excellence af mit ganske 
Hjerte. 

FJERDE OPTRIN. 

De Forrige. Helene trsder ind fra Dagligstuen. 

HELENE. 

God Gag, Fru Martens og velkommen — 
hvor det glæder mig at træffe Dem igjen, vi 
har jo slet ikke set hinanden siden Festdagene i 
Bayreuth. 

ELLA. 

Den første Gang, da jeg gav Deres Frøken 
Datter Time, var Deres Naade ikke hjemme, 
ellers vilde jeg have tilladt mig — 

HELENE. 

— Og idag var jeg saamænd bange for, at 
jeg igjen havde forsømt det; jeg blev opholdt 
i Byen. Men det er godt, at De har adspredt 
min Mand — 

ELLA. 

Ja, Deres Frøken Datter mente — 

HELENE. 

Aa, det er brillant, at De er brudt ind og 
har skræmmet Statssorgerne bort; paa denne 
Tid af Dagen er min stakkels Mand ellers ganske 
forskrevet til dem — ikke sandt? Hvordan har 
du det ellers idag? Jeg har jo slet ikke set dig. 

MINISTEREN. 

Tak, Helene! idag befinder jeg mig netop 
usædvanlig godt. 

ELLA. 

Deres Naade ser overordentlig sund og 
rask ud, forhaabentlig er Deres Helbred nu 
helt tilfredsstillende. 

HELENE. 

Jo tak. Gudskelov — udmærket . . . Det 
vil sige Bylivet og Selskaberne og det store 
Hus væsen — = alt hvad dér er at gjøre — aa 
De gjør Dem slet ikke noget Begreb om det 
— det evige Vrøvl med Tjenestefolkene — i 
disse socialistiske Tider — apropos Herbert! 
den ny Kudsk holder slet ikke Hestene mønster- 
værdigt aa, det tager dog stærkt paa mig. 

FANNY. 

(drilsk). 

Naa, med Guds Hjælp naaer vi nok Bade- 
saisonen I 

HELENE. 

Ja, Sommeren! naar man saadan kan fl3n^e 
lidt ud — ud i Bjergene — ikke sandt? det er 
dog noget ganske andet. 

ELLA. 

Ja ganske vist. 

HELENE. 

Og jeg for min Del, jeg er nu nemlig slet 
ikke skabt for dette high li/e — det har De 
ogsaa nok allerede kunnet mærke. 

ELLA. 

Deres Naade har stor Kjærlighed til Naturen. 

HELENE. 

Ak ja,. Naturen — Natur og Kunst, der er 
og bliver dog — ikke sandt? Lykkelig den der, 
som De, bestandig kan leve i Kunsten ! Naa, og 
hvordan har De nu fundet Dem tilrette i det 
jordiske Element? Jeg kan kun tænke mig Dem 
svømmende i Wagnerske Harmonier — som 
den Gang — »Tristan og Isolde« — naa, min 
Smag er det ganske vist ikke — altfor over- 
spændt — 

MINISTEREN. 

Ja, jeg undrede mig rigtignok meget, da 
jeg pludselig fik Brev fra dig fra Bayreuth. 

HELENE. 

Ja, det var nu Fannys Idee med den Af- 
stikker fra Baden — forresten havde hun Ret, 
man maa se saadan Noget — for en Gangs 
Skyld . . . det er jo overordentlig interessant. 

FANNY. 

Naar bare stakkels Fader kunde have været 
med os! 

HELENE. 

Ja, det lod sig jo desværre ikke gjøre. 
(iii Ella.) De veed maaske , det var netop den 
Gang, da Kampen om Ministeriet stod paa . . . 
det vil sige, min Mands Indtrædelse var jo 
allerede længe forberedt . . . aa, det var dog 
en meget angribende Tid. — Men De vil da 
ikke allerede gaa? 

ELLA 

(reisende sig). 

Jeg troer, det er paa Tide, Deres Naadel 

HELENE. 

Aa, mens jeg husker det — jeg vilde jo 
netop have skrevet til Dem: kan vi haabe at 
have den Fornøielse at se Dem og Deres Søn 
hos os Fredag Middag? — kun en snevrere 

Kreds, veed De nok — store Selskaber formelig 
afskyer jeg — 

ELLA. 

Tusind Tak, Deres Naade — vi skal have 
den Ære at indfinde os. 

HELENE. 

Naa, altsaa — paa Gjensyn — Fredag, vi 
spiser Klokken sex. 

(Afskedshilsener. — Ella gaar ud gjennem Dagligstuen, fulgt af Fanny.) 



FEMTE OPTRIN. 

Ministeren. Helene. 
MINISTEREN. 

Jeg vidste ikke, at du ogsaa vilde invitere 
Fru Martens og Søn. 

HELENE. 

Aa — det har jeg vel glemt at sige dig! 
Ja, naar man har saa meget i Hovedet som 
jeg! Men det er dig da ikke ubehageligt, 
Herbert? 

MINISTEREN. 

Nei, ubehageligt jeg mente kun, vi 

kjender jo egentlig ikke noget videre til dem. 

HELENE. 

Nei, du ikke, det er sandt nok. 

MINISTEREN. 

Og du kun fra et Par Dage i Bayreuth. 

HELENE. 

Ja, men der har vi ogsaa snakket op ad 
Stolper og ned ad Vægge — aa, jeg kjender 
hende meget nøie, en interessant Dame, og hun 
spiller jo glimrende. 

MINISTEREN. 

Ja, det er nu en anden Sag igjen. 

HELENE. 

Ja, veed du hvad, saadan et Element virker 
dog saa godt i et Selskab. Hun vil ganske be- 
stemt spille — hun er jo overordentlig facil — 
og det er det Bedste, man kan byde sine 
Gjæster: saa passiarer de saa ugenert. 

MINISTEREN. 

En meget rigtig Vurdering af Musikkens 
Rolle i Selskabslivet. Men, kjære Helene, man 
indbyder dog ikke en Gjæst for at Vedkom- 
mende skal underholde de andre Gjæster eller 
accompagnere deres Underholdning. 

HELRNE. 

Nei — naturligvis — jeg mente kun . . . 
Forresten er hun ogsaa, bortset fra sit Talent, 
en meget net Dame — det vil sige, aa — det 
havde jeg jo helt glemt — egentlig havde jeg 
jo idag bestemt alligevel ikke at indbyde hende 
— ja Herregud! naar man maa tænke paa saa 
mange Ting paa een Gang — Jeg glemte virkelig 
helt den Snak, da jeg saae hende — og for- 
resten, til syvende og sidst — 

MINISTEREN. 

'Ja, men hvad er det da? 

HELENE 

Jeg var nemlig hos Falkensteins — for- 
resten var jeg ogsaa hos Onkel Kasper; han 
bad mig hilse dig mange Gange. 

MINISTEREN. 

Tak, tak; — altsaa hos Falkensteins? 

HELENE. 

Ja vist saa, de er jo altid fulde af Hi- 
storier, veed du nok — især Lili. Saa faldt 
Talen paa Fru Martens — det kom da for- 
resten af at jeg fortalte, at hun var begyndt 
at undervise Fanny, og at jeg var meget glad 
over, at Fanny havde Timer hos en Dame, — 

for saadan en ung Pige — Musikerne — de 
er tidt ikke rigtig — saadan — 

MINISTEREN 
(utaalmodig). 

Ja, det er vi jo ganske enige i. 

HELENE. 

Ja, og de gav mig ogsaa fuldkommen Ret. 
Men saa — jeg kan ikke rigtig huske, var det 
Lili — ja, det var Lili, hun sagde, at den gode 
Fru Martens Liv heller ikke taalte altfor nøie 
Undersøgelse. 

MINISTEREN. 

Hun havde maaske ladet det blive en saa- 
dan til Del? 

HELENE. 

Nei, det var mere saadan — Skumlen. 
Forresten ligger det allerede langt tilbage i 
Tiden, og det har da ogsaa trøstet mig noget 
— skjøndt . . . alligevel, det havde vel nok 
været bedre ikke at invitere hende. 

MINISTEREN. 

Ja men hvad var det da? var det blot saa- 
dan i al Almindelighed? 

HELENE. 

Nei , det var saamænd meget bestemt, 
nemlig — med hendes Enkestand — det skal 
nok ikke være rigtigt. 

MINISTEREN. 

Saa — aa? 

HELENE. 

Nei, Martens er simpelthen hendes Familie- 
navn — hun er ikke her fra Egnen men fra — 
naa, det har jeg nu glemt igjen, men det skal 
være vist. 

MINISTEREN. 

Ja, men hun kunde jo da have ægtet en 
Slægtning eller en Anden af samme Navn. 

HELENE. 

Ja — nei, det skal ikke være Tilfældet. 
Sønnen Rudolph er Frugten af et frit Forhold. 

MINISTEREN. 

Naa, men noget Nærmere veed man ikke? 

HELENE. 

Naa — veed? jo, saamænd veed man nok 
Noget. 

MINISTEREN. 

Ja, hvad veed man da? 

HELENE. 

Aa, det er jo høist interessant — nemlig 
hendes Elsker skal have været en høitstaaende 
Person. 

MINISTEREN 

(vantro henkastende). 

Aal 

HELENE. 

Det skal være ganske sikkert. Og hvor- 
for ikke? 

MINISTEREN. 

En Fyrste formodentlig. 

HELENE. 

Ja, netop. 

MINISTEREN. 

Saa dog forhaabentlig i alt Fald en rus- 
sisk — de er jo forholdsvis lette at opdrive. 

HELENE. 

Nei, men rigtignok ikke saa langt derfra: 
en eller anden italiensk principe eller Kardinal 
— ja jeg troer, det var en Fyrst-Kardinal — 

saadan en maa jo overhovedet ikke gifte sig . . . 
Det er jo da ogsaa meget paafaldende, at 
Sønnen har saadan noget Sydlandsk i sit Ydre. 

MINISTEREN. 

Saa, finder du egentlig det? 

HELENE. 

Ja, det vil sige ikke just prononceret men 
dog saadan et Stænk af det Sydlandske — om- 
trent som du. 

MINISTEREN 

fgjør en avilkaarlig Bevægelse) 
HELENE. 

Ja, jeg veed nok, du kan ikke taale at 
høre det; det skal altsammen være saa tydsk, 
du vilde gjerne se ud som en bjørneskinds- 
klædt Urgermaner eller vel allerhelst som en 
Wagnersk Vølsungehelt. 

MINISTEREN 

(beredvillig spegende). 

Ja, hvorfor ikke, det vilde da være smukt. 

HELENE. 

Nei, slet ikke 1 Saadan synes jeg om dig, og 
ham kan jeg ogsaa godt lide at se paa. Men 

fra hendes lille blonde Hoved har han dog 
sandelig ikke de Træk. Det er florentinsk Stil. 
Aa, det falder mig ind: det maa jo omtrent 
falde sammen med dit Ophold i Florents. 

MINISTEREN. 

Nei, det kan det dog vel neppe. 

HELENE. 

Jo vist saa! med dit første Ophold, mener 
jeg; ikke da vi var der sammen. Den Gang 
da du maatte til Syden for at komme til 
Kræfter, to Aar efter at vi var blevet gift. 
Har du ikke set hende dernede.? 

MINISTEREN. 

Du veed jo nok, at naar jeger i Udlandet, 
undgaar jeg altid saa vidt muligt at træffe sam- 
men med Landsmænd. Derimod husker jeg, at 
der var megen Tale om en Kardinal. 

HELENE. 

En Kardinal? 

MINISTEREN. 

Han førte et stort Hus, navnlig kom den 
musikalske Verden der. 

HELENE. 

Ah I 

MINISTEREN. 

Hvad hed han nu — ? Aldo Aldo- 

brandini, troer jeg. 

HELENE. 

Ogsaa Navnet! — det er jo prægtigt. Alt- 
saa den unge Hr. Aldobrandini er din Sekretær. 

MINISTEREN. 

Ja men, kjære Ven, det er jo dog ikke 
givet — 

HELENE. 

Aa jo, vist saa! det stemmer jo altsam- 
men. Veed du hvad, en Kardinal, der jo 
alligevel ikke maa gifte sig, og en Kunstner- 
inde — man kan egentlig ikke tage dem det 
saa ilde op. Kunstnernaturer er nu en Gang 
anderledes end vi, Herbert ; os forekommer saa- 
dan Noget meget værre, end det er i deres 
Øine. Ja, jeg siger jo ikke, at det er rigtig — 

MINISTEREN. 

Og jeg anklager dem jo slet ikke. 

HELENE. 

Nei, og det er kjønt af dig, for til Syvende 
og Sidst — i din Stilling . . . det er jo ogsaa 
netop det, der gjorde mig betænkelig. For- 

resten kan man jo lade, som om man ikke 
vidste noget derom, i alt Fald ikke troede 
derpaa. 

MINISTEREN. 

Naturligvis; men saa maa du heller ikke 
snakke om din Aldobrandini ! 

HELENE. 

Hvor vil du hen! ikke et Ord! Du veed 
da nok, hos mig kan der overhovedet ikke 
være Tale om Bysladder, den interesserer mig 
ikke det mindste . . . Naa, den Indbydelse vil 
vi altsaa ikke gjøre os Bekymringer over. 

MINISTEREN. 

Arndt skal vel ogsaa med? 

HELENE. 

Ja, det forstaar sig; han faar endogsaa 
Fanny til Bords. 

MINISTEREN. 

Naa, det vil vi dog først tage lidt nærmere 
under Overveielse. 

HELENE. 

Under Overveielse — hvad mener du? 

3 

MINISTEREN. 

Siig mig en Gang: troer du ikke, at Arndt 
har Hensigter med Fanny? 

HELENE. 

Jeg veed virkelig ikke; du troer det altsaa? 

MINISTEREN. 

Det forekommer mig, som om hans Væsen 
i den sidste Tid, navnlig hans stærke Betoning 
af hans Hengivenhed for min Familie, hans 
Efterspørgsel efter Fannys Befindende, som om 
alt det omtrent sagde: »Jeg beder Deres Excel- 
lence betragte mig som en tilkommende 
Svigersøn«. 

HELENE. 

Ja, det havde du vel heller ikke noget 
videre imod? 

MINISTEREN. 

Naa — I ^ 

HELENE. 

Jeg veed i alt Fald ikke — han er jo et 
særdeles net Menneske og et udmærket Hoved — 

MINISTEREN. 

Ja, derfor har jeg gjort ham til Departe- 
mentchef -^ men til Svigersøn — ! 

HELENE. 

Han har ganske vist ikke Formue, men 
han vil sikkert gjøre en glimrende Carriere — 

MINISTEREN. 

Ja, og dertil er alle Midler ham gode. 
Men Fanny er for god til at blive benyttet som 
et saadant Middel. 

HELENE. 

Hvor kan du dog tale saadan — »benyttes 
som Middel« — det lyder jo græsseligt. 

MINISTEREN. 

Netop derfor — 

HELENE. 

Men Herregud, det ene udelukker jo dog 
ikke det andet, det har du da selv erfaret. 

MINISTEREN. 

Hvordan — erfaret? 

HELENE. 

Naa ja, selv om det ogsaa bringer ham 
Fordel, og han ser det og glæder sig derover 
— det maa han jo gjøre — derfor kan han jo 
da nok elske hende. Du veed dog selv, hvordan 
du elskede mig, og din Kjærlighed har virkelig 

3* 

ikke været dig til Skade; vort Ægteskab har 
aabnet dig hele din Carriere — 

MINISTEREN. 

Ja, det er fuldkomment sandt, kjære Ven — 

HELENE. 

Naa, hvorfor skulde det saa ikke kunne 
gaa ham lige saadan? 

MINISTEREN. 

Hvorfor, hvorfor? — ja, jeg kan kun sige 
dig, at han ikke gjør det Indtryk paa mig — 
det er ligesom om man hele Tiden mærkede 
Hensigten — han synes mig slet ikke at være 
saa forelsket i Fanny. 

HELENE. 

Ja men, veed du hvad, saadan var det jo 
netop ogsaa med dig. 

MINISTEREN. 

Med mig? 

HELENE. 

Ja, det vil sige, det var naturligvis ikke 
mit Indtryk. Men Andre — den Gang 
— aa, jeg blev saamænd advaret meget — 
de syntes, du var meget kjølig, en rigtig 

Stræber . . . Først siden, da de saae vort 
Ægteskab — hvor omhyggelig og kjærlig du 
var — og da de allesammen maatte misunde 
mig . 

MINISTEREN 
(afvergende). 

Aa, kjære Helene — 

HELENE. 

Jo, det gjorde de virkelig, du behøver slet 
ikke at spille den Beskedne. Overhovedet saa- 
danne rolige, næsten nøgterne Mænd, de bliver 
vist altid de bedste Ægtemænd — de der 
sværmer og sukker, dem er det saamænd ikke 
stort bevendt med. Saadan En havde jeg nu 
heller slet ikke syntes om som ung Pige ; netop 
dit mandige Væsen, som de Andre fandt lidt 
kjøligt, det faldt rigtigt i min Smag. Og saa- 
dan er Fanny ogsaa — ganske vor Datter; jeg 
troer netop, de vilde passe rigtig godt for 
hinanden. 

MINISTEREN. 

Ja, det kan jo være . . . Men i alt Fald 
just at komme ham imøde og begunstige ham — 

HELENE. 

Nei, naturligvis, naar det kunde opfattes 

saadan nei, saa vil jeg tænke paa en 

anden Bordkavaler til Fanny. 

MINISTEREN. 
J2t, gjør det min Ven. (ringer pa« en Bordklokkc.) 

Jeg maa nu tænke paa mine Forretninger. 

HELENE. 

Ja, jeg sandelig ogsaa — Gud, er Klokken 
allerede saa mange — jeg skulde allerede for 

længe siden have været nede i Kjøkkenet 

naar man ikke har sine Øine overalt — 

MINISTEREN 

(smilende). 

Ja, jeg har jo ofte sagt dig, det er lettere 
at være Minister end at være Husmoder. 

(Rudolph træder ind fra høire.) 
HELENE. 

Ja, ja, der er Noget i det. (Medet vindende Nik tu 
Rudoiph.) Du har da i alt Fald paalidelig Folk. 

RUDOLPH 

(bakker ærbødig). 

HELENE. 

Hvordan er det for Resten — skal du ikke 
til Middag hos Borgmesteren? 

MINISTEREN. 

Aa ja, det havde jeg næsten glemt. 

HELENE. 

Jeg tænker jeg gaar i Operaen med Fanny 
— det er Verdi, der gaar du jo dog ikke med. 

MINISTEREN. 

Ja, mor I jer blot. 

HELENE. 

Men hvordan er det saa med Vognen? 
naa, den kan vel nok hente dig i rette Tid. 

MINISTEREN. 

Nei, jeg bruger den slet ikke. 

HELENE. 

Ja men — 

MINISTEREN. 

Jeg gaar virkelig heller hjem — i det 
smukke Veir, jeg har meget bedre af det. 

HELENE. 

Naa ja, som du vil, Herbert. 

(Han gnaer nd i Baggrunden og lukker Døren efter sig.) 

SJETTE OPTRIN, 

Ministeren. Rudolph. 
RUDOLPH. 

Deres Excellence ønsker? 

MINISTEREN. 

Er Anklageordren færdig? 



RUDOLPH. 

Jeg har taget den med, Deres Excellence. 

(Rekker Ministeren et Papir.) 

MINISTEREN 

(betragter ham ironisk). 

For idag kan du undtagelsesvis lade Masken 
falde — det er bekvemmere . . . Din Moder 
har været her — hun var meget bekymret for 
din Skyld. Det er altsaa dig, der har skrevet 
Artiklen? 

RUDOLPH. 

Ja, Fader. 

MINISTEREN. 

Slet ikke saa ilde! Lidt mer Respekt for 
klassisk Sprogbrug, maa du se at beflitte dig 
paa; den lader sig meget godt forene med 
Originalitet i Tankegangen og med Kraft i Ud- 
trykket . . . Hvad Indholdet angaar — naa, 
heldigvis har du jo skrevet den anonym. 

RUDOLPH. 

Ja, det vil vist nu ikke nytte mig stort. 

MINISTEREN. 

Aa jo. Du staar kun til Regnskab overfor 
din Fader, Redaktøren gjør det overfor Retten. 

RUDOLPH. 

Mener du for Alvor, at jeg under disse 
Omstændigheder kan fastholde min Anonymitet? 

MINISTEREN. 

Ja vist mener jeg. 

RUDOLPH. 

Juridisk taget naturligvis — 

MINISTEREN. 

Og moralsk ogsaa, — hvis det da for- 
holder sig saadan, at det allerede er et halvt 
Aar siden du indsendte din Artikkel. 

RUDOLPH. 

Det forandrer ikke Sagen. Naar jeg ikke 
længer vilde have den trykt, maatte jeg for- 
lange den tilbage, og da jeg har glemt det, 
maa jeg bøde for det. Selv om Redaktør 
Leistner ikke var min Ven — 

MINISTEREN. 

Ja, det er rigtignok en smuk Vennetjeneste, 
han der har gjort dig. 

RUDOLPH. 

Hvordan det? Han maatte jo forudsætte, 
at jeg endnu bestandig gjerne vilde se mit Ar- 
beide offentliggjort. 

MINISTEREN. 

Naa, jeg synes dog, at din nye Stilling — 

RUDOLPH. 

Den vidste han ikke Noget om. 

MINISTEREN. 

Virkelig? 



RUDOLPH. 

Nei, jeg havde ikke sagt ham det — jeg 
opsatte det, fordi — — jeg skammede mig 
for ham. 

MINISTEREN. 

Sancta simplicitasl som om en Redaktør 
ikke havde andre Veie til saadan en Nyhed 
end »Faneflygtningens« Tilstaaelse. 

RUDOLPH. 

Slemt nok, at Nogen kan mistænkeliggjøre 
mig som saadan. 

MINISTEREN. 

Det passerer enhver, der ikke er Principrytter. 

RUDOLPH. 

Altsaa for at straffe mig skulde han have 
gjort det? 

MINISTEREN. 

Snarere vel for at skade mig: Ministerens 
Sekretær paa Anklagebænken — anklaget af 
Ministeren — det havde rigtignok været en 
Lækkerbidsken ! Unægtelig, det vilde skaffe mig 
Ærgrelser nok — aa, i saadan Guerillakrig er 
han dreven. 

RUDOLPH. 

Hvor du dog bedømmer ham falsk! Jeg, 
der kjender ham, veed bedre hvor uegennyttig 
han er, saa fuld af ædel Begeistring for Frem- 
skridt og — 

MINISTEREN. 

Ja »Fremskridtet« er en taalmodig Mand, 
han maa tage meget paa sig. 

RUDOLPH. 

Det er maaske naturligt, at han er dig 
ubehagelig eller vel endogsaa forhadt, men at 
du vil bruge din Søn til at gjøre ham uskadelig 
for en Tid — 

MINISTEREN. 

Uskadelig — ? 

RUDOLPH. 

Aa ja — jeg kan ogsaa en Gang kigge i 
Kortene. 

MINISTEREN. 

Naa ja — jeg nægter ikke, at det vilde 
have været mig en hel Del bekvemmere, naar 
den oppositionelle Redaktør var spadseret et 
Par Maaneder i Cachotten, end at netop min 
Sekretær skulde feriere der — det kommer og- 
saa i Betragtning, men det var dog kun et 
Sidemotiv; Hovedsagen var Hensynet til din 
Moder, som vilde tage sig det frygtelig nær. 
Desuden har han efter min Mening gravet en 
Grav for en Anden og fortjent selv at falde 
i den. 

RUDOLPH. 

Heller ikke for Moders Skyld kan jeg 
gjøre det; det vil hun ogsaa nok kunne for- 
staa. Min Samvittighed 

MINISTEREN. 

Ja, ja — lad det være godt, jeg vil ikke 
trænge mer ind paa dig . . . Endnu kan det 
gjøres paa en anden Maade, skjøndt det ikke 
er uden Betænkelighed — nemlig saadan. 

(River Ordren itu.) 
RUDOLPH. 

Fader ! 

MINISTEREN. 

Stille, min Dreng! jeg gjorde det jo ikke 
for din, men for din Moders Skyld, og fordi 
jeg navnlig paa hendes Fødselsdag vil have 
Fred og Glæde i min Familie. 

RUDOLPH. 

Jeg takker dig ikke mindre derfor. — Du 
kommer altsaa efter Dineren? 

MINISTEREN. 

Ja naturligvis kommer jeg — har jeg nogen- 
sinde forsømt denne Dag! Det træffer sig end- 
ogsaa meget bekvemt, jeg kan nok trække mig 
temmelig tidlig tilbage — saadan ni, halvti kan 
I vente mig. Det er sandt, angaaende din 
Forfattervirksomhed: i den musikalske Del af 
Bladet vil jeg ikke berøve »Folket« din Pen; til 
dens Bekjæmpelse af Antiwagnerianerne min 
faderlige Velsignelse. 

RUDOLPH. 

Jeg haaber at kunne gjøre den Ære. 

MINISTEREN. 

Betænkeligere er din Omgang med Red- 
aktør Leistner. 

RUDOLPH. 

Men Fader, du vil dog ikke forbyde — 



46 



MINISTEREN. 

Jeg havde stor Lyst dertil — (du Rudolph gjer 
en heftig Bevægelse) — nei, ncl — allermindst idag — 
som sagt der skal være Fred og Glæde idag; 
altsaa jeg vil kun indprente dig at være for- 
sigtig i denne Omgang. Og nu kan du skynde 
dig hjem til Moder, hun er maaske dog en 
Smule ængstelig. Departementchefen kan du 
sende ind til mig. 

(Rndolph nd tilhøire.) 

MINISTEREN 

(gaar op og ned ad Galvet — bliver staaende og ser med et Smil efter ham). 

Slet ikke saa upraktisk med den Omgang! 
man har Berøring med Fjenden. Hvis Redak- 
tøren ikke er oversættes forsigtig, skulde det 
gaa underlig til, om jeg ikke nu og da fik lidt 
Vind af de kommende Bevægelser. 



SYVENDE OPTRIN. 

Ministeren. Departementchef Arndt (trsder ind fra høire). 

ARNDT. 

Deres Excellence ønsker maaske nu — 

MINISTEREN. 

— først at meddele Dem, at jeg i Spørgs- 
maalet »Folket« er kommen til et andet Resultat. 

ARNDT. 

Hvorledes det, Deres Excellence? 

MINISTEREN. 

Jeg har paany omhyggelig gjennemlæst 
Artiklen og finder dog, at man for denne Gang 
kan lade det berb ved en Advarsel. 

ARNDT. 

Hm! Frygter Deres Excellence ikke, at 
hans Excellence Kultusministeren — 

MINISTEREN. 

Han maa finde sig deri . . . Hvis der alt- 
saa i Deres Nærværelse bliver talt om en An- 
klage mod Avisen, vil De være saa god at 
dementere det. 

ARNDT. 

Som Deres Excellence befaler. 

MINISTEREN. 

Og saa var det altsaa Redaktør Leistners 
Lovforslag om ægte og uægte Børns Ligestilling, 
som vi skulde tale om. 

(Peger paa en Stol og sætter sig.) 

ARNDT 

(setter sig). 

Det har jeg netop forberedt mig paa, Deres 
Excellence. Jeg har, som Deres Excellence 

ønskede, søgt at skaffe mig Klarhed over Par- 
tiernes Stilling og over Stemningen i det Hele 
— navnlig i de sidste Dage har jeg paa flere 
Maader haft god Leilighed dertil — og mit Ind- 
tryk er det, at Forslaget ingenlunde er uden 
Udsigter, og at en Modtale af Deres Excellence 
er aldeles nødvendig. 

MINISTEREN. 

Kommer mig ikke just uventet, men er 
mig høist fatalt. 

ARNDT. 

Men med Deres Tilladelse, jeg synes dog, 
at det er en udmærket Leilighed — 

MINISTEREN. 

— til at fægte med min egen ungdomme- 
lige Dobbeltgænger, — ja den lokker mig 
aldeles ikke. 

ARNDT. 

Jeg har ikke glemt, at Deres Excellence i 
yngre Dage har forfægtet lignende Anskuelser 

saa lignende endogsaa, at man vel kunde 

paastaa, at Dr. Leistner skylder Deres Artikler 
og Broschurer hele sit Lovforslag. 

MINISTEREN. 

Vist saa, han lægger jo ikke engang Skjul 
derpaa — blot for at gjøre mig det vanskeligt 

at træde op derimod . . . Og deraf ser man, 
at han trods al sin Dygtighed er en Fladfisk! 
Herregud, er den Stymper ikke engang kommen 
ud over de Ideer, som jeg havde, da jeg var 
et Par og Tyve? — og saa har han ikke en- 
gang Ungdommen at undskylde sig med. 

ARNDT. 

Ja men der har jo Deres Excellence saa 
at sige Ledemotivet — »den overlegne Indigna- 
tions Motiv.« Med saadan en Tale kan De jo 
slaa ham sønder og sammen. 

MINISTEREN. 

Min kjære Arndt! at jeg kan gjøre det, 

det har jeg ikke et Øieblik været i Tvivl om ; 

men jeg saae heller, at en Anden gjorde det. 
Vort Parti har dog ogsaa andre Talere. 

ARNDT. 

Det er jo netop Sagen: den ypperste næst- 
efter Deres Excellence, v. Burg, om ham er 
det bekjendt, at han har uægte Børn, og der- 
for — 

MINISTEREN. 

Og Haller ? 

ARNDT. 

— er lige nu blevet syg, og det er ikke 
sandsynligt, at han i den nærmeste Fremtid vil 
blive i Stand til at holde en saadan Tale. 

4 

MINISTEREN. 

Der er da endnu Andre. 

ARNDT. 

Neppe Nogen af den Autoritet, som her 
er fornøden, Deres Excellence! 

MINISTEREN. 

Aa jeg veed da ikke — 

ARNDT. 

Deres Excellence maa ikke overse den 
overordentlig og ganske særlige Autoritet netop 
i denne Sag, som De selv saa at sige beklædes 
med ved den almindelige Agtelse, som endogsaa 
Deres politiske Modstandere har for Deres 
smukke Privatliv. 

MINISTEREN. 

Hm — skal jeg endogsaa træde i Positur 
som Dydsheltl 

ARNDT. 

Undskyld Deres Excellence ! at jeg har set 
mig nødsaget til at berøre dette Punkt. Jeg selv, 
der har den Lykke at være indviet i dette 
ideale Privatliv, jeg forstaar fuldkommen den 
Finfølelse, der ønsker at beskytte denne Hellig- 
dom selv for profane Lovprisninger. Man 

kan ogsaa beklage, at Sædernes Tilstand i Al- 
mindelighed ikke er bedre, end at et saadant 
Forhold kan blive paafaldende. Men Sagerne 
staar i Virkeligkeden saadan, at Deres Excellence 
af hele vort Parti, betragtes som den, fra hvem 
man venter det afgjørende Ord. Hvis Deres 
Excellence tier, saa kunde det have en meget 
farlig Virkning. Man vilde i flere Kredse op- 
fatte det, som om Deres Excellence ikke stillede 
sig ganske ugunstig til Lovforslaget — 

MINISTEREN. 

Og hvem siger Dem, at jeg stiller mig saa 
ganske ugunstig dertil? 

ARNDT. 

Ingen, Deres Excellence! Ja, der er endog 
saa Noget, der siger mig, at Deres Excellence 
vistnok sympathiserer med Adskilligt deri. Hele 
den mere frisindede Fraktion af den konser- 
vative Side vil vistnok ogsaa indrømme, at der 
i den bestaaende Retstilstand paa dette som 
paa flere andre Punkter er Haardheder, ja end- 
ogsaa Uretfærdigheder. Hvis Deres Excellence 
med Tiden vilde paatage Dem at skaffe Af hjelp 
derfor — i en anden Aand og ad mere maade- 
holdne Veie, som Deres Excellences Geni 

4* 

ganske vist vilde kunne finde, saa vilde Sagen 
jo stille sig helt anderledes. 

MINISTEREN. 

Hm — det lader sig høre. 

ARNDT. 

Men saa meget mere er jeg sikker j min 
Sag, at Deres Excellence ikke kan ønske, 
at Oppositionen fører et saadant Lovforslag 
igjennem, og allermindst at en ikke ganske 
ufarlig Modstander, som Doktor Leistner, skulde 
voxe derved. 

MINISTEREN 

(reiser sig og klapper ham paa Skuldren). 

Jeg ser. De forstaar mig fuldkommen. 

ARNDT. 

Det smigrer jeg mig med. Deres Excellence. 

MINISTEREN. 

Nu vel, naar det virkelig forholder sig som 
De siger — og jeg tvivler egentlig ikke om, 
at De har Ret — saa vil jeg tale. 

ARNDT. 

Tillad mig, Deres Excellence, at overlade 

Dem til denne værdige Beslutning og tage 
Afsked. 

(Ministeren nekker Arndt Haanden, denne bakker og ga«r ad tilheire.) 

MINISTEREN. 

Værdig eller uværdig — jeg maa. 

Tæppet falder. 



ANDEN HANDLING. 



Dagligstue hos Fru Martens. Midt paa Væggen til- 
venstre Karnap fuld af Planter og Blomster, forrest en stor 
Oleander i fuld Blomstring. Foran Karnappen et aabent 
Flygel. Mellem Karnap og Bagvæg — paa skraa i Hjørnet 
— et Dameskrivebord med rig Besætning; paa dets Op- 
sats, umiddelbart ved Karnappen, en Jille Lampe med rød 
Kuppel. Midt paa Bagvæggen bred Indskudsdør til Spise- 
stuen (lukket). I Hjørnet tilhøire Kamin-Kakkelovn af brun 
Fajance — Ild i Kaminen. Ved Væggen tilhøire Bogskab 
samt Sopha med Bord og Lænestole — paa Bordet en tændt 
Lampe. 

Rig og behagelig Udstyrelse med kunstnerisk Præg. 
Hele Stuen aander Poesien af et Rum, som Kjærlighed i 
en Række af Aar har samlet sammen til og udsmykket til 
sin Bolig. Ingen bestemt Stil — Sager fra forskjellige 
Lande og Tider: persiske Tæpper og Portierer, italienske 
Broncer og Kobbersager. Ved Flyglet Wagner- og Beethoven- 
Byste (Haenels), over Sophaen en Bocklin (Maleri). 

Naar henimod Slutningen af Akten Indskudsdøren i Bag- 
grunden lukkes op, ser man ind i Spisestuen, der er lille, 
rund, med høie, mørke Pannel er, smykkede af et Par blanke 
Messingbækner. 

FØRSTE OPTRIN. 

Rudolph. Leistner. 
Rudolph staar ved Karnappen, Leistner sidder i en Lænestol ved Bordet. 

LEISTNER. 

Altsaa ingen Proces, ingen Omkostninger. 

RUDOLPH. 

Nei, ikke denne Gang. 

(Han bar taget Kuplen af den lille Lampe paa Skrivebordet og tender 

nu denne.) 

LEISTNER. 

Du vil vel symbolsk vise mig, at du endnu 
ikke er bleven Obscurant. 

RUDOLPH 

(tørt). 

Jeg er vant til det saadan. 

(Vender sig og gaar hen og sætter sig ligeover for Leistner.) 

LEISTNER. 

Det havde jeg ellers ikke tænkt mig! En 
tom Trudsel. Naa, ja saa kan vi jo le . . . 
Men du synes ikke videre oplagt dertil. 

RUDOLPH. 

Aa, Sagen har dog været mig lidt pinlig. 

LEISTNER. 

Jeg troer sandelig, at du er ærgerlig paa mig. 

RUDOLPH. 

Paa dig? nei, du kan jo ikke gjøre for det. 

LEISTNER. 

Ja, naar du er overbevist om det — 

RUDOLPH. 

Det sagde jeg dig jo allerede igaar. 

LEISTNER. 

Ja, men du er idag saa — jeg veed ikke 
rigtig — man har vist foresnakket dig, at jeg 
ikke har været bona fide — din faderlige Mentor, 
hans Excellence Justitsminister Roth — naa vær 
nu en Gang ærlig! 

RUDOLPH. 

Nu ja. Ministeren var ganske vist af den 
Mening — 

LEISTNER. 

Ser vi det! ja jeg tænkte det jo nok. Saa- 
dan Noget virker altid uvilkaarlig. 

RUDOLPH. 

Nei slet ikke, du tager helt feil. Naar du 
blot havde været der! Jeg sagde ham netop, 
at du er helt anderledes, end han tænker sig 
dig — han ser naturligvis kun Modstanderen 
i dig. 

LEISTNER. 

Ei ei! staar du allerede paa saa fortrolig 
Fod med hans Excellence! 

RUDOLPH. 

Nei, det gjør jeg saamænd ellers ikke, men 
jeg veed ikke, hvordan det kom sig, jeg blev 
ivrig, jeg tænkte slet ikke paa, om det passede 
sig, og hans Excellence var saa velvillig at 
høre mig — 

LEISTNER. 

— og le dig ud. 

RUDOLPH. 

Ganske vist blev han ved sin Mening. Den 
Slags Folk troer jo altid at have forpagtet hele 
Verdens Visdom og at kunne hele den men- 
neskelige Egoismes Maskine udenad. 

LEISTNER 

(reiser sig og lægger med en godmodig Latter sine Hænder paa hans 

Skulder). 

Min kjære Ven! han har jo ogsaa Ret. 

RUDOLPH. 

Hvordan — Ret? 

LEISTNER. 

I dette Tilfælde i alt Fald. Ja, Rudolph, 
da jeg sendte Artiklen til Trykkeriet, vidste jeg 
unægtelig, at du var Ministerens Sekretær, og 
fordi jeg vidste det, gjorde jeg det. 

RUDOLPH. 

Leistner, det var ikke smukt af dig. 

LEISTNER. 

Ja kan du da ikke forstaa: jeg vilde natur- 
ligvis derved sprænge Forbindelsen mellem 
Ministeren og dig, og det sandelig ikke for min 
egen Skyld, men fordi jeg var overtydet om, 
at det var til dit Bedste. 

RUDOLPH. 

Du havde alligevel ingen Ret til at handle 
for mig; jeg er dog vel myndig. 

LEISTNER. 

Myndig? ja kjære Ven, det er nu ogsaa 
saadan en Frase. Ingen bliver nogensinde 
myndig, for vi gjør allesammen Dumheder, og 
enten udnytter vore Fjender dem, eller vore 
Venner gjør dem gode igjen; lad os være 
glade, naar det sidste er Tilfældet ... Du vil 
maaske indvende, at du ingen Dumhed har 
gjort her — ? 

RUDOLPH. 

Aa, jeg forstaar godt, at du ikke kan 
billige dette Skridt, det vil sige, du kan egent- 
lig slet ikke forstaa det — og jeg kan heller 
ikke forklare dig det — men det er — selv 
om det ogsaa har Skinnet mod sig — det er 
ikke noget Frafald, det kan jeg forsikre dig. 

LEISTNER. 

Behøver du aldeles ikke — forresten for- 

staar jeg det meget godt — maaske bedre end 
du selv. 

RUDOLPH 

(med et ironisk Smil). 

Naa — bedre! 

LEISTNER. 

Ja ganske vist — Stillingen er glimrende 
— din Moder — ja, du veed jo, hvor megen 
Pris jeg sætter paa hende — men hun har ikke 
Begreb om Politik, heldigvis. 

RUDOLPH. 

Heldigvis? 

LEISTNER. 

Ja, for ellers vilde hun ikke være en ægte 
Kvinde, (med Varmo Og hun er en ægte Kvinde, 
hvis Nogen er det. Hun kunde altsaa ikke 
have nogen rigtig Følelse af, at du med dine 
Anskuelser i Grunden slet ikke kunde træde i 
Tjeneste hos Ministeren — tvertimod, hun har 
vist raadet dig dertil — 

RUDOLPH. 

Ja, ganske vist. 

LEISTNER. 

Naa, og saa har du heller ikke selv været 
ligegyldig for de glimrende Udsigter — 

RUDOLPH. 

Du tager feil, det er ikke saadan, som du 
forestiller dig det. 

LEISTNER. 

Men jeg kan sige dig, min Ven — der for- 
regner du dig dog — og det fordi du under- 
vurderer dig selv. 

RUDOLPH. 

Troer du? 

LEISTNER. 

Ja, du er ikke en af dem, der trænger til 
den Slags Gjenveie, og de, der ikke behøver 
dem, skulde sky dem — tro du mig, for de 
hævner sig. De fører tidt gjennem Sumpe, 
hvor man henter sig en Snue for hele Livet. 
Derfor vilde jeg ogsaa spille den trofaste 
Eckart — 

RUDOLPH. 

Hvilket rigtignok mislykkedes totalt. 

LEISTEER. 

Ja, naar jeg nogensinde begriber det! 

RUDOLPH 

(med let Ironi). 

Du med din Menneskekundskab! 



6i 



LEISTNER. 

Netop I Men hvad havde ogsaa været natur- 
ligere for Ministeren end ganske simpelt at ryste 
dig af sig. I Stedet for slaar han Anklagen 
ned. Jeg troer saagu, du har forhexet ham. 

RUDOLPH. 

I alt Fald uden mit Vidende. 

LEISTNER. 

Men — kan jeg da slet ikke komme til at 
hilse paa Fødselsdagsbarnet idag? 

RUDOLPH. 

Har du saadan Hast? 

LEISTNER. 

Aa nei . . . Din Moder veed maaske ikke, 
at jeg er her. 

RUDOLPH. 

Jo, hun kommer vist strax . . . Jeg veed 
ikke, om hun har noget at gjøre i Kjøkkenet 
— eller maaske hun klæder sig om. 

LEISTNER. 

Aa, I venter vel Nogen? 

RUDOLPH. 

Nei — saa sent kommer der da ikke Nogen. 

LEISTNER. 

Den er rigtignok allerede over ni. 

RUDOLPH. 

(urolig). 

Over ni! . . . Hm — jeg vilde jo gjeme 
opfordre dig til at blive — 

LEISTNER. 

Tak du, det er meget venligt af dig — 
jeg er blot bange for — 

RUDOLPH. 

Ja, Sagen er, Leistner, at vi egentlig er 
vant til at tilbringe denne Aften alene sammen. 

LEISTNER. 

Men jeg beder, kjære Ven! jeg vil dog 
ikke paa nogen Maade forstyrre. 

RUDOLPH. 

Du veed nok. Moder er saadan et Stem- 
ningsmenneske. 

LEISTNER. 

Vist saa — Kunstnematur! 

RUDOLPH. 

Og saa hænger hun saa meget ved sine 
Erindringer — og de er jo særlig levende paa 

saadan en Aften, som hun saa tidt har feiret 
sammen med min salig Fader. 

LEISTNER. 

Aa, jeg har den fuldkomneste Forstaaelse 
af den Slags Følelser og Høiagtelse for dem — 
kun finder jeg det lidt farligt at hengive sig 
altfor meget til dem. 

RUDOLPH. 

Naa, naar det blot ikke sker paa en syge- 
lig Maade! 

LEISTNER. 

Ja men Mennesket er dog bestemt til at 
leve i Nutiden. Din Moder er ganske vist ikke 
længer ung afAar, men jeg kunde næsten sige, 
hun er saa ung, som hun selv vil være. 

RUDOLPH. 

Ja det er sandt — aa, tidt kan hun være 

saa overgiven og ligesom en ganske ung 

Pige. 

LRISTNER. 

Virkelig! overgiven? det vilde jeg gjerne se ! 

RUDOLPH. 

Ja, det er nu netop, naar vi er alene. 

LEISTNER. 

(reiser sig og gaar hen til Karnappen). 

Ja, saa maa man heller ikke allerede be- 
grave sig med sine Erindringer. 

Pause. 
LEISTNER. 

Men, kjære Ven! med denne Lampe bliver 
det ikke til Noget. Den synger allerede paa 
sit sidste Vers — og ikke til Fordel for Stue- 
luften. Med din Tilladelse! — 

(Han puster Lampen ud.) 

Ella kommer i det samme ind ad Døren tilheire. Da bun ser ham 
slukke Lampen, bliver hun staaende med et forskrekket Udtryk — hun 
synes med Ned og Neppe at tilbageholde et lille Skrig og vexler et 
hurtigt Blik med Rudolph, hvis Gestus synes at sige >ia, hvad skulde jeg 

gjere?« — Leistner vender sig. 



ANDET OPTRIN. 

De Forrige. Ella. 
ELLA. 

God Aften, Hr. Doktori De undskylder 
nok, at jeg ikke før — 

LEISTNER. 

Aa, jeg beder, kjære Frue! jeg havde 
ganske vist allerede næsten opgivet selv at 
bringe Dem min Lykønskning og vilde overlade 
det til disse Blomster i deres duftende Sprog — 

(Han overrækker hende en Bouket, der ligger paa Bordet.) 

ELLA. 

Tusind Tak! hvor de er yndige! — Men 

Rudolph ! {nae<l et bcbreidendc Blik). 

RUDOLPH. 

Jeg er virkelig ganske uskyldig — 

ELLA. 

Aa, du har naturligvis sladret af Skole, og 
den stakkels Doktor har følt sig forpligtet — 

LEISTNER. 

Men, Fru Martens! hvorved har jeg dog 
fortjent en saadan Mistro? Som om det ikke 
gjorde mig den største Glæde! 

ELLA. 

Jeg bliver helt overøst med Blomster idag. 
Har De set den smukke Nerie, som Rudolph 
har givet mig? 

LEISTNER. 

Et Pragtexemplar ! den vil rigtignok kunne 
glæde Dem længer end mine stakkels Blomster. 

ELLA. 

Dens Duft er kostelig — saa sydlandsk . . . 
Men De maa gaa helt hen til den. 

LeistDcr gaar hen til Karnappen. 

5 

ELLA 

(sagte til Radolph). 

Nu maa du passe paa. 

RUDOLPH. 
Ja vel. (Vil gaa.) 

ELLA 

(holder ham tilbage). 

Nei, nei — et Paaskud — at han ikke 
mærker noget. 

LEISTNER 

(i Karnappen). 

Ganske berusende! — De har overhovedet 
en herlig Flora. 

ELLA. 

Aa ja, Gartneren siger ogsaa, at jeg har 
en lykkelig Haand. Han paastaar endogsaa, 
at de trives bedre hos mig end hos ham. 

LEISTNER. 

Ja, det vil jeg nok tro. 

ELLA 

(sagte til Rudolph). 

Hurtig! Noget til Avisen! — (Heit) Hvorfor 
troer De det? Gartneren maa dog forstaa det 
bedre. 

LEISTNER 

(trcder igjen frem i Stuen). 

Jeg mente kun, der er i Dem saa megen 

skjøn Natur, og Blomsterne er vel det Skjøn- 
neste i Naturen — hvorfor skulde de da ikke 
have en instinktiv Tilbøielighed for Dem? 

ELLA. 

Aa, det løb ud paa en Kompliment! 

LEISTNER. 

I alt Fald paa en ærlig ment. 

RUDOLPH. 

Det er sandt, Leistner, jeg har en Artikel 
færdig — vil du ikke have den med? 

LEISTNER. 

Jo takl den kommer mig netop meget tilpas. 

ELLA. 

Der var nok ikke mere Petroleum paa 
Lampen? 

RUDOLPH. 

Det lader til det. 

ELLA 

(gaar hen til Skrivebordet og tager den). 

Saa vil jeg fylde Noget paa. 

LEISTNER. 

Det synes at være en »evig Lampe«, men 
Helgenbilledet ser jeg ikke. 

5* 

ELLA 
(gaar med Lampen hen til Døren). 

Aa nei, den tændes til Ære for vore Gjæster.« 

LEISTNER. 

Jeg smigrede mig næsten med, at De alle- 
rede betragtede mig mere som en Ven end 
som en Gjæst. 

ELLA 

(i Døren titvenstre). 

Saa — til Oplysning for en Ven. 

LEISTEER. 

Aa for mig er her lyst nok, naar blot De 
bliver. 

ELLA. 

Smigrer! (ud.) 

LEISTNER. 

Ja siig mig, hvordan staar det sig da over- 
hovedet med dit Medarbeiderskab i tillader hans 
Excellence — ? 

RUDOLPH. 

Aa, hvad det Musikalske angaar, det har 
han slet ikke noget imod. 

LEISTNER. 

Meget liberalt. Naa, han tænker vel, at 
det ikke kan skade Noget, naar en af hans Folk 
har en Post i den fjendtlige Leir. 

RUDOLPH. 

Du ser ogsaa overalt egennyttige Motiver. 

LEISTNER. 

Aa, jeg lægger ham det jo ikke til Last. 
Jeg tænker kun : en Bro hidover er ogsaa en 
Bro didover. 

RUDOLPH. 

Saa vil jeg dog se Artiklen lidt igjennem. 

LEISTNER. 

Ja, gjør det . . . Hvad handler den om? 

RUDOLPH. 

Det er en Recension af Triibners nye Sange. 

ELLA 

(der er traadt ind igjen og nu sætter Lampen hen pa« sin Plads paa 

Skrivebordet). 

Aa, det Juxl 

LEISTNER. 

Hvad? Du har da ikke revet dem ned? 

RUDOLPH. 

Naa, megen Ære har jeg ikke levnet ham. 

LEISTNER. 

Ja men, kjære Ven! 

ELLA 
(setter sig i en Lsnestol). 

Har De hørt de Sange, Hr. Doktor? 

LEISTNER 

(tager Plads ligeover for hende). 

Nei, men de blev revet rasende ned i 
»Statsborgeren«. 

ELLA. 

Og følgelig maa De rose dem. 

LEISTNER. 

Ja, kjære Frue, naar en Kunstner af et 
stokreaktionært Blad bliver revet ned som 
moderne Manierist, og saa Fremskridtsbladene 
ikke vilde tage sig af ham — 

ELLA. 

Ja men, naar han nu ikke fortjener, at Nogen 
tager sig af ham? 

LEISTNER. 

Ja saa skulde ogsaa Pokker tage ham — 
undskyld. — Men Rudolph, naar du nu ser 
Artiklen igjennem, maaske kunde du saa dog 
mildne den lidt — der er ogsaa altid Noget 
man kan rose — 

ELLA 

Ikke en Node! 

LEISTNER. 

Maaske en Pause? — (Tu Rudolph.) Jeg skal for- 
klare dig det en anden Gang: Triibner hører 
dog til vore Folk. 

ELLA. 

Lad du dig bare ikke snakke Noget for. 

RUDOLPH 

(ved Deren). 

Ja men, Moder, maaske har jeg dog været 
lidt for skarp, (ud.) 



TREDIE OPTRIN. 

LeiBtner. Ella. 

ELLA 

(med et Sknldertraekj. 

Der har vi det! Den Politik! Og den 
skal nu min skikkelige Rudolph trækkes med 

ind i . . . Han er saamænd meget for god 
til det. 

LEISTNER. 

Kjære Fru Martens, naar Du tsrier om 
Politik, saa vil jeg tale om Husholdningsvæsenet. 

ELLA. 

Det var ogsaa en Trudsel! Jeg troer tvert- 
imod, at det kunde blive meget morsomt . . . 
Altsaa: Politiken er 

LEISTNER. 

Altsaa: Husholdning er — Noget, som De 
forudsætter, at jeg ikke har Forstand paa. 

ELLA. 

Rigtig. 

LEISTNER. 

Og heller ikke Interesse for. 

ELLA. 

Hidtil har De talt temmelig fornuftigt om 
dette Thema, men ikke videre grundigt. 

LEISTNER. 

Det kommer strax. I det sidste Punkt 
tager De nemlig ganske feil. Jeg interesserer 

mig levende for Husholdning og har den største 
Respekt for den — saa stor endogsaa, at jeg 
aldrig vilde ægte en Kvinde, der ikke var 
huslig. 

ELLA 

(ler). 

Nei, hvor De dog er en Sophist! 

LEISTNER. 

Hvad — De troer mig ikke? 

ELLA. 

Jo saamændgjør jeg det: — De vil nemlig 
slet ikke gifte Dem. 

LEISTNER. 

Ikke? De finder vel, at jeg er for gammel 
dertil? 

ELLA. 

Det vil jeg ikke just sige — 

LEISTNER. 

— men tænke. 

ELLA. 

Heller ikke, hvis De da ikke vil gifte Dem 
med en ganske ung Pige. 

LEISTNER. 

Det vilde jeg under ingen Omstændigheder. 
Nei, det maatte være en Person omtrent i min 
egen Alder, som var selvstændig udviklet — 

ELLA. 

— og interesserede sig for Politik. 

LEISTNER. 

Aa nei — aa nei, det behøvedes ikke. 

ELLA. 

— men som lavede god Mad — * ja nu for- 
staar jeg Dem fuldkommen. 

LEISTNER. 

Nei, De misforstaar mig fuldkommen. Det 
er ingen materiel Interesse, men en æsthetisk. 
Jeg finder, at det klæder en Kvinde smukkere 
at røre i en Gryde end f Ex. at fare afsted 
paa en Bicycle. 

ELLA. 

Naa, det maa jeg sige! 

LEISTNER. 

Ja, for ramme Alvor. 

ELLA. 

Det forekommer mig dog, at De i Deres 
Blad træder meget ivrig i Skranken for Kvinde- 
emancipationen. 

LEISTNER 

Ja, det er nu mere saadan — min offent- 
lige Mening. 

ELLA. 

Ah — igjen Politik. 

LEISTNER. 

Aa ja, eller lad os heller sige: med mit 
Hoved bifalder jeg Emancipationsideen , men 
mit Gemyt hylder i al Stilhed det gamle tydske 
Ideal af huslig Kvindelighed. 

ELLA. 

Naa, saa har De jo et rigt Udvalg, for den 
sidste Slags er dog endnu bestandig i Flertallet. 

LEISTNER. 

Det er sandt nok, hvis det var alt . . . 
Men jeg har ogsaa et ganske andet Ideal: en 
fri, udviklet Personlighed, en ildfuld Kunstnersjæl. 

ELLA. 

Ja, saadanne Modsætninger vil De ganske 
vist ikke let finde forenede. 

LEISTNER. 

Siig »gjenfinde«, og De har fuldstændig Ret. 



ELLA. 

Ah — De har altsaa allerede fundet? 



LEISTNER. 

Ja, Fru Martens — for De vil dog ikke 
nægte, at De selv forener disse Egenskaber. 

ELLA. 

Jeg? det var saamænd ikke faldet mig ind. 
Lidt af en Kunstnerinde er jeg vel nok, men 
hvad det Husmoderlige angaar — 

LEISTNER. 

De skulde ikke være et Mønster af Hus- 
lighed, hvis Hjem ser saadan ud, og som ikke 
holder nogen Pigel 

ELLA. 

Hm. Det synes jeg ellers aldrig jeg har 
talt om. 

LEISTNER. 

Ganske vist — men af forskjellige Smaa- 
ting har jeg sluttet mig dertil. 

ELLA 
(med en lille^ ærgerlig Latter). 

Ja nu ser jeg rigtignok, at De interesserer 
Dem for Husholdning. 

LEISTNER. 

For Deres ganske overordentlig. 

ELLA. 

Det er virkelig at gjøre den for megen Ære. 

LEISTNER. 

Ja, mon det er? — For mig er den en 
Slags Gaade. 

ELLA. 

Herregud, jeg synes ikke, at to Mennesker 
behøver saa megen Betjening. 

LEISTNER. 

Men netop De, der helt har helliget Dem 
til Kunsten, som daglig giver Undervisning, — 
jeg forstaar virkelig ikke,, hvordan De ogsaa 
alene kan overkomme Husholdningen; det er 
aldeles beundringsværdigt. Hvis endda de 
pekuniære Forhold gjorde det nødvendigt 

ELLA. 

Naa, vi svømmer da heller ikke paa en 
Guldflod ! 

LEISTNER. 

Vist saa, men alligevel — en saa fornem 
kunstnerisk Luxus — ! 

ELLA. 

Maaske er man saa forgabet i denne Luxus, 
at man heller vil slide en Smule end indskrænke 
sig det mindste. 

LEISTNER. 

Veed De hvad jeg undertiden har tænkt mig? 

ELLA. 

Naa? 

LEISTNER. 

At det var en Hemmelighed i Deres Liv. 

ELLA. 

En Hemmelighed! 

LEISTNER. 

Ja et eller andet, som De vilde skjule — 
eller maatte skjule, og De af den Grund ikke 
vilde have et fremmed Element i Huset — 
allermindst saadan en sladdervoren Tjenestepige. 

ELLA 

(med tvangen Latter). 

Nei, saa megen Romantik havde jeg sandelig 
ikke tiltroet Dem! Det er jo det rene Eventyr. 

I denne fredelige Villa skulde der vel være et 
eller andet blodigt Værelse, der ikke maa lukkes 
op, som hos Kong Blaaskjægl . . . Hvor dog 
Mennesker overalt søger sig Gaader ud, og 
helst bagved det Hverdagsagtige drømmer sig 
et eller andet Usædvanligt og Romanagtigt. 

LEISTNER. 

»Helst«? Nei, det passer ikke her. Fru 
Martens . . . Jeg har tvertimod frygtet det. 

ELLA. 

Frygtet? hvorfor? De behøvede jo i værste 
Fald ikke at lukke hin frygtelige Dør op. 

LEISTNER. 

Jeg har frygtet det, fordi en saadan Hemme- 
lighed let kunde være af den Beskaffenhed, at 
den tilintetgjorde mine dyrebareste Forhaab- 
ninger. 

ELLA 

(alvorlig og nrolig). 

Nu forstaar jeg Dem virkelig ikke længer, 
Herr Doktor. 

LEISTNER. 

Jeg troer, at Deres Ord er et Udtryk for, 
at De netop begynder at forstaa mig. 

ELLA. 

Hvis det er Tilfældet — nei, det er jo 
umuligt \ 

LEISTNER 
(rykker sin Stol nærmere og søger at gribe hendes Haand). 

Og hvorfor umuligt, kjære Frue! 

ELLA 

(reiser sig). 

Nuvel, hvis jeg har forstaaet Dem, saa 
maa jeg sige Dem — 

LELSTNER. 

Nei, siig ikke Noget, jeg har jo ikke spurgt, 
kun afsløret Noget for Dem, som Deres kvinde- 
lige Forstand vist længe har ladet Dem ane. 

ELLA. 

Ikke det mindste har jeg anet — hvor 

kunde jeg det! 

* 

LEISTNER. 

Jeg beder Dem, lad denne Opdagelse ud- 
folde sig rolig og indvirke paa Deres Gemj^ — 

ELLA. 

Nei, nei — jeg maa sige Dem, at de For- 
haabninger, som De antydede — 

LEISTNER. 

Men det var jo ikke min Mening — det 
ene Ord tog det andet — De er nu overrasket 
— men und Dem i alt Fald Tid 

ELLA. 

Jeg taler ikke i Overilelse — jeg veed hvad 
jeg siger, hvad jeg maa sige: de kan aldrig 
gaa i Opfyldelse — aldrig, (ud tuhaire.) 



FJERDE OPTRIN. 

Leistner, ene. — Derefter Rudolph. 
LEISTNER. 

Hvad skal det sige? Hvorfra denne pludse- 
lige Sikkerhed ? . . . Er jeg hende da saa^ utaale- 
lig? Nei, det var Hemmeligheden — Døren 
sprang op . . . Ja, det er intet Spøgelse, ingen 
Erindringsskygge, der staar imellem os — her 
er en levende Hindring . . . Men Rudolph, 
kunde han se paa det? — rigtignok er hans 
Anskuelser meget fri . . . eller — — hans 
Fader ! skulde det være muligt saa mange 

A.ar ! . . . (Ser med et Smil hen til Lampen paa Skrivebordet.) Det 

lykkedes godt! du var mig længe mistænkelig 
— jeg kj ender dog ogsaa min »Tristan og 
Isolde« ... Ja, hvis han nogensinde kommer, 

6 



82 



kommer han iaften. Hvem min Medbeiler er, 
skal jeg snart faa at vide. 

RUDOLPH 

(kommer ind fr« høire med et Ark Papir i Haanden). 

Her er Artiklen. Jeg har været saa mild, 
som det var muligt. 

LEISTNER. 

Det er godt, jeg vil strax give den i 
Trykkeriet. — Apropos: jeg talte før om en 
Bro hidover og didover; du veed jo nok, hvor 
vigtigt for mig og for hele vort Parti mit nye 
Lovforslag er — 

RUDOLPH. 

Om de uægte Børns Stilling? 

LEISTNER. 

Ja vel — hvis du altsaa kunde skaffe mig 
at vide — selvfølgelig uden paa nogen Maade 
at krænke dine Sekretærpligter — 

RUDOLPH. 

Naa — ? 

LEISTNER. 

Om Ministeren vil tale imod det. 

RUDOLPH. 

Det vil han sikkert ikke. 

LEISTNER. 

Hvad for Noget! 

RUDOLPH. 

Men vel heller ikke for det. 

LEISTNER. 

Det manglede blot! nei — men — — 

RUDOLPH. 

Er det dig da saa magtpaaliggende , at 
han tier? 

LEISTNER. 

Fremfor alt andet . . . Han er den Eneste, 
som jeg overhovedet frygter. Han kan slaa 
Forslaget ned, og han alene kan det, detveedjeg. 

RUDOLPH. 

Saa kan du være rolig. 

LEISTNER. 

Men, kjæreVen! har han da sagt dig det? 

RUDOLPH. 

Mig — ? nei, hvordan skulde han komme 

til at sige det til mig? 

6* 

LEISTNER. 

Det er sandt — nei naturligvis . . . Men 
— hvorfra veed du det da? 

RUDOLPH. 

Ja, det kan jeg virkelig ikke sige dig. 

LEISTNER. 

Ja, ja — jeg vil naturligvis ikke trænge 
ind paa dig . . . Det er jo ogsaa ligegyldigt, 
naar du virkelig veed det. 

RUDOLPH. 

Ja, jeg troer nok, jeg tør iridestaa for det. 

LEISTNER. 

Det væltede virkelig en Sten fra mit Hjerte. 

RUDOLPH. 

Men jeg maa dog bede dig — 

LEISTNNR. 

Ikke en Stavelse siger jeg, det forstaar 
sig . . . Og nu anbefaler jeg mig til din Moder. 
Farvel, Rudolph! 

RUDOLPH. 

Ja, jeg følger dig ned; jeg maa jo lukke 

dig ud. (ud tilhaire.) 

FEMTE OPTRIN. 

Ella, ene. — Siden Rudolph. 

ELLA 
(træder ind fra Baggrunden). 

Endelig — Gud ske Lov! (Aander dybt og befnet; 
gaar et Skridt frem, bliver staaende i Tanker ved Bordet.) Stakkels 

Fyr, han saae virkelig ganske — — aa, det 
kommer han saamænd snart ud over. (Hun smUer, 

begynder at le ganske sagte og ler bestandig kaadere.) Nei, at d e t 

endnu skulde hændes mig! (Laber hen tilSpeHet (mellem 
Fløideren og Kakkelovnen) og betragter sig opmerksomt i det, af og til 
afbrudt af et lille Latteranfiild ; skjærer tibidst en Grimace. Vender sig 

og gaar hen til Skrivebordet.) Og nU (nynner.) 

O, sluk nu kun Lyset ud! 
sluk det skuffende Skin, 
luk min Elskte ind! 

(Hun slukker Lampen, setter sig ved Claveret, spiller det paagjaeldende 
Sted af »Tristan og Isolde« og gaar med en fri Overgang over til Intro- 
duktionen til anden Akt.) 

RUDOLPH 

(kommer ind fra høire, lytter, nikker med et Smil og setter sig i en 

Lenestol). 

Tristan ventes — forhaabentlig er der ingen 
Melot i Nærheden. 

ELLA 

(bestandig spillende under de følgende Replikker). 

Gud, hvor jeg blev angst, da jeg kom ind 
og saae, at han slukkede Lampen. 

RUDOLPH. 

Aa, jeg skulde nok have passet paa, hvis 
Fader virkelig var kommen. 

ELLA. 

Og derude tænkte jeg hele Tiden: vil han 
da ikke gaa? naar jeg nu gaar ind, bliver han. 
Og saa tilsidst tænkte jeg: hvis jeg ikke gaar 
ind til dem, saa bliver han maaske netop. 

RUDOLPH. 

Det havde du vist Ret i. 

ELLA 

(ler). 

Se en Gang paa mig, Rudolph! 

RUDOLPH. 

Ja; er der noget Særligt at se? 

ELLA. 

Naa, det skulde jeg mene. 

RUDOLPH. 

Du ser rigtig oprømt ud. 

ELLA. 

Troer du, at man endnu kan forelske sig 
i mig 

RUDOLPH. 

Hvorfor ikke? 

ELLA. 

Man har nemlig forelsket sig i mig. 





RUDOLPH. 


Hvem ? 






ELLA. 


Gjæt en 


Gang. 




RUDOLPH. 


Leistner ? 






ELLA 




(nikker). 




RUDOLPH. 


Har han 


sagt dig det? 



ELLA. 

Ja vel — rigtig og formelig friet og ogsaa 
hentet sig en rigtig og formelig Kurv. 

RUDOLPH. 

Hm. Det gjør mig dog ondt. 

ELLA 

(hører op «t spille og dreier sig om). 

Mig ikke! jeg er saa glad; jeg kunde 
synge og dandse. 

RUDOLPH. 

Men Moder I 

ELLA. 

Aa ja, det er jeg — det vil jeg være. For 
naar han forelsker sig i mig, saa kan jeg ikke 
se saa gammel og hæslig ud, som jeg troede . . . 
Jeg har set mig i Speilet, jeg kan ikke forstaa 
det, men forelsket sig har han, og saa kan 
ogsaa Fader elske mig. 

RUDOLPH. 

Hvor kan du dog tale saadan, som om 
Fader — 



ELLA. 

Jeg veed det, jeg veed alt hvad du vil 
sige. Men det er jo ikke Frygt eller Mistro, 
saa maatte jeg skamme mig! Jeg vilde blot saa 
gjerne være Alt for ham, rigtig kunne glæde 
ham I jeg vilde ^ave, at han ikke skulde elske 
mig af Troskab og Vane, men at han hver 
Gang paa ny kunde forelske sig i mig! 

RUDOLPH 

(uvillig). 

Du skulde være fornuftig I Troer du, at 
Fru Excellencen plager sig med saadanne 
Tanker ? 

ELLA. 

Fru Excellencen Det er vist ogsaa, 

fordi jeg traf hende idag. Man kan ikke nægte, 
at hun ser statelig ud. 

RUDOLPH. 

Du begynder da ikke at blive skinsyg paa 

hende? det er virkelig noget sent. 

« 

ELLA. 

Hun har egentlig et temmelig regelmæssigt 
Ansigt. 

RUDOLPH. 

Ja kjedeligt. 

ELLA. 

Ja men, veed du hvad: jeg troer, at den 
Slags Ansigter holder sig bedre med Aarene 
end saadan et livligt Fjæs som mit. Men det 
er jo ikke for min Skyld — jeg veed godt, at 
han vil holde lige meget af mig: det er for 
hans Skyld . . . Og derfor er jeg saa ustyrlig 

I 

glad; hvis den gode Leistner anede, hvilken 
prægtig Fødselsdagsgave han har givet mig — 

RUDOLPH 

(der har reist sig, omfavner heade). 

Du er og bliver et Barn! 



SJETTE OPTRIN. 

De Forrii^e. Ministeren træder ind frahøire, med Overfrakke og Hat. 

ELLA 
(river sig løs og farer ham om Halsen). 

Herbert! — endelig! 

MINISTEREN. 

Har du ventet mig før, Sødeste? 

RUDOLPH. 

Nei, vi vidste jo, at du var hos Borg- 
mesteren. 

ELLA. 

Men det er saa længe siden, jeg har kyssetdig. 

MINISTEREN. 

Ja, Stakkel ! I Formiddags var det et kjøligt 
Møde. 



91 



ELLA. 

Ja men jeg saae dig dog, og du har hørt 
mig — ikke sandt? 

MINISTEREN. 

Baade hørt og forstaaet . . . Vandrer- 
fantasien førte min Fantasi paa Vandring, langt 
bort: til Florents, og tilbage gjennem nitten 
Aar til din ty veaarig Fødselsdag ; og for al den 
Tid har jeg inderlig takket dig. 

ELLA. 

Min kjære Mand! 

MINISTEREN. 

Og nu kan jeg da rigtig ønske dig til 
Lykke i det nye Aar. Gid vi blot hver Dag i 
det kunde ses og tale sammen som paa den 
første. 

ELLA. 

Ja, saa trængte jeg ikke til mer. Men jeg 
vil ogsaa nøies med mindre. Naar jeg blot 
veed, at du holder af mig. 

MINISTEREN. 
Jeg troer det næsten. (Rækker Rudolph Haanden.) 

Naa, og han som du den Gang bar under dit 
Hjerte, da vi drak hinanden til i Asti spumante. 



92 

han er nu bleven en stor Knægt, der gjør sin 
Fader Knuder med oprørske Artikler! 

ELLA. 

Ja, det er sandt — aa, det har vist gjort 
dig meget Bryderi. — 

MINISTEREN. 

Aa, det gik an. Naa, Sekretær, hjælp mig 
nu Frakken af, hos jer fryser man ikke. 

ELLA. 

Her er da ikke for varmt? 

MINISTERER. 

Deiligt er her — derude var det lidt frisk. 

(Rudolph har hjulpet ham Frakken af — han staar i fuld Galla med 
Ordensbaand over Brystet og mange Ordner paa Kjolen.) 

ELLA. 

Nei, sikken Pragt! 

MINISTEREN. 

Ja, ser du, saadan ser man ud, naar man 
kommer fra en kjedelig, officiel Diner. 

RUDOLPH 

(betragtende ham med Beundring). 

Slet ikke saa ilde endda. 

(Han gaar med Overfrakken paa Armen ud til høire.) 

ELLA. 

Og den fornemme Herre er virkelig min 
Herbert? jeg maa kalde ham min Skat, og 
trække ham ved Øreflippen — nei? 

MINISTEREN. 

Prøv blot, om det gaar an. 

ELLA. 

Ganske som Egmont i den Scene, du veed 
nok . . . men det er rigtignok en gammel 
Clårchen ! 

MINISTEREN. 

Begynder du paa den Vise? Saa er det 
vel bedst, man ser at finde en eller anden Smaa- 
ting at trøste Barnet med. 

(Han tager en lille Pakke op af Lommen.) 

ELLA 

(modtager den). 

Saa lille — aa, det er vist noget meget 

fint. (pakker en Brillantring ud.) Aa, Herbert! 

MINISTEREN. 

Lad mig — jeg vil sætte den paa din Finger 
— paa denne, ved Siden af den glatte — for 
dette er ogsaa en Forlovelsesring: — med den 
trolover Ministeren sig med dig. 

ELLA. 

Nei, nei! Ministeren vil jeg ikke vide 
noget af — kun af min egen, kjære Herbert. 

MINISTEREN. 

Ja, det gaar ikke, mit Barn. Man kan 
ikke saadan fornægte sine egne Skabninger. 
For ser du, sædvanlig er Ministre Fyrste- 
Creaturer eller Creaturer af andre Ministre : men 
denne Minister er din Skabning, og han vil 
aldrig glemme det. 

ELLA. 

Det maa du slet ikke sige. Din Begavelse 
og din Flid har du at takke for, at du staar 
saa høit. 

MINISTEREN. 

Virkelig dem alene I og ikke din modige, 
selvforsagende Kjærlighed? ikke det LivsofTer, 
som du har bragt mig? 

ELLA. 

Ak, Herbert — jeg har jo blot ikke været 
dig nogen Hindring. 

MINISTEREN. 

Nei, Ella, saadan maa du ikke nedsætte 
din Selvfornægtelse. Havde du ikke Kjærlig- 

hedens fulde Ret til en fri aabenlys Lykke, til 
et fortroligt Samliv, til Ægtehustruens sikre Stil- 
ling i Samfundet og Selskabet? — alt det har 
du givet Afkald paa for min Skyld, og det 
kalder du blot ikke at have været nogen Hin- 
dring I 

ELLA. 

Lad mig kalde det, hvad jeg vil, naar det 
blot har bidraget til at gjøre dig lykkelig. 

(Hun sætter sig paa en lille Chaiselongue tilvenstre ander en Palme og 
han tager Plads ved Siden af hende.) 

Er du nu ogsaa lykkelig, for nu har du jo 
dog naaet, hvad du vilde? 

MINISTEREN. 

Nu — lykkelig! 

ELLA 

(forskrækket). 

Hvad I du tør ikke sige det? Saa har jeg 
heller ikke opnaaet det. 

MINISTEREN. 

Vist saa, min Ven! Men hvad man kalder 
Lykke, det er Noget, der ikke ligger for mig 
— dertil hører der ganske andre Naturer — 
ikke udadvendte som min — bedre, ædlere 
Naturer, det indrømmer jeg; de kan blive helt 
lykkelige eller helt ulykkelige. Du er saadan 
en Sjæl. Ak, helt lykkelig har jeg ikke kunnet 

gjøre dig — men dog heller ikke helt ulykke- 
lig — ikke sandt, Ella? 

ELLA. 

Aa, hvor kan du tale saadan? Jeg har 
dog saa uendelig meget. 

MINISTEREN. 

Men mig var der kun sørget for, naar jeg 
havde en vid Mark for min Virksomhed, naar 
jeg fik Magt, og jeg har jo snart faaet saa 
megen, som man kan faa i vor Stat. 

ELLA. 

Og det er dig vel ikke nok? 

MINISTEREN. 

Nei — men man maa jo begrændse sig. 
Ogsaa saaledes kan jeg vel naa Noget — sætte 
nogle Ideer igjennem og forberede andre. 

ELLA. 

Sig mig en Gang Noget, Herbert. 

MINISTEREN. 

Ja -? 

ELLA. 

Men du maa ikke bhve vred! jeg spørger 
om saa meget idag. 

MINISTEREN. 

Spørg blot! det er jo saa sjelden, at vi 
kan tale rigtig ud sammen. 

ELLA. 

Ja, ser du, Herbert — jeg er jo dum — 

MINISTEREN 

(ler). 

Ja, det veed jeg nok. Det har du saa tidt 
forsikret mig, og saa ser du endda saa troskyldig 
ud, saa man ikke engang tør tro, at du lyver. 

ELLA. 

Ja men, for Alvor: Politik har jeg da heller 
ikke det mindste Begreb om. Jeg har saamænd 
forsøgt, men det gaar ikke. 

MINISTEREN. 

Nei, lad det blot være, mit Barn I Du har 
valgt den bedre Del — og i den Del lever 
jeg med dig. Derude har de politiske Dæmoner 
mig; her er mit Asyl: over denne Tærskel tør 
de ikke komme. 

ELLA. 

Ja, Gud ske Lov, at jeg er nok for dig, 
som jeg er. Men siden Rudolph er bleven 
voxen, har jeg dog tidt maattet høre Politik 
og læse derom i Aviserne undertiden, og saa 

7 

har det tidt bittert krænket mig, at dine Mod- 
standere beskylder dig for at have forraadt 
dine Idealer for selv at komme til Veirs. 

MINISTEREN 

(klapper hende paa Hoyedet). 

At det ogsaa skulde komme og plage dig, 
du gode, rene Sjæl! 

ELLA. 

Nylig har jeg grædt saa meget, fordi 
Rudolph sagde til mig, da jeg formanede ham, 
at han dog ikke maatte skrive altfor hensyns- 
løst: Vil du maaske have, at jeg skal blive en 
Renegat som Fader. 

MINISTEREN 

(opfarende). 

Den dumme Dreng! 

ELLA. 

Aa, vær ikke vred paa ham, Herbert! du 
kjender jo hans heftige Maade. Det var vist 
Leistner, der havde sat det i ham. 

MINISTEREN. 

Leistner! ja hvis han anede, hvilken Streg 
han spillede mig, da han fangede Drengen 
i sine Garn! . . . Naa, det kan endnu blive en 
daarlig Fangst for ham. 

ELLA. 

Men ikke sandt, du vil nok sige mig, hvordan 
det hænger sammen, jeg skal gjøre mig Umage. 

MINISTEREN. 

Det vil du næppe behøve I — Ser du, djen 
Gang, da jeg ægtede Helene, og hele Familien 
von Mangold, efter at den første Forargelse 
havde lagt sig, gav sig til at protegere mig — 
som jeg rigtig havde forudset — den Gang 
vidste jeg jo meget godt, at Sagen ikke vilde 
gaa af uden nogle Concessioner fra min Side. 
Jeg havde hidtil kun været kjendt som en radikal 
juridisk Skribent, hvis Pen man frygtede i de 
konservative Kredse. Nu skulde jeg naturligvis, 
efterat jeg tilfældigvis var bleven fanget af den 
uskyldige Helene, tæmmes ordentlig og spændes 
i Aaget som en dygtig Kraft. 

ELLA. 

Men du tænkte, at du var klogere end de. 

MINISTEREN. 

Det var jeg ogsaa, — men alligevel 

ELLA. 

Du har vel maattet give mere efter, end 
du først troede? 

7* 

MINISTEREN. 

Maaske mere end jeg burde. 

ELLA. 

Det kan jeg nu ikke rigtig forstaa. 

MINISTEREN. 

Den ene Indrømmelse fører til den anden, 
for ikke at tabe den tilkjæmpede Stilling. Og 
tabe maa man ikke; — kun i Seiren ligger 
Retfærdiggj øreisen. Saaledes gjør man bestandig 
ny Gjæld i Tillid til endelig at faa den store 
Gevinst, hvormed det altsammen og endnu 
meget mer betales. 

ELLA. 

Og det vil du altsaa nu — for nu har du 
den da. 

MINISTEREN. 

Ja Ella, og det i en Alder, da jeg endnu 
ikke er forbrusket og forbenet som alle de 
andre, — da jeg kan virke med friske Mands- 
kræfter — og det takker jeg dig for — ikke 
for dette Ordenskram eller Ære og Titel — 
for Magten, for Friheden til nu at begynde — 

RUDOLPH 

(der lige er traadt ind). 

Ja nu — ikke sandt. Fader! nu vil du 
kaste Masken? 

MINISTEREN 

(smiler). 

Masken? Du troer vel, at jeg er saadan 

en BrUtUS. (Reiser sig.) 

RUDOLPH. 

Ja netop — saadan forstaar jeg dig — en 
Brutus . . . Du har narret dem Alle; de har 
givet dig Magten for at føre deres Ideer igjen- 
nem, og nu — nu fører du vore Ideer igjennem. 

MINISTEREN. 

»Vore Ideer,« Dreng? Mine Ideer. 

RUDOLPH. 

Ja men, jeg mener blot, dem som du den 
Gang — 

MINISTEREN. 

— da jeg selv var en Dreng — nei! modne 
Mandstanker vil jeg virkeliggjøre — betænk- 
somt vil jeg gaa min egen Vei — reformere -^ 
ikke styrte over Ende og ikke selv styrte. 

RUDOLPH. 

Men siig mig blot f. Ex., naar nu Leistners 
nye Lovforslag 

ELLA 
(der er traadt imellem dem, lægger Haanden paa hans Mand). 

Prrr — ri Ingen Politik her, i alt Fald ikke 
i Detailler, og allermindst idag. 

MINISTEREN. 

Ja, du har Ret, Ella! laften vil vi kun 
have det rigtig gemytlig^ sammen. (s«tter sig i en 
Lænestol.) Ah, hvor her er rart at være, saa lunt 
og behageligt — og saa mange Farver — et 
ægte Kunstnerhjem. 

RUDOLPH. 

Ja, det ligner rigtignok ikke din Minister- 
bolig. 

ELLA. 

Nei hvor der er koldt og livløst, Herbert. 
Jeg synes dog i alt Fald, du kunde have ind- 
rettet dit eget Værelse lidt hyggeligere. Hvis 
ikke det Photographi af Florents havde været 
der — 

MINISTEREN. 

Ja, det er ogsaa en Inkonsekvens, der burde 
slet intet Menneskeligt være der. Jeg har jo 
nu en Gang halveret mit Liv: — her lever mit 
Hjerte og har indrettet sig en Rede rigtig con 
amore — der virker min Aand. Jeg har altid 
holdt disse- Kredse strengt ude fra hinanden 
lige til de sidste Uger. 

RUDOLPH. 

Ja, nu er vi rigtignok brudt ind i din 
anden Verden. 

ELLA. 

Aa, derfor havde du saa megen Betænke- 
lighed ! 

MINISTEREN. 

Ja, det var en Anelse om, at det ikke var 
godt at gjøre Brud paa mit Isoleringsprincip. 

ELLA. 

Og for mig var det ligesom et Fingerpeg, 
at jeg i Bayreuth lærte din Fanny at kjende, 
og at hun fik den Idee at tage Undervisning 
hos mig ... Nu kan jeg dog ellers saa sjelden 
se dig, og saadan er jeg da i det mindste en 
Smule i Nærheden af dig. 

MINISTEREN. 

Ja ja, du har Ret, Ella ! Jeg har ogsaa idag 
følt, at det dog gjør godt, naar man ikke altid 
er for konsekvent. Hvor har ikke din melodieuse 
Morgenhilsen glædet mig! 

ELLA. 

Ikke sandt, Kjære! Og saa er det dog 
ogsaa saa rart, at du kan have Rudolph om dig. 

MINISTEREN. 

Vist saa, det er bedre saadan. 

ELLA. 

Men hvad mener du, Herbert — jeg saae 

nok, at du blev overrasket, da din Hustru 
inviterede os. 

MINISTEREN. 

Naa, naar det skal være Gilde — i Guds 
Navn dal Saa har jeg ogsaa en Fornøielse, og 
min Hustru har den Fordel, at der bliver muci- 
ceret for Gjæsterne, for det er derfor at du 
bliver indbudt. 

ELLA. 

Selvfølgelig, og jeg vil saamænd ogsaa 
gjerne spille — for dig vil jeg spille. 

MINISTEREN. 

Ja men det vil vi ikke vente med til paa 
Fredag. 

ELLA. 

Jeg skal spille saa meget du vil, men først 
skal vi spise — se. Bordet er færdigt. 

Hun lukker FWideren op. Man ser ind i den festlig oplyste lille Spise- 
stue med det dækkede Bord (Blomster, Vinglas, iulienske Foglietter.) 

MINISTEREN. 

Lukullisk Opdækning! 

RUDOLPH. 
Hør ! (En elektrisk Klokke ringer.) 

MINISTEREN 

(standser i Døren). 

Der er Nogen, der ringer. 

ELLA 

(gaar ind i Spisestuen). 

Nogen, der gaar feil — det kommer ikke 
os ved. 

RUDOLPH. 

Til Bords! 

MINISTEREN 

(setter sig). 

A ha, dette er noget Andet end en Borg- 
mesterdiner. 

ELLA. 

Men Pigen er bleven syg — med Opvart- 
ningen maa I tage til Takke. (Ud.) 

RUDOLPH. 

Jeg haaber, du har gjemt nogen Appetit. 
Jeg er sulten som en Ulv. (Det ringer.) 

MINISTEREN. 

Nu ringer det virkelig igjen. 

RUDOLPH. 

Skal jeg jage ham væk? 

MINISTEREN. 

Nei lad os dog bare ikke bryde os om det. 

ELLA 

(kommer ind med et Fad og reciterer med lystig Pathos :) 

Mange sjeldne Retter frembåres der pjia Stand, 
dem lod de gjæve Helte sig smage vel forsand. 

MINISTEREN. 

Bravo 1 og hvad ser jeg? Risotto! det er 
ganske vist ikke Nibelungenstil. 

ELLA. 

Nei, men florentisk! — Macarogni kommer 
der ogsaa til Skinken, og Chianti og Asti 
spumante har jeg faaet fat i. (Reuer «n.) 

MINISTEREN. 

Naa, det kalder jeg en Coenal 

(Ringen.) 
RUDOLPH. 

Igjen den Kimen! 

ELLA. 

Det er nok en elier anden Gadedreng, der 
morer sig. 

MINISTEREN 

(spisende). 

Brillant! Vi har ikke spist den bedre hos 
Gilli e Letta. 

ELLA 

(ligeledes). 

Ja, mig smager det, jeg er bleven sulten. 
Men du har jo nylig spist. 

MINISTEREN. 

Næsten ingenting. Jeg sagde, jeg var util- 

pas — nei, jeg lader mig ikke snyde for din 
Aftensmad. 

ELLA. 

Det var kjønt af dig; jeg har ogsaa glædet 
mig saadan dertil. (Ringen). Nok engang! jeg 
troede, han var bleven kjed af det. 

RUDOLPH. 

Det er dog aabenbart En, der vil ind. 

MINISTEREN. 

Ja, hvem skulde det da være? 

ELLA. 

Har du lukket Jalousierne ? 

RUDOLPH. 

Ja strax, da Fader kom. Ingen kan se, at 
ikke hele Huset sover. 

ELLA. 

Nei, det er dog en Uforskammethed. 

RUDOLPH. 

Vi maa henvende os til den høie Justits, 
for at Husfreden kan blive bedre beskyttet. 

ELLA. 

Ta, vi har den jo paa første Haand. 

MINISTEREN. 

Nei, iaften er jeg ikke Justitsminister, men 
Husfader, og nu vil vi drikke paa din Sundhed, 
min egen elskede Ella! Fødselsdagsbarn kaldes 
du idag: Gud give, at Barnet i dig aldrig maa 
blive gammelt, hvor tidt du ogsaa kaldes saadan. 

(De klinke — det ringer rasende.) 
ELLA. 

Nei, nu er det dog for galtl 

MINISTEREN. 

Maaske et Telegrafbud — de skal ind. 

RUDOLPH. 

Eller Skorstensild — jeg vil i alt Fald se 
efter. (Ud.) 

ELLA. 

Skorstensild I det manglede blot, at denne 
Aften skulde blive saadan ødelagt for os. 

MINISTEREN. 

Bliv blot ikke ængstelig! 

ELLA. 

Nei, jeg vil benytte Tiden til at kysse dig 
rigtig. 

(De staa et Par Sekunder i era Omfavnelse.) 
ELLA. 

Er det dog ikke en underlig Tanke, at 



109 

hvis Andre saae dig nu, saa vilde de falde 
over dig med sædelig Forargelse, fordi de 
havde set det Bedste af dig. 

MINISTEREN. 

Ja, du har Ret, naar du kalder min Kjær- 
lighed til dig det Bedste af mig, og derfor 
være den skjult for Alle! 

ELLA. 

(lyttende). 

Tys! 

MINISTEREN. 

Der kommer dog vel Ingen med ham? 

ELLA. 

Nei, nei. 

Rudolph kommer ind i Forgrunden tilhøire med en Billet, som han nu 
aabner og læser. Ministeren og Ella træde ind i Dagligstuen. 

RUDOLPH. 

Det var underligt! 

ELLA. 

Et Brev? 

RUDOLPH. 

Ja, der var et Bybud med det . . . Det er 
fra Leistner. 

MINISTEREN. 

Aa, Sammensværgelses-Hemmeligheder. 

RUDOLPH. 

Nei, det angaar dig. 

MINISTEREN. 

Mig I 

RUDOLPH. 

Han skriver: »Da du allerede staar paa 
saa fortrolig en Fod med Hs. Excellence, at 
han opsøger dig saa sent om Aftenen« 

EU« og Ministeren fare sammen med et lille Skrig. 

RUDOLPH. 

— »beder jeg dig anvende din Indflydelse 
for at skaffe mig en Samtale med ham 
imorgen.« 

MINISTEREN. 

Han er paa Spor efter mit Livs Hemmelighed 
— Leistner, min farligste Modstander! 

RUDOLPH. 

Aa nei, det troer jeg ikke Fader. Det er 
kun angaaende hans Lovforslag. 

ELLA. 

Har du da mødt ham? 

MINISTEREN 
(ryster paa Hovedet). 

Var han her? 

ELLA. 

Ja, men han var dog gaaet for længe siden. 

RUDOLPH. 

Naa, saa længe siden — I 

ELLA. 

Jeg synes, jeg ventede saa længe. 

MINISTEREN. 

Jeg var saa forsigtig, som jeg nogensinde 
har været. Der var ikke et Menneske paa 
Villaveien. 

ELLA. 

Saa har han stillet sig paa Lur! 

RUDOLPH. 

Saadan et Indfald! 

MINISTEREN. 

Paa Lur — hvorfor? 

ELLA. 

Aa nei, det er jo noget Vrøvl 1 ... Vi vil 
ikke tænke mer paa den dumme Redaktør, vi 
vil drikke rød Chianti og hvid Asti og være 
glade sammen — kom! 

Han trekker Ministeren ind i Spiseværelset. Rudolph felger. 

Tæppet falder 

Have ved Ministerens Palai. 

FØRSTE OPTRIN. 

Arndt paa en Bxnk. Fanny treder ind fra venstre. 

FANNY 
(overrasket). 

Ah — god Dag, Hr. Departementchef! 

ARNDT 

(reiser sig). 

God Morgen, Frøken I Jeg søgte forgjæves 
hans Excellence og tillod mig i Ventetiden at 
nyde Havens Efteraarsskjønhed. 

FANNY. 

Fader kommer vist snart; jeg hørte ham 
sige til Sekretæren, at han vilde være hjemme 
før tolv. 

ARNDT. 

Jeg haaber, at Damerne er komni 
hjem fra Theatret igaaraftes. • 

FANNY. 

Jo, mærkelig nok blev Vognen ikke over- 
faldet af sicilianske Røvere. 

ARNDT. 

Frøkenen skulde ikke spotte over mit 
banale Spørgsmaal — 

FANNY. 

Det var uartigt af mig — tilgiv! 

ARNDT. 

Aa, jeg beder — men jeg mener, det for- 
tjener det ikke, fordi en levende Fantasi, naar 
det dreier sig om to dyrebare Væsener, vel 
ogsaa kan se Farer der, hvor der maaske i 
Virkeligheden Intet er at befrygte, skjøndt man 
virkelig snart i vore Dage — 

FANNY. 

Ak ja, Hr. Departementchef, det er gyse- 
ligt Alt hvad man læser i Aviserne. 

ARNDT. 

Lad os være glade over, at vi i Spidsen 
for vor Justits har en saa energisk Kraft, som 

8 

Deres Hr. Fader. Det vil sikkert lykkes ham 
at holde alt anarkistisk Uvæsen borte fra vort 
Land. « 

FANNY 
(8tr««lende). 

Aa, De veed ikke, hvordan det glæder 
mig, naar jeg hører Fader omtale med saa 
megen Tillid. Og De vil være ham en trofast 
Medhjælper ved hans Arbeide — 

ARNDT. 

Saa vidt mine Kræfter rækker — men de 
er kun ringe. 

FANNY. 

Det maa De slet ikke sige, det mener De 
saamænd heller ikke. 

ARNDT. 

Tiltroer De mig ikke saa megen Be- 
skedenhed ? 

FANNY. 

Jeg tiltroer Dem berettiget Selvtillid, Hr. 
Departementchef. 

ARNDT. 

Naa, i Sammenligning med Deres Hr. 
Fader —I 



115 



FANNY. 

Aa, han sætter netop megen Pris paa Dem ; 
han mener, at De vil bringe det vidt. 

ARNDT. 

Det glæder mig uendelig meget at høre 
— og navnlig at høre det af Dem. Det er mig 
virkelig som en Forjættelse. 

FANNY 
(sætter sig). 

Hvordan er det, Hr. Departementchef, vi 
ser Dem dog paa Fredag hos os? 

ARNDT. 

Det er sandt, jeg blev imorges høist 
glædelig overrasket ved Indbydelsen. Desværre 
er jeg bange for, at der netop paa Fredag vil 
blive saa meget at gjøre i Ministeriet, at jeg 
ikke kan naa at komme til selve Dineren — 

FANNY. 

Det var da Skade, saa gaar jeg glip af 
min Bordkavaler. 

ARNDT. 

Er det muligt! den Ære var mig virkelig 

tiltænkt ? 

8* 

FANNY. 



Det var den. 



ARNDT. 

Saa maa jeg for enhver Pris gjøre mig fri. 

FANNY. 

Nei, De maa paa ingen Maade for min 
Skyld forsømme Deres alvorlige Pligter — 

ARNDT. 

For Deres Skyld, Frøken, som -om jeg 
turde smigre mig med — 

FANNY. 

Jeg vilde være en daarlig Ministerdatter, 
hvis jeg opfordrede Dem til det. Nei, jeg maa 
finde en anden — Hr. Martens f. Ex. 

ARNDT. 

Sekretæren — kommer han ogsaa? 

FANNY. 

Ja, med Deres Tilladelse, (hun ler.) 

ARNDT. 

De ler, Frøken? 

FANNY. 

De ser pludselig Scia mørk ud, at man 
næsten skulde tro — 

ARNDT. 

Hvad skulde man tro? 

FANNY 
(forlegen). 

Aa ikke Noget: jeg havde nær fortalt mig. 

ARNDT. 

Og sagt: man skulde tro, at jeg var skinsyg. 

FANNY. 

Nei, hvor kunde saadan Noget falde mig ind I 

ARNDT. 

Man vilde heller ikke have ganske Uret. 

FANNY 
(ler overgiven). 

Gud bevares! det maa man rigtignok tage 
Forholdsregler imod! Saa bliver det vel bedst 
at lade en Stol ved Siden af mig staa tom, 
som Banquos i »Macbeth«, og hvis En af en 
Feiltagelse vil indtage den, vil han med Rædsel 
se Deres Aand sidde paa den — nei det er vel 

umuligt, siden De ikke er myrdet, men sidder 
velbeholden i Ministeriet. 

ARNDT. 

Hvis det virkelig er sandt, at man under- 
tiden i en Tilstand af meget heftig Længsel 
formaar at sende sin Doppeltgænger derhen, 
hvor man selv ønsker at være, — hvorfor skulde 
det saa ikke ved denne Leilighed lykkes for 
mig? Ganske vist maa jeg saa være betænkt 
paa at lade ham indfinde sig i sømmelig Paa- 
klædning — altsaa i fuld Galla — (spegende) med 
alle mine mange Ordner. 

FANNY. 

Navnlig dem, som De gjerne vilde have — 
jeg er overbevist om, at Deres Længsel efter 
dem er saa stærk, at det let vil lykkes Dem at 
fremtrylle dem allesammen paa Spøgelseskj olen; 
det vil vist endogsaa blive den letteste Del af 
hele Kunststykket. 

ARNDT. 

Der overvurderer Frøkenen dog min Ær- 
gjerrighed og undervurderer den Længsel, der 
drager mig — 

FANNY. 

— til Dineren. 

ARNDT. 

Frøken, De er ubarmhjertig. 

FANNY. 

Den bliver ellers ikke saa ovcrdaadig; det 
er overhovedet ikke noget stort Selskab, men 
hvad man kalder en snevrere Kreds. 

■ 

ARNDT. 

Og den hører Hr. Martens allerede til? 
Han er steget hurtig. 

FANNY. 

Ja, han bliver ogsaa protegeret af Moder. 

ARNDT. 

Saa? maaske en Slægtning langt ude? 

FANNY. 

Nei; vi lærte saamænd først i Sommer 
ham og hans Moder at kjende. Jeg troer end- 
ogsaa, at det var Moders Idé, at han vilde 
egne sig godt til Sekretær. 

ARNDT. 

Deres Fru Moder har derved vist politisk 
Blik, for Hans Excellence er vist overordentlig 
tilfreds med sin nye Sekretær. 

FANNY. 



Naa! 



ARNDT. 

I alt Fald har han overfor mig udtalt sig 
saadan. 

FANNY. 

Jeg veed dog een Leilighed, ved hvilken 
han vel neppe har været saa tilfreds. 

ARNDT. 

De gjør mig virkelig ganske nysgjerrig. 

FANNY. 

Kjender De en Artikkel i »Folket« med 
Overskrift »Alter og Throne«. 

ARNDT. 

Nsiturligvis! der var jo endogsaa stærkt 
Tale om at anklage Bladet. 

FANNY. 

Jeg veed det nok. 

ARNDT. 

Naa, og den — den var dog vel ikke af 
Hr. Martens? 

FANNY. 



Netop. 



ARNDT. 

Ja saa I naa, saa forstaar jeg bedre 



FANNY. 



Men: hys — ss! 



ARNDT. 

Selvfølgelig — som Graven! 



FANNY. 

Ogsaa naar De taler med Moder — hun 
veed ikke Noget derom. Det gaar ikke an at 
betro hende saadan Noget. Hun har jo de 
bedste Hensigter, veed De nok, men hun snakker 
saa meget, og saa — inden hun veed af det, 
saa er det ude. 

ARNDT. 

Saa er det meget smigrende for mig, at 
De betroer mig saadanne Statshemmeligheder. 



FANNY. 

Aa, med Dem er det noget Andet, De er 
Diplomat. De forstaar at tie. 

ARNDT. 

Jeg frygter, at De gjør mig for megen 
Ære, Frøken, naar De kalder mig en Diplomat. 
Ganske vist er Tavshed en nødvendig Egenskab 
hos Diplomaten ; men endnu mere charakteristisk 
er det dog vel, at han forstaar at tale: at der 
i det afgj ørende Øieblik og i den vigtigste 
Sag staar veltalende Ord til hans Raadighed. 



FANNY. 

Aa, det tvivler jeg ikke om er Tilfældet 
med Dem. 

ARNDT. 

Jeg skatter Deres Tillid meget høit. Frøken, 
men desværre føler jeg netop i dette Øieblik 
kun altfor levende, at jeg mangler denne 
Diplomategenskab. 

FANNY. 

Aa, De har vel noget meget Vigtigt at 
forebringe for Fader, og saa sidder jeg her og 
forstyrrer Deres Tanker med min enfoldige 

Snak. (reiscr sig.) 

ARNDT. 

Nei, slet ikke! hvor kan De dog misfor- 
staa mig saaledes. Frøken. 

FANNY. 

Jo naturligvis — De maa være alene for 
at kunne samle Dem, jeg vil ikke paa nogen 
Maade forstyrre Dem. (begynder «t ga*.) Paa Gjensyn ! 

ARNDT. 

(falger efter). 

Nei, Frøken! det er ikke Deres Hr. Fader, 
det er Dem selv, jeg har noget Vigtigt at sige. 

FANNY. 

Mig? men, Hr. Departementchef — 

ARNDT. 

Deres Fru Moder kommer derhenne med 
Sekretæren — maa jeg følges med Dem ned 
ad Alléen — ? 

FANNY. 

Ja gjerne — men De gjør mig virkelig 
ganske ængstelig. 

(De gaa nd tilvenstre.) 



ANDET OPTRIN. 

Helene og Rudolph komme ind fra Baggranden. 

HELENE. 

Jo, De har Noget paa Hjertet, Hr. Martens, 
Noget der trykker Dem. 

Jeg forsikkrer Dem, Deres Naade — 

HELENE. 

Jo, vist saa — det mærker vi Kvinder 
strax. Ak ja, den skjønne Ungdomstid — den 
har ogsaa sine Sorger. 

RUDOLPH. 

Hvis det virkelig er Tilfældet med mig, 
Deres Naade, saa haaber jeg i alt Fald, at 
Hans Excellence ikke skal kunne spore det i 
mit Arbejde. 

HELENE. 

Det vil han vist ikke kunne — for Kvinde- 
blikket kan saadan Noget ganske vist ikke 
skjules I Men De kan være ganske rolig — 
jeg er diskret. 

RUDOLPH. 

Det tvivler jeg ikke om, men jeg haaber, 
at jeg ikke kommer til at sætte Deres Naades 
Diskretion paa Prøve. 

HELENE. 

Hvorfor ikke? Det gjør det ungdommelige 
Hjerte godt at kunne udøse sig for en Ven- 

inde — en moderlig Veninde, og jeg haaber, 
at De vil betragte mig som en saadan. 

RUDOLPH. 

Deres Naade er altfor venlig. 

HELENE. 

Fremfor alt maa De søge Adspredelse, 
Hr. Martens. Jeg havde ventet at se Dem i 
Foyeren igaaraftes. De gaar dog tidt i Operaen.^ 

RUDOLPH. 

Aa ja — igaar? — naa, det var vel 
»Traviata«. 

HELENE. 

]^y jeg glemte, at De vel er en altfor ivrig 
Wagnerianer til at goutere Verdi. 

RUDOLPH. 

Aa, jeg er ikke saa exclusiv, skjøndt jeg 
tilstaar — 

HELENE. 

Det er sandt — apropos Wagner — De 
kunde gjøre mig en Tjeneste. 

RUDOLPH. 

Med største Fomøielse. 

HEJSENE. 

De er vist meget bevandret i Wagners og 
Liszts Brevvexling. 

RUDOLPH. 

Jeg har ganske vist læst den et Par Gange 
og ogsaa anmeldt den. 

HELENE. 

Saa kunde De dog være saa venlig at 
skrive de Steder op til mig, som man især 
maa læse. 

RUDOLPH. 

Ja, meget gjerne, naar jeg blot 

HELENE. 

Aa, det finder De saamænd nok ud af — 
blot ikke altfor meget, for min Tid er jo stærkt 
optaget, og paa den anden Side — der er 
altid saa megen Tale om disse Breve, fordi 
min Mand læser dem nu, og der kommer jo 
mange musikalske Folk hos os — saa vil man 
dog ogsaa gjerne kunne tale noget med — 
ikke sandt. — 

RUDOLPH. 

Naturligvis. Ja, Deres Naade, jeg skal 
forsøge at gjøre et passende Udvalg. 

HELENE. 

Der kommer en fremmed Herre — maaske 
i Forretninger — saa jeg tør ikke opholde 
Dem længer. 

(Tager Afsked med Rndolph med en meget velvillig Hilsen og g«ar tilvenstre- 
videre ind i Haven, Rndolph bukker dybt og vender sig derpaa mod 

Leistner, som treder ind fra haire.) 



TREDIE OPTRIN. 

Rudolph. Leistner. 
RUDOLPH. 

Naa, kommer du endelig? 

LEISTNER. 

For tidlig, som det synes, siden jeg af- 
bryder din tete å tete med en meget statelig 
Dame. 

m 

RUDOLPH. 

Hendes Naade. 

LEISTNER. 

Som du gjør Kur til — meget fornuftigt. 

RUDOLPH. 

Jeg troer snarere hun ønsker, at jeg skal 
gjøre det. 

LEISTNER. 

Endnu bedre — saa er din Vei jo ganske 
banet. (Smaaieende.) En ret eiendommelig Situation 
forresten. 

RUDOLPH. 

Hvordan mener du? 



LEITNER 

(undvigende). 

Aa, det er dog ganske komisk at tænke 
sig dig som Cavaliere servente hos en Minister- 
frue. — Naa, jeg opnaar altsaa virkelig en 
Audiens hos Hans Excellence idag? 



RUDOLPH. 

Ministeren kommer snart hjem, og han vil 
temmelig sikkert gaa gjennem Haven. Han 
vil se dig — naturligvis har du søgt mig her — 
I hilser paa hinanden — maaske kommer I 
ogsaa i Samtale sammen. — 



LEISTNER. 

Her? 

RUDOLPH. 

Synes du ikke om Stedet 

LEISTNER. 

Aa jo, men hvorfor alle de Omstændig- 
heder? Hvorfor melder du mig ikke ganske 
simpelt? 

RUDOLPH. 

Aa, det er bedre saadan. Du har aldrig 
gjort hans Excellence din Opvartning, og han 
har aldrig modtaget dig. Maaske I senere 
begge to vil være ret tilfreds med det. Et 
tilfældigt Møde, som der har knyttet sig en til- 
fældig Samtale til — 

LEISTNER. 

Nei, det maa jeg sige: du imponerer mig, 
Rudolph! saadan en Diplomati 

RUDOLPH. 

Naa, man perfektionerer sig. 

LEISTNER. 

Men sig mig blot : hvad i al Verden havde 
du nu gjort, naar det havde øsregnet? 

RUDOLPH. 

Naa, saa havde man fundet paa noget 
Andet. 

LEISTNER. 

Og endnu et: — hvis nu hans Excellence 
simpelthen hilser og gaar forbi — hvad saa? 

9 

jeg kan dog ikke holde ham tilbage ved 
Frakkeskjødet. 

RUDOLPH. 

Saa havde han saamænd heller ikke taget 
mod dig, hvis jeg havde meldt dig; i saa 
Fald ønsker han overhovedet ingen Samtale 
med dig. 

LEISTNER. 

Hm. Til syvende og sidst er det vel Hans 
Excellence selv, der — 

RUDOLPH. 

Til det syvende og sidste er du endnu 
ikke naaet — men til Begyndelsen — for der 
kommer Hans Excellence. 



FJERDE OPTRIN. 

De Forrige. Ministeren fra heire. 

MINISTEREN 
(bliver staaende og hilser paa Leistner , — formelt og tilsyneladende 

overrasket, men høflig). 

RUDOLPH. 

Deres Excellence maa undskylde — Dr. 
Leistner søgte mig i et presserende Redaktions- 

anliggende, og jeg tog mig den Frihed at tale 
med ham derom her i Haven. 



MINISTEREN. 

Det har jeg Intet imod, forudsat at det 
ikke varer for længe, for der er meget at 
gjøre idag. 

LEISTNER. 

Vor Samtale var egentlig allerede tilende, 
Deres Excellence. 



RUDOLPH. 

Jeg skal strax igjen være ved mine Sekretær- 
pligter. (u<l mod BAggrnnden.) 

MINISTEREN. 

Jeg forudsætter ganske vist ogsaa, Hr. 
Redaktør, at det ikke dreier sig om en saadan 
Brandartikel som den, der fomylig nær havde 
sat Statsadvokaten i Bevægelse. 

LEISTNER. 

Nei, Deres Excellence, den hørte til 
Musikkens neutrale Gebet, paa hvilken jeg end- 
ogsaa tør tro, at vi kan glæde os ved Deres 
Excellences Bifald. 

9* 

MINISTEREN. 

Ja, jeg indrømmer gjeme, at Deres Blad er 
det eneste, hvis musikalske Del jeg altid har 
læst med virkelig Tilfredsstillelse. Undertiden 
har det i rette Tid sagt det rette Ord for at 
afværge Modeforvildelser i Smagen. 

LEISTNER. 

En saadan Ros er dobbelt vægtig, naar 
den kommer fra en Kjender som Deres Excel- 
lence. Og endnu mere vilde det glæde mig, 
hvis Deres Excellence udtalte en lignende Ros 
over mindre neutrale Gebeter af mit Blad. 

MINISTEREN. 

Ja, Hr. Doktor, ogsaa mig vilde det jo 
være meget kjært, hvis jeg kunde gjøre det, 
men det vilde dog vel være for meget forlangt. 

LEISTNER. 

Jeg veed dog ikke, Deres Excellence. Om 
vi end er Modstandere, kunde der vel findes 
Berøringspunkter. 

MINISTEREN. 

Stedse dog periferiske, frygter jeg. 

LEISTNER. 

Hvorfor egentlig? Vi Liberale maa i alt 
Fald kunne glæde os over, at Jurisprudensen i 

dette ellers yderst konservative Ministerium 
repræsenteres af en Mand, der maa siges at 
have Forstaaelse af liberale Idéer. • 

MINISTEREN. 

Det glæder mig naturligvis at høre denne 
Udtalelse af Dem, Hr. Doktor — vilde ganske 
vist glæde mig endnu mere, hvis De ikke ind- 
skrænkede Deres Forkj ærlighed for mit Mini- 
sterium til et saa platonisk, indadvendt Liv. 

LEISTNER. 

Deres Excellence maa betænke, at vi over- 
for den nye Minister foreløbig maa forholde os 
afventende. 

MINISTEREN. 

Og mistroisk. 

LEISTNER. 

Det ligger allerede i selve Afventnings- 
positionen. 

MINISTEREN. 

Som jeg ogsaa befinder mig i. 

LEISTNER. 

Maaske det netop derfor var et passende 
Tidspunkt for en Tilnærmelse, Deres Excellence. 

MINISTEREN. 

Utvivlsomt er Tidspunktet gunstigt, og hvis 
der skulde vise sig en Leilighed 

LEISTNER. 

Det er jo netop Sagen, Deres Excellence. 
^Ved mit nye Lovforslag troer jeg at kunne 
regne paa Deres Excellences Sympathi. 

MINISTEREN. 

Hvad De formodentlig slutter deraf, at jeg 
i yngre Dage har plæderet for de uægte Børn. 

LEISTNER. 

Hvorfor jeg paa dette Punkt betragter mig 
som Deres Excellences Discipel. 

MINISTEREN. 

Jeg var den Gang ikke Excellence. 

LEISTNER. 

Nei, desværre. 

MINISTEREN. 

Nu har De imidlertid oftere fremhævet 
Uoverensstemmelser mellem mine Udtalelser den 
Gang og mine Handlinger nu — jeg veed der- 
for ikke, hvorfor De ved denne Leilighed regner 
paa Overensstemmelse. 

LEISTNER 
(betydningsfuldt). 

Jeg mente, at her muligvis særlige Om- 
stændigheder kom i Betragtning. 

MINISTEREN 

(tarrt). 

Ikke det jeg veed af, Hr. Doktor. 

LEISTNER. 

Jeg maa altsaa vente, at Deres Excellence 
ved Landdagsforhandlingen vil lægge Deres 
store Autoritet i Vægtskaalen imod mit Lov- 
forslag. 

MINISTEREN. 

Ja, Hr. Doktor, jeg beklager ikke at kunne 
give Dem nogen Meddelelse herom. 

LEISTNER. 

Hm — Deres Excellence ! denne Sag ligger 
mig meget paa Hjerte, og da Tilfældet har ført 
til en Samtale mellem — ja jeg tør vel sige 
mellem de to Høvdinger — saa tillader De mig 
maaske at belyse Spørgsmaalet noget nærmere. 

MINISTEREN. ' 

Som De ønsker — vil De ikke tage Plads? 

(De ssette sig.j 
LEISTNER. 

Jeg tilstaar gjerne, at jeg ikke har gjort 
mig synderlig Haab om, at Deres Excellence 
positivt skulde understøtte mit Lovforslag; men 
allerede en velvillig Neutralitet fra Deres Excel- 
lences Side vilde være af stor Betydning for mig. 

MINISTEREN 

(nikker). 

Indlysende. 

LEISTNER. 

I dette Tilfælde er det altsaa, at vort Organ 
vilde komme under Indflydelse af en stærk 
sympathetisk Drift i Retning af Deres Excellence. 

MINISTEREN. 

Hm — af en Modstander at være. 

LEISTNER. 

Ganske vist, men jeg behøver ikke at ud- 
vikle for Deres Excellence, at et Blad netop i 
denne Stilling kan gjøre en Minister Tjenester, 
som er incomensurable med dem, der ydes af 
Partifæller, og derfor heller ikke kan erstattes 
af saadanne. 

MINISTEREN. 

Det er unægtelig et meget ønskeligt For- 
hold, De der stiller mig i Udsigt. 

LEISTNER. 

Og for at realisere det behøver Deres 
Excellence ikke at gjøre store Anstrengelser; 
Deres Tavshed er tilstrækkelig. I saa Tilfælde 
har jeg Intet at tilføie. 

MINISTEREN. 

I modsat Fald? 

LEISTNER. 

Ganske vist noget meget Vigtigt; men be- 
hageligere vilde det være for mig og for Dem 
selv, Deres Excellence, hvis jeg kunde undgaa det. 

MINISTEREN. 

Da jeg desværre ogsaa efter de Meddelelser, 
som De har været saa venlig at gjøre mig, 
endnu bestandig ikke ser mig i Stand til at 
give Dem en saadan Tilsikring, maa jeg bede 
Dem gaa videre, hvis Sagen virkelig, som De 
siger, ligger Dem saa meget paa Hjerte. 

LEISTNER. 

Altsaa jeg gaar nu ud fra den Forudsæt- 
ning, at Deres Excellence taler imod mit Lov- 
forslag. 

MINISTEREN. 

Bestandig kun en Forudsætning. 

LEISTNER. 

Deres Excellence vilde træde i Skranken 
med stor Veltalenhed og med endnu større 
moralsk Autoritet, en Autoritet, der beroer paa 
den Agtelse, som ogsaa Deres Excellences 
Modstandere altid villig har ydet Deres Privatliv. 

MINISTEREN. 

Jeg maa anerkjende, at De, Hr. Doktor, 
paa en næsten ostentativ Maade har baaret 

<lenne Agtelse til Skue — maaske for saa 
meget skarpere at kunne angribe mig som 
Politiker. 

LEISTNER. 

Hvad der end maatte have været mit 
Motiv — hvorfor iøvrig søge et saadant? — 
saa har jeg rigelig bidraget mit til den Legende, 
<ler har dannet sig om Deres Excellences 
Familieliv; og det er jo, som Deres Excellence 
veed, denne Glorie, der gjør Dem saa uimod- 
staaelig, naar De optræder som Moralens Vogter 
og som Paladin for Ægteskabets Hellighed. 

MINISTEREN 

(med let Spydighed). 

Jeg skylder Dem altsaa særlig Taknemlighed. 

LEISTNER. 

Men hvad nu. Excellence, naar i det af- 
gjørende Øjeblik, da alle Øren hænge ved 
Deres Læber og paa Deres Læber allerede de til- 
intetgjørende Ord svæver — naar der da raabes 
paa Gader og Stræder, at hele denne Autoritet 
beroer paa en uhyre Mystification, som Deres 
Excellence har drevet med os Alle. 

MINISTEREN 
(reiser sig halvt — med Værdighed). 

— Hr. Doktor! 

LEISTNER. 

Deres Excellence vil velvilligst betænke, at 
jeg kun beder Dem tage en Eventualitet i Be- 
tragtning. 

MINISTEREN. 

Jeg ser ingen Grund til at tage chimæriske 
Eventualiteter i Betragtning. 

LEISTNER. 

Ikke chimæriske, men vel en hypothetisk. 

MINISTEREN. 

De synes altsaa at mene, at naar De i 
Deres Avis risikerede nogle Mistænkeliggjørel- 
ser — 

LEISTNER. 

Nei, men den bestemte Paastand, at Deres 
Excellence selv har uægte Børn — eller maaske 
kun eet — som har fuldt Krav paa de Rettig- 
heder, som Deres Excellence beredte sig til at 
slaa ned med Vægten af sin Anseelse som 
dadelfri Ægtefælle og Privatmand. — Og naar 
denne Eventualitet indtraadte — hvad saa? 

MINISTEREN. 

Ja, jeg vil ikke nægte, at en saadan Artikel 
vilde vække stor Opsigt. Hvad der dernæst 

vilde ske, kan jeg ogsaa sige Dem: Regerings- 
bladet vilde strax meddele, at hans Excellence 
Justitsministeren havde lagt Sag an imod Dem 
for Bagvadskelse , og dermed var hele Deres 
Effektnummer gaaet i Vadsken. 

LEISTNER. 

Det maa jeg dog betvivle. 

MINISTEREN. 

Saa.J^ Ja hvem er da De, og hvem er jeg, 
at De troer at kunne stille Deres Ord op imod 
mit? Mener De virkelig, at min moralske 
Autoritet, som De taler saa meget om, ikke 
vilde strække til for at afkræfte en Journalists 
Smædeartikel? Tvivler De virkelig om, at naar 
jeg efter et saadant Angreb og en saadan 
Dementi reiser mig ved Ministerbordet — at 
jeg saa vil blive modtaget af en Bifaldsstorm? 

LEISTNER. 

Men saa vilde Efterspillet komme. 

MINISTEREN. 

Deres Lovforslag vilde det i alt Fald ikke 
mer kunne redde. Og hvad vilde De over- 
hovedet naa derved? I gunstigste Fald, at jeg 
maatte tage min Afsked. Men nu har De lige 

selv bemærket, at det er fordelagtigere for 
Deres Parti, at jeg- er ved Roret end en stok- 
reaktionær Paryk, som De meget godt veed 
vilde komme til at afløse mig. 

LEISTNER. 

Fuldkommen rigtigt. Det kan ikke være 
mit Ønske at styrte Dem som Minister. 

MINISTEREN. 

Foreløbig i alt Fald ikke. 

LEISTNER. 

Derimod kan jeg haabe, at Deres Excellence 
vil foretrække Freden, naar Krigen truer for 
Alvor. 

MINISTEREN. 

Med andre Ord: De vil intimidere; og hvis 
jeg ikke havde en ren Samvittighed, kunde det 
vel ogsaa lykkes Dem. Skjøndt selv i saa Fald 
— jeg troer, at De overhovedet forregner Dem. 
De har meget rigtig indset, at en saadan Af- 
sløring vilde være dødbringende for en Politiker, 
der netop beredte sig til at føre et Hovedslag 
mod Deres Lov. Men det er ogsaa kun i 
denne Sammenhæng, at det Dødbringende 
ligger, fordi her det Odiøse forbinder sig med det 

Latterlige, og den Coalition kan ingen Mand 
staa for. Men nu bliver disse to Elementer i 
hvert Fald skilte ad; det store Effektnummer 
løber af Stablen uden bengalsk Belysning i 
nøgternt Lys, og den ventede Virkning ude- 
bliver. De vil derfor gjøre vel i grundig at 
overveie dette Skridt. For det kan vel heller 
ikke være Dem ligegyldigt, om min Optræden 
overfor Dem bliver en velvillig Modstanders 
eller en forbitret Fjendes. 

LEISTNER. 

Ganske vist. Deres Excellence! Men jeg 
kan i en saa afgjørende Stilling ikke lade mig 
det stærke Vaaben fralokke, som jeg er i Be- 
siddelse af, og jeg maa gjentage, at saafremt 
Deres Excellence virkelig — 

MINISTEREN. 

De behøver ikke længer at tale hypothetisk, 
Hr. Doktor! Een Fordel skal De i det mindste 
opnaa ved Deres Aabenhjertighed. Jeg føler 
mig foranlediget til at træde ud af min tilbage- 
trukne Stilling ... Ja, jeg vil tale imod Deres 
Lovforslag; jeg under Dem den Fordel at vide 
dette allerede nu. (reiser sig.) Idag er detOnsds^; 
paa Lørdag kommer Deres Lovforslag til For- 
handling. Skriv De nu Deres Smædeartikel i 
Ro og Mag, tag Dem Tid, fil paa Stilen, saa 

at den ikke har nogen Mangel i Retning af 
glimrende Perfidi, vis i dette Mesterværk, at om 
De end ikke har synderlig polititisk Begavelse,, 
saa har De dog Anlæg som Forfatter af Feuille- 
ton-Romaner, og — hvis De virkelig er bonafide 
— forøg og fuldstændiggjør Deres formentlige 
Beviser og ordn dem i en Indicierække, der 
gjør Dem mere Ære som Jurist end Deres 
puerile Lovforslag — jeg frygter ikke Deres 
Produkt. — Og nu vil jeg tillade mig at gaa 
over til alvorligere Forretninger. 

(Ud ounI Baggranden.) 



FEMTE OPTRIN. 

Leittner, ene ; snart efter Rudolph. 
LEISTNER. 

Han har Ret! til en Dementi maa det 
ikke komme. Det vilde være en Rokade i det 
afgjørende Øjeblik. Til at forhindre det har 
jeg endnu en Figur paaBrædtet, men den maa 

udvikles hurtig. (Ser Radolph nærme sig.) Ah ! 

RUDOLPH 

(fra venstre). 

Naa, det lader til at have været en meget 
indgaaende Forhandling ... Er du tilfreds f 

LEISTNER. 

Det kan jeg egentlig ikke sige . . . Du 
synes forresten ikke at være altfor vel under- 
rettet om hans Excellences Hensigter: — han 
vil tale mod mit Lovforslag. 

RUDOLPH. 

Hvad for Noget! Har han sagt det? 

LEISTNER. 

Ja, rent ud, og det er allerede Noget, at 
jeg veed det . . . Det undrer dig nok meget? 

RUDOLPH. 

Ja, ganske vist; — jeg troede saa sikkert 
— men jeg har altsaa taget feil. 

LEISTNER. 

Forresten vil jeg godt tro, at du har Ret 
i, at han meget nødig gaar til det. Egentlig 
skulde nok v. Burg have talt — 

RUDOLPH. 

V. Burg — ? men han har jo et Par uægte 
Sønner. 

LEISTNER. 

Netop, og de tillader ham det ikke, de 
truer med at bryde med ham, reise bort — og 
nu holder han nok meget af dem — 



145 

RUDOLPH 

(ser ned i stserk Bevægelse). 

LEISTNER. 

Jeg kan heller ikke fortænke dem deri, for 
deres Existcns kunde ved den Leilighed let 
kothtne påa Tak, og hvis saa Faderen blev 
nødt til at nægte, at han havde uægte Børn — 

RUDOLPH. 

Det kunde han umuligt gjøre! 

LEISTNER. 

Ja, jeg veed saamænd ikke, om det er saa 
let at bevise, at de er hans Sønner — der er 
rigtignok Ingen, som tvivler derom — 

RUDOLPH. 

Nei nei, naar det først en Gang var kommet 
offentlig frem, saa. at nægte det — bringe sine 
Børn i Folkemunde og saa offentlig fornægte 
dem, det kan en Fader ikke gjøre! 

LEISTNER. 

Naa, i alt Fald har de handlet klogt ved 
ikke at lade det komme saa vidt. Og nu 
maa Hans Excellence til det, om hvem man for- 
resten, snurrig nok, paastaar det samme. 

lO 

RUDOLPH 

(farer forfierdet sammen). 

Om Hans Excellence I 

LEISTRER. 

Ja, officielt gjælder han ganske vist endnu 
for Mønsterborgeren, men i Krogene hviskes 
der ganske anderledes. Jeg har ogsaa forsøgt 
at kyse ham lidt dermed, men maa tilstaa, at 
han afviste det med megen Værdighed og for- 
træffelig spillede Manden med den rene Sam- 
vittighed. 

RUDOLPH. 

At »spille« behøver han vist ikke. 

LEISTNER. 

Det troer jeg næsten selv. Imidlertid vil 
jeg dog forfølge mit Spor. 

RUDOLPH. 

Du skulde forsmaa den Slags Veie. 

LEISTNER. 

I Politiken maa man ikke være for kræsen. 
Nu takker jeg dig, fordi du skaffede mig denne 
Samtale. Naar ses vi? Vi skulde da benytte 
det smukke Veir til en Spadseretur; jeg er saa 
ophidset i disse Dage, at det vilde gjøre 
mig godt. 

RUDOLPH. 

Jeg kan gaa med hver Dag — nei paa 
Fredag er vi indbudt til Hans Excellence. 

LEISTNER. 

Saa — stor Diner? 

RUDOLPH. 

Aa ja — i alt Fald efter vore Begreber. 

LEISTNER. 

Dagen før Slaget 1 nei, den Mand maa 
have en god Samvittighed. Naa, saa venter 
jeg dig imorgen. Farvel, den ministerielle Jord- 
bund begynder at brænde mig under Fødderne. 

(Ud tilheire.) 



SJETTE OPTRIN. 

Rudolph, strax efter Ministeren.* 

RUDOLPH 
(kaster sig paa Bænken). 

Hvis han havde kunnet ane, hvordan hans 
Ord borede sig ind i mig — som en Torn — 
længer og længer ind, til den ikke kan trækkes ud 
igjen ... De tillader ikke deres Fader at tale 
— og jeg? maa jeg da gjøre det? — er jeg 
saa magtesløs, maa jeg da finde mig i Alt?. . . 

Lad være, at deres Stilling er anderledes, fordi 
det er saa bekjendt, at de er hans Sønner — 
er det derfor ikke ligefuldt en Beskjæmmelsel 

(Ministeren kommer in Baggrtinden.) 

MINISTEREN. 

Naa, det maa jeg sige, det er en net Ven, 
du der har! 

RUDOLPH 

(springer op). 

Fader! er det sandt — ? 

MINISTEREN 

(med en afværgende Gesms). 

Nei, nei — vi er ikke i Villaen hos Moder, 
vi er hos Ministeren. 

RUDOLPH. 

Aa, i dette Øieblik kan jeg ikke føie mig 
i den Tvang. Der er Ingen, der ser os her, 
og jeg maa tale med min Fader. Er det sandt, 
at du vil tale mod Leistners Lov? 

MINISTEREN. 

Ja, Rudolph, det er sandt. 

RUDOLPH. 

Og det siger du mig saaledesl Jeg toaa 
opleve, at min egen Fader bekjæmper mine 
Rettigheder. 

MINISTEREN. 

J^g gj^^r <l«t nødtvungen. 

' i . • • , t . ' Il 

RUDOLPH. 

Mahge Indrømmelser har du allerede gjort, 

men denne kan du ikke gjøre. 

• ( . , .... . ■ 

MINISTEREN. 

Jeg maa. 

RUDOLPH. 

Hvad skail det sige i^du ,maa«? . . . Din 

Stilling vil det dog ikl^e kqst^ dig. 

.. . • • • . 

MINISTEREJJ. 

Den vilde alt Fald lige i Begyndelsen blive 
stærkt rystet. Jeg har endnu ikke haft Leilig- 
hed til at tilfredsstille dé Forventninger, der 
kaldte mJg til Tabourettéii. Nu venter mån en 
Seir af mig, som jeg kan tilfajgte mig, og jeg 
skulde tavs lade os lide et Nederi^? 

RUDOLPH, 

»Os«! du identificerer dig allerede med Reak- 
tionen 1 

' MINISTÉREi*. ' 

Jeg skal vide i rette Tid at markere Af- 
standen. 

RUDOLPH. 

Saa gad jeg vide, naar du vil finde en 
bedre Leilighed! Føler du da ikke, at du med 
en saadan Tale forhaaner dig selv — ikke blot 
hvad du har skrevet som Yngling, men hvad 
du har levet som Mand? — om min Moder og 
mig — om vore Følelser vil jeg ikke en- 
gang tale. 

MINISTEREN. 

Nei, Rudolph! det føler jeg ikke, fordi jeg^ 
under ingen Omstændigheder vilde stemme for 
denne Lov, der feiler ligesaa meget tilvenstre, 
som den bestaaende Retstilstand tilhøire, og 
er ligesaa uretfærdig. 



RUDOLPH. 

Uretfærdig — fordi den giver Ligeberet- 
tigelse? Du anseer mig vel ikke for at være 
værdig til Ligeberettigelse med Fanny. 



MINISTEREN. 

Du synes at kræve Ligeberettigelse med 
hende til at se kvindagtig og subjektivt paa 
Forholdene. — Naar en Mand vælger en Kvinde 
til Hustru og en anden til Elskerinde, saa 
ligger der deri en som oftest rigtig Værdsættelse. 

RUDOLPH. 

Og det siger du — du der selv 



MINISTEREN. 

Er en Undtagelse — med dem har Lov- 
giveren ikke at regne . . . Jeg er kommen 
til den Anskuelse, at denne Værdsættelse 
gjennem den psychologiske og moralske Arve- 
lighed ogsaa faar Betydning for Arveloven, og 
at den i alt Fald til en vis Grad maa respek- 
teres. — Dertil kommer, at Leistners Lov 
allerede ved sin abstrakte Radikalisme staar i 
en usund Modsætning til den offentlige Bevidst- 
hed og vil støde yderligere an ved at blive ført 
igjennem af ham og hans. Jeg haaber at det 
vil være mig selv forbeholdt senere at finde 
den rette Middelvei og føre en virkelig til- 
fredsstillende Reform igjennem. 



RUDOLPH. 

Jeg forstaar dig ikke. I dine Handlinger 
er der altid saa mange Hensyn blandede. 



MINISTEREN. 

Nu vel, du forstaar mig ikke, men det be- 
gynder i alt Fald at blive dig klart, at man 

overfor mig ikke kommer ud af det med din 
billige Kategori i Renegat«. 

RUDOLPH 

(ser beskjæmmet ned). 

Jeg mente det jo ikke saadan, Fader 1: det 
var et Øjebliks Udbrud — 

MINISTEREN 

< r 

(Nekker ham HAanden); 

Min Søn! hav Tillid til mig,, og du skal 
blive ikke blot Vidne, men Medhjælper ved 
meget velsignelsesrigt Arbeide. 

■ 

RUDOLPH. 

r 

Aa, jeg vil jo saa gjerile! Og naar der er 
Noget, som jeg ikke kan billige, saa haaber 
jeg altid, at du har dine Grunde, som jeg ikke 
kjender eller forstaar. 

MINISTEREN. 

Det gjør du Ret i. Og indprent dig saa 
en Gang for alle følgende Navigationsregel : Man 
kommer ogsaa frem, naar man krydser, men 
ikke, naar man styrer lige mod Vinded, for saa> 
bliver man drevet tilbage, og allermindst, naar 
man kæntrer, for saa er det ude med Seiladsen 
. . . Men siig mig nu, har du ikke været ufor- 
sigtig overfor Dr. Leistner, saa at han kunde 
faa en Anelse om vort sande Forhold? 

RUDOLPH. 

Jeg? — nei hvordan — 

MINISTEREN. 

Jeg spørger dig ikke derom for at gaa i 
Rette med dig, men blot for at vide, hvor jeg 
egentlig har ham. For han havde den Fræk- 
hed at sige mig, at han var overbevist om, at 
jeg havde uægte Børn. 

RUDOLPH. 

Jeg veed det nok. 

MINISTEREN. 

Hvad, ogsaa til dig har han sagt det? 

RUDOLPH. 

I dette Øieblik. Han vilde intimidere dig. 
. . . Hvorfra han havde faaet den Idee, veed 
jeg ikke; han havde hørt det, sagde han. For- 
resten troede han det neppe engang selv. 

MINISTEREN. 

»Hørt det«? det troer jeg ikke rigtig paa. 
Jeg kan ikke tænke mig andet, end at han. 
slutter det af mit Besøg hos jer igaar. Rigtig- 
nok er det paafaldende, at jeg saa sent om 
Aftenen besøger min Sekretær, men det til- 
lader dog endnu andre Forklaringer — lad 
ham være personlig overbevist. Beviser har 
han ikke. 

RUDOLPH. 

Nei nei, det kan ikke være det — ganske 
sikkert ikke det — han aner Intet om os. 



MINISTEREN. 

Ja, hvad det end er, saa vil han nu op- 
byde al sin Støversands. 

RUDOLPH. 

Lad ham kun det: enten fører den ham 
rent vild, eller, hvis den fører ham til Maalet, 
saa vil han slet ikke kunne benytte sin Op- 
dagelse. 

MINISTEREN. 

Du mener af Hensyn til dig? 

RUDOLPH. 

Nei, af Hensyn til Moder — som han elsker. 

MINISTEREN. 

Hvad siger du? 

RUDOLPH. 

En Kvinde, som han elsker, kan han da 
ikke forraade — sætte i Gabestokken — saa- 
meget kjender jeg Leistner — 

MINISTEREN 
(der ser Helene nærme sig fra Baggmnden). 

Ikke saa ivrig, ikke saa ivrig, vi er ikke 
længer alene . . . Det er ganske vist et vigtigt 
Moment, som gjør Sagen mere kompliceret . . . 
Saa troer jeg næsten, du har Ret, og at han 
flakker om paa en tilfældig Mistanke uden at 
ane, hvor nær han er ved det, han søger. 

<Idet Helene træder hen til dem.) Ja, Hr. MartenS, De Veed 

jo Besked med Brevene, at de endelig bliver 
expederet før Middag. 

RUDOLPH. 

Det skal ske. Deres Excellence. 

(Ud mod Baggmnden.) 



SYVENDE OPTRIN. 

Ministeren. Helene. 
HELENE. 

God Morgen, Herbert! du var allerede 
gaaet ud, da jeg spiste Frokost, og du kom 
vel dog lidt sent hjem igaar Aftes. 

MINISTEREN. 

Aa, det gik an. 

HELENE. 

Men du ser anstrengt ud — eller du er 
ikke i rigtig godt Humør. 



MINISTEREN. 



Aa jo. 



HELENE. 

Nei — din Pande er ikke glat — : saadaik 
N<^et ser jeg strax. 

MINISTEREN, 

Saa er det i alt Fald Mixustersorger, som 
jeg ikke vil plage dig med. 

HELENE. 

Aa, hvor det var Skade! 

MINISTEREN. 

Naa, det maa jeg vænne mig til, og for- 
haabentlig skal jeg kunne undgaa at bringe dem 
med ind til min Familie. 

HELENE. 

Det er netop Sagen! jeg havde saa gjeme 
truffet dig i rigtigt Perlehumeur, for jeg kommer 
jo netop i et Familieanliggende. Departement- 
chef Arndt — 

MINISTEREN 

(hurtig). 

Han er dog vel ikke gaaet! jeg har noget 
Vigtigt at tale med ham om, og jeg sagde ud- 
trykkelig — 

HELENE. 

Nei, vi har.saaniænd holdt godt paa ham; 
eller egentUg er det da F^nny — 

MINISTEREN. 

Fanny — hvad skal det sige? 

HELENE. 

Ja, kjære Herbert! de mødte mig i Alleen 
og tilstod mig deres Kjærlighed og bad mig 
tale deres Sag hos dig. 

MINISTEREN. 

Altsaa dog! 

' HELEl^E. • 

Ja, vi har jo talt en Gang om det; og jeg 
veed nok, du er ikke rigtig for det, men jeg 
troer ganske sikkert, du gjør ham Uret -— 

MINISTEREN. 
Ja, Kjære! det kan jo ikke n)rtte Noget, 
vi har nu en Gang et forskjelligt Indtryk. 

HELENE. 

Nei, Herbert -^ nei, jeg vil jo indrømme 
dig — lad der ogsaa være en Del Beregning 
med i Spillet, det er saamænd tidt det aller 
Solideste. 

MINISTEREN. 

Ja, naar du ser det paa den Maade; men 
jeg troer neppe, at Fanny vil tilegne sig det 
Syn paa Sagen. 

HELENE. 

Aa, Fanny, det er saamænd en rigtig for- 
nuftig Pige . Du tager feil af hende, min 

Ven . . . hvis du kjendte hende saadan, som 
jeg . . . Hos hende er det heller ikke saadan 
en Sværmen i det Blaa — hun veed saamænd 
nok, hvad han duer til, og hun vil ogsaa gjerne 
ende som Ministerfrue. 

MINISTEREN. 

Ja, hvis det er hendes Maal — 

HELENE. 

Naturligvis er det hendes Maal — aa, jeg 
ser lige lukt igjennem hende, som om det var 
mig selv. Vi v. Mangolder er ogsaa ærgjerrige^ 
dul Jo, du kan tro, de passer rigtig sammen,, 
som du og jeg. 

MINISTEREN. 

Ja, saa maa det jo endelig være godt! 

HELENE 

(indsmigrende). 

Ikke sandt) 

MINISTEREN. 

Naa — ja! saa lad os da tage det som et 
gunstigt Varsel. 

HELENE. 

Hvordan mener du? 

MINISTEREN. 

Han er af dem, der har Lykken med sig^ 
Hvor han med sit Instinkt sætter sig fast, der 
kan der ingen Fare være. 

HELENE 

(forsknekket). 

Fare! men Gud, Herbert — ! 

MINISTEREN. 

Vær ikke bange! som sagt med saadan en 
Svigersøn — ! 

HELENE. 

Du giver altsaa dit Minde? 

MINISTEREN. 

Jeg faar vel gjøre det. 

HELENE. 

Hvor du er god ! Nei, jeg faar en Idée — 
veed du hvad, vi deklarerer det paa Fredag ved 
Aftensbordet — det giver det Hele mere Glands 
. . . Men maaske synes du, det er for tidligt? 

MINISTEREN. 

Aa nei, lad os bare deklarere. 

HELENE. 

Hvor du er følelig 1 det er det jeg siger, 
<lu er et Mønster af en Ægtemand . . . Men kom 
nu, kom, de sidder henne ved Springvandet og 
«r lige ved at dø af Angst. 

{Btggt ad tiWenstre.) 
Tæppet falder. 



FJERDE HANDLING. 



Cabinet hos Ministeren. I begge Hjørner Portiereind- 
gange til andre Værelser, af hvilke man kun ser et mindre 
Snit, begge stærkt oplyste, medens Hovedscenen (Cabinettet) 
er halvt mørkt, belyst af Kamin-Ilden. I Værelset tilhøire 
(Spilleværelset) ses et Spillebord, ved hvilket Tjeneren 
staar i Begreb med at tænde Lysene, hvorpaa han lægger 
Kortene, Jettonskasse, Papir etc. tilrette. I Værelset til- 
venstre (Dagligstuen) et mindre Bord med Kaffeservice, som 
Stuepigen ordner. Tilvenstre for Dagligstuen befinder Musik- 
salonen sig. 

Cabinettets Udstyrelse: Marmorkamin midt paa Bag- 
væggen, udfyldende Rummet mellem Portiereindgangene. 
Paa Sidevæggen tilhøire, lige ved Portiereindgangen til 
Spilleværelset og adskilt fra denne ved et mindre Møbel, 
Fløidør til Spisestuen (lukket); mellem denne Dør og 
Rampen en lille Sopha. Ved Sidevæggen tilvenstre, ud- 
fyldende næsten hele Rummet mellem Portiereindgangen 
til Dagligstuen og Rampen, større krummet Sopha med 
rundt Bord og et Par lave Lænestole. (Fint Magasin- 
Meublement.) Naar Tæppet gaar op, høres fra Spisestuen 
Tale og Latter af mange Stemmer mellem hinanden; der 
paa indtræder Tavshed og en enkelt Stemme begynder 
at tale. 

II 

FØRSTE OPTRIN. 

Tjener og Stuepige, senere Frants. 

TJENEREN. 

(gtar fra Spillevaerelset (tilhøire) ind i Cabinettet, trykker pu, en Knap 
ved Døren, hvorved en Ampel i Loftet tændes, og paa en anden Knap ved 
en anden Dør, hvorved en mindre elektrisk Lampe paa Bordet tændes, 
gaar derpaa hen til Spisestnedøren og lytter; — til Stuepigen, der i 

Dagligstuen rasler med Kopperne). 

Aa, lille Jomfru Bøhme, hvis De kunde 
gjøre lidt mindre Spektakel — 

PIGEN. 

Naa, troer De maaske, jeg gjør det for 
min Fornøielse Skyld? Det maa da altsammen 
være i Orden. 

TJENEREN. 

Det haster jo ikke saa farlig. 

PIGEN. 

Hvad er der da? 

TJENEREN. 

Jeg vilde saa gjerne høre, hvad der bliver 
talt derinde. 

PIGEN. 

Hml det er vist noget deiligt Noget! 

(Han kommer frem i Portiereindgangen ; Tjeneren lytter; man hører en 
gammel, snøvlende Stemme harangere i pathetisk Tone.) 

PIGEN. 

Naa, kan De saa høre Noget? Jeg er da 
saa stille som en Mus. 

TJENEREN. 

Jo, høre kan jeg da nok. 

PIGEN. 

Men De kan vel ikke forstaa det. 

TJENEREN. 

Hm! Pokker maa vide hvad »Moralens 
Bronceklippe« er. 

PIGEN. 

Hvad det er? noget Vrøvl er det. 

TJENEREN 
(ryster pa« Hovedet). 

Det er da vel om Ægteskabet, han taler. 

PIGEN. 

Saa passer det jo. 

TJENEREN. 

Hvordan mener De det, Jomfru Bøhme? 

PIGEN. 

Ægteskab er noget Vrøvl, det har jeg jo 

tidt sagt Dem; De maa da ikke tro, at jeg 

gaar hen og gifter mig. 

II* 

TJENEREN 
(et Par Skridt nermere). 

Aa, det bliver da vel ikke Deres sidste 
Ord, Jomfru Bøhme. 

PIGEN. 

Naa, naa! bilv De bare ved Deres Dør. 
(ser til lUminen.) Ilden er saamænd paa gode Veie 
til at gaa ud. Naar man ikke bestandig tænkte 

for Dem ! (kaster et Par Stykker Brænde paa Ilden.) 

TJENEREN 
(indsmigrende). 

Naar De bestandig tænker for mig, saa 
tænker De ogsaa nok undertiden lidt paa mig, 
og — 

PIGEN. 

Naa, hvad siger han saa derinde? Det er 
vel Geheimeraadinden — han mækkrer jo som 
en gammel Gjedebuk. 

TJENEREN 

(lytter). 

Ja gu er det ham. — Hm — det er lige 
høibenet nokl 

PIGEN. 

Naa, De kan da ogsaa gjerne fortælle En 
Noget ! 

TJENEREN 

(gaar bort fra Deren). 

Ja, det er nu ikke saadan lige til. (Med An- 
strengelse:) Ligesom Folket med Ærefrygt ser op 
til dette Hus' Arbeidsværelse , af hvis Dør 
Lovene udgaar — Lovene udgaar, ja 

PIGEN. 

Saaledes — 

TJENEREN. 

Rigtig: — saaledes ser — nei — hviler 
dets Blik med Andagt paa Dagligstuen, hvor- 
fra et velgjørende Lys af lykkelig — nei af 
huslig Lykke — hm — 

PIGEN. 

Udstraaler. 

TJENEREN. 

Ja! 

PIGEN. 

Ja — og med Sult paa Spisestuen, hvorfra 
det dufter af en god Diner. 

TJENEREN 
(indigneret). 

Jomfru Bøhmel jeg troer ved Gud, De 
holder med Socialisterne. Saadan er det akkurat 

de skriver i deres Blade . . . Det er bestemt 
det Flødeskjæg, Frants, han saae mig strax for- 
dægtig ud, og jeg veed ogsaa godt, at han 
gjør Haneben for Dem — han har smittet Dem 
med saadan Anskuelser — 

PIGEN. 

De er vist ikke rigtig klog — Socialist! 
det har man da faaet for god en Opdragelse 
til . . . Hvad siger han nu? 

TJENEREN 
(lyttende). 

»Et ophøiet Exempel paa ægte germansk 
Sædelighed« — det er Hans Excellence, for- 
staar De nok. 

PIGEN. 

Ja, Tak! jeg er ikke født igaarl — 

TJENEREN 
(indsmigrende). 

Nei, Gud ske Lov da! 

PIGEN. 

Aa, De skal ogsaa altid . Men 

vist og sandt er det, at Herskabet lever pænt 
sammen; det er ligefrem kjedeligt, jeg haraldrig 
Noget at fortælle de andre Piger. Jøsses, hvad 

man altsammen faar at høre om de bedste 
Herskaber — og saa skulde man ikke miste 
Lysten til at gifte sig! 

TJENEREN 

(nærmer sig). 

Ja, men De maa dog betænke Jomfru 
Bohme, at jeg i saa lang Tid daglig har haft 

dette ophøiede Exempel for Øie (»" t^er 

Klinken af Glas) — saa, nu lader de Herskabet leve 
— vi har ingen Glas, men 

(Han vil omfavne hende.) , 
PIGEN 

(værgende sig). 

Lad mig være — ja, hvis Exemplet gjorde 
det — ! 

TJENEREN. 

Aa, man siger dog, som Herren — 

(kysser hende.) 
(T)eneren Frants kommer ind med en Bakke, hvorpaa et Brev og en Avis). 

PIGEN 

(river sig løs). 

Uh! 

TJENEREN. 

Hvor kan det falde Dem ind at komme 
saadan listende, Muller! hvad skal det betyde? 

FRANTS. 

Jeg bringer blot et Brev og en Avis. 

TJENEREN. 

Ja — v^ed De da ikke endnu hvor Biblio- 
theket er? 

FRANTS. 

Det er til hendes Naade, og der staar 
»haster«. 

TJENEREN. 

Aa, saa vil De vel løbe ind til Bordet 
med det? 

PIGEN. 

Han vil putte det i Overflødighedshornet! 

(Tjeneren ler.) 



FRANTS. 

Jeg vil lægge det ind i hendes Naades 
Kabinet. 

TJENEREN. 

Hm — det var slet ikke heller nødvendig 
. . . Naa, kom herhen og lad mig se, hvad det 

er for Tøieri. (Fnmts rækker ham Bakken.) »Folket« 

he, der har vi detl et socialistisk Blad. 

FRANTS. 

»Folket« er ikke noget socialistisk Blad^ 
Hr. Lehmann. 

TJENEREN. 

Ikke det? A ha — De vil vel vide bedre 
Besked om Politik end jeg, der har tjent fem 
Aar hos Hans Excellence I (tu Pigen.) Har jeg 
maaske ikke lige sagt, Frøken Bohme, man kan 
se paa Hr. Moller, at han er inde i den socia- 
listiske Bevægelse? . . . Naa ja, for min Skyld 
gjerne, læg De saa Bladet derind — men paa 
Deres Ansvar. 

(Frants gaar ind gjennem Spillestuen. Pigen gaar ind i Dagligstuen, hvor 
hun sysler lidt ved Kaffebordet og hilser paa Arndt, der treder ind. — 

Pigen gaar kort efter.) 



ANDET OPTRIN. 

Arndt. Tjeneren. 
TJENEREN. 

Vil Hr. Departementchefen ikke træde ind ^ 

(Gaar hen til Spisestaederen for at lukke op.) 
ARNDT. 

Tak, jeg vil ikke forstyrre. 

TJENEREN. 

Hendes Naade mente, at Hr. Departement- 
chefen endnu kom tidsnok — i det mindste til 
Deserten — 

ARNDT. 

Jeg vil heller blive herinde. 

TJENEREN. 

Det kan ganske vist ikke vare længe, de 
vil vist snart reise sig. 

ARNDT. 

Godt. 

TJENEREN. 

Maaske maa jeg bringe Hr. Departement- 
chefen Aviserne? 

ARNDT. 

Nei, Tak. 

(Tjeneren nd tilvenstre — gjennem Dagligstuen.) 

ARNDT 
(ene). 

Nei, Aviser har jeg saamænd faaet nok af 
for idag. (Gaar frem og tubage.) Det er godt, jeg faar 
Tid til at samle mig lidt; jeg maa vist se 

ganske ophidset ud. (StiUer sig foran Speilet, ordner sit Hala- 
torklcde — gaar atter frem og tilbage og standser pladselig.) Der 

sidder de nu inde og pokulerer og sluger Is og 

Bonbons — Velbekomme ! (tager en Avis op af Bryst- 
lommen.) Ja, naar blot ikke denne store Knald- 
bonbon med sin infame Devise »Minister og 

Familiefader« — naar den blot ikke ved sin 
Effekt kommer til at skade Fordøielsen og sætte 

ondt Blod ! (Sætter sig i en Lænestol, folder Avisen nd — man ser 

Titlen »Folketc — læser, ryster betænkelig paa Hovedet — fra Spisestuen 
hører man Larm af skrabende Stole — Arndt farer sammen og stikker 

bnrtig Avisen i Lommen; med et Smil:) Jeg" er Saa nerVØS, 

som om jeg var ved at blive overrasket med 
en Dynamitbombe i Haanden ... Ja, hvis det 
var sandt — ! Og med dette Hus har jeg allieret 
mig, er saa godt som Medlem af det! 



TREDIE OPTRIN. 

Arndt. Fra Spisestuen kommer Helene med Qeheimeraaden, Mini- 
steren med Ella og flere Gjæster, blandt hvilke Rudolph, tilsidst 

Fanny. 

HELENE. 

Ah, min kjære Hr. Departementchef, vel- 
kommen! De kan ikke tænke Dem, hvor vi 
har beklaget, at De maatte komme saa sent. 

ARNDT. 

Jeg selv sandelig mest af Alle, Deres Naade. 

HELENE. 

Endnu til allersidst havde jeg et lille Haab 
om at se Dem ved Bordet, og hvis jeg havde 
anet, at De allerede — men jeg havde da for- 
resten sagt til Tjeneren — 

ARNDT. 

Jeg er først kommet i dette Øjeblik; det 
var mig desværre ikke muligt at komme før» 
der var altfor meget at gjøre i Ministeriet. 

MINISTEREN 
(til GeheimerMden). 

Og saa taler du endda om en Ministers 
tunge Arbeide — der ser du selv: naar man 
har saadan en Departementchef. 

GEHEIMERAADEN 

(ryster Arndts H«and). 

Ja, det har jeg altid sagt: Departementchef 
Arndt er en Aqvisition, sagde jeg strax — en 
Aq — qvi — si — tion. 

ARNDT. 

Altfor venlig, Hr. Geheimeraad. 

GEHEIMERAADEN. 

Nei, nei — nei, nei — Ære den hvem 
Ære bør, det har nu altid været mit Valgsprog. 

ARNDT. 

Derfor først og fremmest til den ledende 
Aand; at udfinde egnede Kræfter for de tjenende 
Stillinger er jo netop et af det politiske Genis 
Kjendemærker. 

GEHEIMERAADEN. 

Meget sandt, fuldkommen rigtigt! Det har 
jeg ogsaa fra først af sagt: naar vor Herbert 
kommer til Roret, sagde jeg, det vil gaa gjen- 
nem hele Embedsstigen , saa faar det gamle 
Slendrian en Ende, der bliver feiet med nye 
Koste — ja vel! 

(Geheimeraaden og Aradt træde tilbage og slutte sig til en Gruppe ved 
Kaminen , Geheimeraaden bestandig talende , med store ieinefaldende 
Gestikulationer. Ministeren bliver staaende i Forgrunden; hans Ansigt 

fbrmerkes pludselig.) 

RUDOLPH 

(træder hen til ham og siger sagte). 

Du behøver ikke at være urolig. 

■ 

MINISTEREN. 

Urolig — hvad mener du? 

RUDOLPH. 

Jeg talte igaar medLeistner; han sagde, at 
han helt opgav Sagen. 



MINISTEREN 

(aander dybt). 

En god Efterretning! 

(Vender sig. Han og Rudolph slutte sig til Gruppen ved Kaminen.) 

(Helene og Ella sætte sig i Sophaen tilvenstre. De fleste Gjæster, Damer 

og enkelte Herrer befinde sig i Dagligstuen, nogle Herrer i Spille- 

værelset. Der serveres Ka£fe og Liquenr, i Spilleværelset ryges.) 

HELENE. 

Jeg kan ikke sige Dem, Fru Martens, hvor 
det gjør mig ondt, at De ikke har truflfet min 
Tante Pauline. Hun vilde rigtig være Noget 
for Dem. En Musikenthousiast, og især for 
Wagner — jeg troer, hun kan alle Ledemotiverne 
i Nibelungenringen udenad. 



ELLA. 

Hos en ældre Dame er det ganske vist 
sjelden at finde den Smag. 



HELENE. 

Aahuner overhovedet eiendommelig, noget 
overspændt, forstaar De nok. Jeg holder saa 
meget af hende, og hun glædede sig saadan til 
at træffe Dem. Jeg er virkelig ængstelig for, 
at hun skal være bleven alvorlig syg. Det 
ligner hende slet ikke, ikke at sende Afbud. 

(Tjeneren, der har budt Herrerne ved Kaminen Kaffe, gaar forbi for at 

gaa ind i Dagligstuen.) 



HELENE. 



Aa, Alfred! 



TJENEREN 

(standser). 



Deres Naade 

HELENE. 

De veed vel ikke, om der ikke skulde 
være kommet et Brev til mig? 

TJENEREN. 

Jo, Deres Naade, der blev afleveret et Brev 
og en Avis; jeg lod Frants strax lægge det 
ind i Deres Naades Kabinet. Der stod »haster« 
paa Brevet. Hvis Deres Naade befaler — 

HELENE. 

Nei, nei — det er godt. 

(Tjeneren gaar.) 

HELENE 

(rciser sig). 

Maaske kan jeg snart finde et Øieblik, da 
jeg kan trække mig tilbage uden at det mærkes. 
Jeg vilde saa gjerne vide, hvad der er i Veien 
med Tante Pauline; og De tager mig det vist 
ikke ilde op. 

ELLA 
(reiser sig). 

Aa, jeg beder. Deres Naade! 

(De gaa ind i Dagligstuen. I D^en meder Fanny dem.) 

FANNY 
(omftvner Ella). 

Kjære Fru Martens! ikke sandt, De spiller 
nok lidt for os! 

HELENE. 

Men Fanny! hvor kan det dog falde dig 
ind at plage vor Gjæst? 

ELLA. 

Aa, det maa De ikke kalde det, Deres 
Naade! jeg vil saa gjerne bidrage min Skjærv 
til Underholdningen. 

HELENE. 

De er altfor elskværdig! 

< Helene og EIU gaar ind i Dagligstuen. Arndt tneder hen til Fanny.) 

ARNDT. 

Kjære Fanny! jeg har jo slet ikke rigtig 
kunnet komme til at hilse paa dig. Jeg har 
saadan længtes efter dig. 

FANNY. 

Saa? det har jeg ellers ikke kunnet mærke I 
— Du har ikke holdt Ord. 

ARNDT. 

Ikke holdt Ord? 

FANNY 
(sætter sig paa Sopbaen tilhøire). 

Nei. Stolen ved Siden af mig stod virkelig 
tom, fordi vi ventede dig endnu, og af en Feil- 

tagelse vilde Hr. Martens sætte sig paa den, 
men din Dobbeltgænger viste sig ikke . . . Du 
har bestemt ikke tænkt paa mig. 



ARNDT 
(der har sat sig hos hende). 

Jeg forsikrer dig — af hele min Sjæl. 



FANNY. 

Min gode Fritz, du maa huske, at du nu 
har givet Afkald paa den Ungkarlefordel at 
have Hemmeligheder. Dem læser vi jer ud af 
Øinene. 

ARNDT. 

Naa, hvad læser du da? 



FANNY. 

At du ikke har tænkt synderlig paa mig, 
og at du selv i dette Øieblik ikke tænker paa 
mig — 

ARNDT. 

Men Fanny! 

FANNY. 

Men paa et eller andet, der plager dig. 

12 

ARNDT. 

Naa ja, jeg vil tilstaa — 

FANNY. 

Ser du! jeg vidste det jo nok! 

ARNDT. 

Fanny! du kunde gjøre mig en Tjeneste 
ved at sige til din Fader, at jeg gjeme et Øie- 
blik vilde tale med ham. 

FANNY. 

Nei, du skal virkelig ikke ogsaa komme 
nu og plage Fader med de kjedelige Forret- 
ninger, naar han har Selskab. Du gode Gud, 
hvad er det egentlig for en Mand, jeg gaar hen 
og tager mig? Den rene Romer! 

ARNDT 

(forsøger at le). 

Ja, men for Alvor, kjære Fanny — 

FAANY. 

Det er mit ramme Alvor: du er en rigtig 
Cato ! 

ARNDT. 

Kjæreste, det er slet ikke Forretninger, 
men en vigtig Efterretning, han vil teelv være 
dig taknemlig — 

FANNY. 

Hvor er han da? (reiser sig.) 

ARNDT. 

Jeg saae ham gaa ind i Dagligstuen. 

FANNY. 

Jeg er altfor godmodig af mig. Det er 
meget urigtigt af dig at tænke paa noget Andet 

end paa mig idag. (G«ar ind i Dagligstuen.) 

GEHEIMERAADEN 

(i en Gruppe ved Kaminen, med et Likørglas i Haanden, vender sig om). 

Apropos, Hr. Departementchef I at jeg ikke 
glemmer det, troer De, at det er muligt at faa 
et Kort til Forhandlingen imorgen? 

ARNDT. 

Det vil rigtignok falde lidt vanskelig. Har 
Geheimeraaden ikke — 

GEHEIMERAADEN. 

Aa, hvor vil De hen? naturligvis, for længe 
siden! Men jeg traf idag en gammel Ven paa 
Gaden, der meget gjerne vilde overvære den. 

ARNDT. 

Ja, jeg skal se — hvis Geheimeraaden 
imorgen, saadan henad ti vil sende Bud op 
paa mit Kontor — 

12* 

GEHEIMERAADEN. 

Tusind Tak, Hr. Departementchef. (tu de 
Omkringsuaende - h«r«tet.) Det bUver jo nemlig ttoget 
Overordentligt! Hvad Hr. Direktør! De har 
aldrig hørt vor Herbert? enestaaende, siger jeg 
Dem — Bismarck kommer ikke op imod ham 

— han kommer ikke op! og nu selve Spørgs- 
maalet — De veed — om de uægte Børn — 
det gj ælder dog ret egentlig Ægteskabets 
Hellighed . . . Ægteskabet — ikke sandt, Hr. 
Departementchef, — ja De er rigtignok Ung- 
karl — 

ARNDT. 

Ikke fast ansat, Hr. Geheimeraad. 

(Reiser sig og gaar hen til Gruppen.) 

GEHEIMERAADEN. 

Ha, ha! saa meget bedre. De vil give 
mig Ret: hvad er Ægteskabet.? un rocker de 
bronce^ som jeg sagde i min Tale — det er 
sandt. De var desværrre ikke tilstede. I Moralen 

— sagde jeg omtrent — staar Ægteskabet comme 

un rocker de bronce^ (han har t«get en Cigar og gaar na ind 

i Spilleværelset, hvor han tender den ved Lyset; de andre Herrer folger 
med, de fleste tsnde Cigarer. Arndt bliver staaende ved Døren og 
holder Øie med Ministeren, der viser sig i Dåren til Dagligstuen). 

GEHEIMERAADEN 

(i Spilleværelset). 

en Bronceklippe, ganske som Konge- 
magten staar i Politikken; De husker jo. 

Hr. Departementchef, atKongFrederik Wil- 
helm den Første har sagt de evig minde- 
værdige Ord: jeg etablerer Souveraini- 
teten, comme un rocker de bronce — og nu 
navnlig i vore Tider 

(Denne Replik samtidig med den felgende Samtale, saaledes at kun de 
understregede Ord høres, hvorefter endnu, med forskjellige Mellemram, 
£erlgende Frasestumper: »dette Hus — et helt Folk — velgjørende Lys — 
Familielykke — egte germansk Sædelighed« — ledsaget af Geheime- 

raadens veltalende Armbe vegeiser.) 

(Forrest i Salen, ncsten i Portiereaabningen Helene, Ministeren, Fanny 

og en Professor. Man ser Fanny hviske Noget til Faderen.) 

HELENE. 

Ja, kjære Herbert, jeg maa dog give Hr. 
Professoren Ret i, at Liszt i denne Brevvexling 
staar i et smukkere Lys end Wagner, der hele 
Tiden »pumper ham« (tu Professoren.) saadan hedder 
det jo i de akademiske Kredse. 

PROFESSOREN 
(ler diskret og bukker, smigret ved hendes Naades Nedladenhed). 

MINISTEREN 
(uvillig). 

Det er den gamle Historie: man lader 
Geniet sulte og forages saa over, at det ikke 
er ætherisk nok til at blive mæt af Idéer. 

HELENE. 

Ja, saadan kan man ganske vist ogsaa se 
det . . . Ak ja! 

PROFESSOREN 
(Uegger sit Ansigt i beklagende Folder). 

FANNY. 

Moder, du vilde jo forestille Hr. Profes- 
soren for Fru Martens. 

HELENE. 

Ja, det vil sikkert interessere Dem, Hr. Pro- 
fessor; Fru Martens er netop en Elev af Liszt. 

PROFESSOREN 

(straaler af Lykke — og felger Helene og Fanny ind i Dagligstnen). 

(Ministeren gaar hen til Bordet tilvenstre, og Arndt nærmer sig ham. 
Geheimeraaden har i Baggrunden af Spilleverelset taget Plads ved et 

Spillebord.) 



FJERDE OPTRIN. 

Ministeren. Arndt. Siden Helene. 
MINISTEREN. 

Min Datter* sagde, at De ønskede at tale 
med mig. 

ARNDT. 

Ja, Deres Excellence! maaske kan vi et 
Øieblik trække os tilbage. 

MINISTEREN. 

Aa, det er vist ikke nødvendigt. 

ARNDT. 

Hm ... Ja, Sagen er temmelig alvorlig, 
og det vilde maaske være Deres Excellence 
behageligt uden nogen selskabelig Tvang — 

MINISTEREN. 

Vær De ganske ubekymret og meddel mig 
i al Korthed, hvad De har paa Hjerte. 

(Setter sig i Sophaen, Arndt uger PUds ligeoverfor ham.) 

ARNDT. 

Jeg Stod just i Begreb med at forlade 
Ministeriet, da der kom et større Antal Exem- 
plarer af »Folket«, aabenbart sendt af Redak- 
tionen, deriblandt ogsaa et adresseret til mig, 
indeholdende en Artikkel, det angaar Deres 
Excellence og som vakte en pinlig Opsigt i 
Ministeriet . . . Jeg har taget den med, hvis 

Deres Excellence (h*n tager Avisen frem.) 

MINISTEREN 
(der ikke har fortrukket en Mine, gjør en afvtergende Be vegelse). 

Nei, jeg læser ikke gjerne her — det ser 
ikke godt ud . . . De vil maaske være saa 
god at referere mig det Vigtigste. 

ARNDT. 

Ja men. Deres Excellence, det er mig 
virkelig pinligt — 

MINISTEREN. 

Aa, gener Dem blot ikke, mig skal De 
ikke kunne overraske. 



ARNDT. 

Det glæder mig meget at træffe denne 
Sjælsro hos Deres Excellence. Altsaa Artiklen — 

(Helene kommer ind fra Dagligstaen.) 



HELENE 

(med spegende Dadel). 

Saa dybe Raadslagninger ! 



MINISTEREN 
(trekker paa Skuldrene). 

Hvad skal man gjøre! han lader mig ikke 
have Fred. 

HELENE. 

Naa, jeg haaber, Arndt, at De snart vil 
vende Deres Tanker fra Politikken til Familie- 
anliggender. 

ARNDT 

(alvorlig). 

Det er just det jeg staar i Begreb med, 
Deres Naade. 

HELENE 

(ler). 

Og saa sætter De saadan et alvorligt Ansigt 
op, som om De skulde til at anholde om 
Fannys Haand, istedetfor at det dreier sig om 
Deklarationen. 

ARNDT. 

Deres Naade veed, at og^aa Feststemning 
kan gjøre alvorlig. 



HELENE. 

Nei, De er forstemt. — Synes De maaske 
ikke om Fannys Toilette.^ 



ARNDT. 

Hvor kan Deres Naade tænke sig — ! 



HELENE. 

Jeg sagde jo nok til hende, at hun skulde 
heller tage den hvide Dragt end den blaa, men 
hun vilde selv endelig — 



ARNDT. 

Men jeg finder netop, at den blaa klæder 
hende saa yndig idag. 

HELENE 

(slaftr Hen4erne Mmmen). 

Nei, det er himmelraabende ! De veed ikke 
engang, at Deres Forlovede er i Hvidt. 

MINISTEREN. 

Ja, da maa jeg rigtignok sige, Hr. Departe- 
tnentchef, da kan jeg rose mig af, at have været 
en opmærksommere Forlovet. 

ARNDT. 

Jeg veed ikke, Deres Excellence, om det 
fortjener Dadel, at Deres Datters Ansigt fængsler 
mig saa meget, at selv de pragtfuldeste Toi- 
letter kun gjør et svagt Indtryk paa mig. 

HELENE. 

Ja, Gud veed, om det her er Kjærligheden 
«ller Politikken, der gjør blind, (ud tuhoire.) 

MINISTEREN. 

Jeg venter Deres Referat. 

ARNDT. 

Altsaa: Artiklen havde Overskriften »Mini- 
ster og Familiefader« og antydede — eller 
snarere paastod — at Deres Excellence havde 
Børn af illigitim Forbindelse — om der var 

flere eller af hvilket Kjøn og Alder, kunde 
man ikke se, ligesaalidt om denne Forbindelse 
laa længere tilbage i Tiden, eller om det dreiede 
sig om en eller flere Elskerinder — over- 
hovedet var det Hele holdt i et vist effektfuldt 
Clair-obscure. 

MINISTEREN. 

Og det er alt? 

ARNDT. 

Ja — det vil sige, de hadefulde Rand- 
gloser, hvorved denne Beskyldning sættes i 
Forbindelse med Deres Excellences forestaaende 
Tale — 

MINISTEREN. 

— kan jeg levende forestille mig, og derpaa 
kommer det heller ikke an. Naa, De ser, jeg 
er ikke overrasket. 

ARNDT. 

Ja, og jeg maa tilstaa, at det undrer mig. 

MINISTEREN. 

Det vil sige, det overrasker mig for saa 
vidt ikke, som Dr. Leistner har truet mig med 
en saadan Artikkel. 

ARNDT. 



Er det muligt! 



MINISTEREN. 

Han vilde skræmme mig fra at tale . . . 
Hvad han imidlertid haaber at naa ved selve 
Artiklen, da det andet slog feil, det kan jeg 
ganske vist ikke forstaa. 

ARNDT. 

Og tør jeg spørge, hvad Deres Excellence 
agter at gjøre? 

MINISTEREN. 

Naa, det kan der vel ikke være nogen 
Tvivl om. Jeg lader »Statsborgeren« imorgen 
bekjendtgjøre , at jeg har lagt Sag an mod 
»Folkets« Redaktør for Bagvadskelser. 

ARNDT. 

Gud ske Lov! 

MINISTEREN. 

De synes overrasket, Hr. Departementchef^ 

ARNDT. 

Nei, det var jo netop det, som vi haabede 
i Ministeriet — 

MINISTEREN. 



Haabede? 



ARNDT. 

Og ganske vist ogsaa ventede. 

MINISTEREN. 

At jeg veed, hvad der er at gjøre, cJg at 
jeg ogsaa kan gjøre det, derom burde der dog 
ikke kunne komme nogen Tvivl op — og alier 
mindst hos Dem — 

ARNDT. 

Naturligvis — naturligvis, Deres Excellence. 

MINISTEREN. 

Men vi vil heller ikke lade noget Minut 
gaa tabt. — Aa, Hr. Martens! 

<Radolph, der nnder Slntningen af Samtalen har staaet forrest i Spillestnen, 

træder nærmere.) 

RUDOLPH. 

Deres Excellence! 

MINISTEREN. 

De er idag min Gjæst, Hr. Martens! men 
jeg er vis paa, naar jeg beder Dem om et 
Øieblik at gjøre Sekretærtjeneste i et vigtigt 
Anliggende — saa vil De ikke tage mig det 
ilde op. 

RUDOLPH. 

Jeg staar ganske til Deres Tjeneste, Deres 

Excellence. 

« 

MINISTEREN. 

De vil altsaa være saa venlig at skrive en 
Meddelelse i officiel Form til »Statsborgeren c 
af det Indhold, at jeg anlægger Sag mod 
Redaktionen af »Folket« for Bagvadskelse paa 
Grund af en Artikkel i Numret for idag, over- 
skrevet — hvordan var det? 

ARNDT. 

»Minister og Familiefader«. 

MINISTEREN. 

Godt -— sædvanlig, tør Form, De veed nok. 

RUDOLPH. 

Meget vel, Deres Excellence. 

MINISTEREN. 

Derpaa skriver De et Brev til Redaktøren 
og beder ham fra mig om at bringe Meddelelsen 
paa det mest iøinefaldende Sted af Bladet og 
om at sende et Exemplar til hver af Land- 
dagens Medlemmer imorgen med det betræffende 

Sted understreget jeg troer det vil være 

praktisk, Hr. Departementchef? 

ARNDT 
(der har reist sig). 

Udmærket, Deres Excellence . . . Hvis jeg 
maa tillade mig en Bemærkning — 

MINISTEREN. 

Jeg beder. — 

ARNDT. 

Skulde ikke Redaktionen med nogle Linier 
give sin Foragelse — 

MINISTEREN. 

Aa ja, det gjør den af sig selv — for- 
resten er det godt, at De erindrede mig derom, 
(til Rudolph.) Skriv De til Redaktøren, at han maa 
gjøre det ganske kort, at det ikke ser ud, som 
om man tillagde Sagen stor Betydning. 



ARNDT 



ARNDT. 

Ja, jal saadan vil det ogsaa virke aller 

bedst, (gwr ind i Dagligstuen.) 

MINISTEREN. 

Og saa kan De lade Frants løbe med det 
hen paa Redaktionen. 

(▼ender sig for at følge efter Arndt.) 

FEMTE OPTRIN. 

Ministeren. Rudolph. 

RUDOLPH 

{træder hurtig hen til Faderen og siger med dempet Stemme). 

Hvad staar der i den Artikel? 

MINISTEREN. 

Det maa du kunne sige dig selv. 

RUDOLPH. 

Og du forlanger af mig, at jeg skal skrive 
en saadan Dementi? 

MINISTEREN. 

Ikke denne Tone — her. 

RUDOLPH 
(sagte, men bestemt). 

Jeg gjør det ikke. 

MINISTEREN. 

Gjør blot ingen Scene her. Naar du 
ikke — 

RUDOLPH. 

Men du maa heller ikke — hører du! jeg 
har fundet mig i meget — 

MINISTEREN. 

For Guds Skyld, behersk dig dogl hvis 
Nogen lægger Mærke til dig, hvad maa de 
tro — 

RUDOLPH. 

For min Skyld maa de tro, hvad der er 
sandt. 

MINISTEREN . 

Jeg veed ikke, hvad der er faret i dig idag. 

RUDOLPH. 

Det skal jeg sige dig: Æresfølelsen. Jeg 
taaler ikke, at Moder og jeg bliver givne til 
Pris — 

MINISTEREN. 

Det er der jo ikke Tale om. Leistner har 
ikke fremsat noget som helst Bestemt — han 
er aabenbart, som du sagde, paa falsk Spor — 

RUDOLPH. 

Nei, ikke længer. 

MINISTEREN 

(farer sammen). 

Hvad? har han sagt dig — ? 

RUDOLPH. 

Jeg har sagt ham, at du var min Fader. 

13 

MINISTEREN 

(smertelig, brndt). 

Rudolph I 

RUDOLPH. 

Jeg gjorde det for at sikre dig. Han sagde 
mig igaar, at han var vis paa, at du havde 
saadan et Forhold og et uægte Barn, skjøndt 
han ikke kunde udfinde de nærmere Omstændig- 
heder. Paa dette vage Grundlag vilde han 
vove at skrive sin Artikel, du vilde ikke vove 
at dementere, mente han. Saa tilstod jeg ham 
det i min Angst, overbevist om, at han for 
Moders Skyld ikke vilde gj øre det; og det sagde 
han ogsaa strax, han vilde selvfølgelig tie. 

MINISTEREN. 

Han har taget dig godt ved Næsen, men 
endnu kan han have forregnet sig — : Beviser 
har han ikke — 

RUDOLPH. 

Fader — 

MINISTEREN. 

Egentlige Beviser kan han ikke have. 

RUDOLPH. 

Nei, nei — jeg gjør det ikke — 

MINISTEREN. 

Husk det er dig — 

RUDOLPH. 

Jeg har handlet som en godtroende Dumrian, 
og han som en Slyngel, men det forandrer ikke 
Sagen. Hemmeligheden er ude, vi kommer i 
Folkemunde — og du vil prisgive os — 



MINISTEREN. 

Det er Forestillinger, som man kan 
sætte sig ud over, maa sætte sig ud over, naar 
det gjælder. 

RUDOLPH. 

Forestillinger! Aa ja. Folkesnakken skal 
vi vide at sætte os ud over, det er vi stolte 
nok til . . . Moders Handlemaade har været 
saadan, at hun ikke behøver at slaa Blikket 
ned for Nogen. 



MINISTEREN. 

Ja, Gud ske Lov! 



RUDOLPH. 

Men saa vil du komme — efter at hun er 
udpeget som din Elskerinde — du vil træde 
frem og fornægte hende for Alles Øine, sige: 
»Jeg kj ender ikke denne Kvinde« — aa, at du 
blot kan tænke derpaa! 

13* 

MINISTEREN 

Det gjælder min Ministerstilling, gjælder 
Alt hvad jeg har arbejdet for et helt Liv — 

RUDOLPH. 

Ja, det faar ikke hjælpe. 

MINISTEREN. 

For det har din Moder ofret sin huslige 
Lykke, en Hustrus Stilling og Navn, med 
usigelig Forsagelse og Forsigtighed er det op- 
naaet — 

RUDOLPH. 

Jeg vil ikke vide af en Fader, der for- 
nægter .mig, og jeg taaler ikke Fornægtelsen: 
jeg stiller mit Ord imod den. 

MINISTEREN. 

Det vil du ikke gjørel 

RUDOLPH. 

Du skal faa det at se. Og et gjør jeg 
strax, endnu inat, jeg oppebier ikke Skjændslen ; 
jeg reiser bort — hvorhen veed jeg ikke — 
ligemeget, og jeg vil se at faa Moder til at 
reise med. 

MINISTEREN. 

Men hun vil blive. 

RUDOLPH. 

Ja, hun bliver vel. Hun har fundet sig 
i saa meget, og vil vel ogsaa finde sig heri. 
Hun vil blive hos den Mand, der fornægter 
hende, og sin Søn vil hun miste . . . Hvis du 
ogsaa tør tage det paa dig — I 

(Ministeren synes under disse Ord at synke sammen. Hans Træk slappes.) 



SJETTE OPTRIN. 

t 

De Forrige. Helene træder ind fra heire med en Avis i Haanden. 

HELENE 

(træder hen til Ministeren og rækker Avisen hen imod ham). 

Herbert — hvad er det? 



MINISTEREN 

(farer sammen). 



HELENE. 



Læs! 



MINISTEREN 
(med afværgende Bevægelse). 

Jeg veed nok — 

HELENE. 

Og du siger Intet! Siig dog, at det er 
Løgn I 

RUDOLPH 
(ved Døren til Dagligstuen ser fkst paa Ministeren). 

MINISTEREN 
(gjør en Bevegelse, som om han vil tale, men tier). 

HELENE 

(i høieste Angst). 

For Guds Skyld! 

(Ministeren ser bort med et Snk. Helene ser avillig paa Rnpolph. Rudolph 
tilkaster Ministeren et betydningsfuldt Blik og gaar ind i Dagligstuen, 
hvor han i Baggrunden vender sig om.) 

HELENE 

(ser forundret efter ham). 

Et anonymt Brev siger mig, at der mellem 
mine Gjæster — Herbert? — 

I dette Øieblik hører man fra Salonen tilvenstre for Dagligstuen Begyndelsen 

af Appasianata-Sohaten.) 

HELENE 
(farer sammen — ser vist paa Ministeren, der ogsaa har gjort en nvil- 
kaarlig Bevægelse — følger hans Blik ind i Dagligstuen, hvor kun Rudolph, 
der vender sig om og ser paa Faderen, er synlig, tager sig med Haanden 
til Hovedet, hvis Udtryk viser, at en pludselig Ideeassociation danner sig). 

Ella Martens — Sekretæren — 

Hun vakler og synker med et halvtundenrykt Skrig om paa Sophaen, 
hvor hun aander krampagtig, stønnende.) 

SYVENDE OPTRIN. 

De Forris^e. Qeheimeraaden; siden Arndt og Fanny. 

GEHEIMERAADEN 

(der har set op ved Tonerne, kaster sine Kort, styrter ind og Inkker 

Døren til Spillestnen efter sig). 

Hvad er der? Helene! hvad feiler dig? 

MINISTEREN. 

Kjære Onkel! Helene er pludselig bleven 
syg — jeg frygter, at det er et Nerveslag 

GEHEIMERAADEN. 

Gud bevares! Men er der da ingen Læge 
blandt Gjæsterne? 

MINISTEREN. 

Nei, desværre! men jeg vil strax sende 
Bud efter Huslægen. 

GEHEIMERAADEN. 

Ja, gjør det, gjør det, Kjære! 

MINISTEREN. 

Desværre vil hun vel neppe mer i Aften 
kunne gjøre Honneurs — 

GEHEIMERAADEN. 

Hvad tænker du paa ! Gjæsterne maa sendes 
hjem — 

MINISTEREN. 

Ja» jeg frygter næsten, at det er nødvendigt. 

GEHEIMERAADEN. 

Naturlig, forstaar sig . . . hun maa have 
Ro, fuldstændig Ro . . . overlad du bare det 
til mig! Du maa ikke gaa fra hende, nei, nei 
— nei, nei — den kjærlige Ægtefælle er endnu 
vigtigere end Lægen — Jeg skal nok 

MINISTEREN. 

Tusind Tak, kjære Onkel! 

GEHEIMERAADEN. 

Herregud — vores Helene, der ellers er 
saa kjernesund — men — Mod, kjære Herbert, 
Mod! og Ro fremfor Alt, det kan ikke være 
saa farligt — 

(I Dagligstuen har man fra Begyndelsen af dette Optrin ikke knnnet se 
Nogen, da Alle er strømmede til Salonen (der antages at ligge tilvenstre 
for Dagligstaen) saa at Helenes Besvimelse til denne Side slet ingen Op. 

mærksomhed har vakt.) 
(Fra venstre gjennem Dagligstuen kommer Arndt ind og meder Geheime- 

raaden i Døren.) 

GEHEIMERAADEN 
(griber Arndt ved Skuldren). 

Hys! Hendes Naade er blevet syg — Sel- 
skabet gaar fra hinanden — (vender sig.) Mod, 
kjære Herbert! 

(Gaaer ind i Dagligstuen og lukker Døren efter sig. Musikken lyder 
dæmpet knap et halvt Minut endnu og hører saa pludselig op.) 

ARNDT 

(ser best3nrtet paa Ministeren og opdager Avisen, som Helene har ladet 

glide ud af Haanden, da hnn sank om paa Sophaen). 

Deres Excellence, jeg ser hvordan 

er denne usalige Avis — (tager den op.) 



HELENE 
(forer op ved Ordet »Avis« — ser sig om). 

Ah, — Arndt, er det Dem? var der ikke 
Nogen her? 

ARNDT. 

Jo, Onkel Kaspar. 

HELENE. 

Gud! har han læst — ? 

MINISTEREN. 

Nei, nei! 

ARNDT. 

Deres Naade, ]eg beder Dem — lad dog 
ikke disse Afskyeligheder gaa Dem for nær 
— Dementien er allerede i Trykkeriet — denne 
Bagvadskelse vil ikke gaa ustraffet hen — 



HELENE 

(aforstaaende, ser paa Ministeren). 

Dementien? 

MINISTEREN. 

De tager feil, Hr. Departementchef. 

ARNDT 

(forferdet). 

Tager feil? hvad mener Deres Excellence? 

MINISTEREN. 

Jeg dementere ikke. 

ARNDT. 

Men — det er absolut nødvendigt, Deres 
Excellence I 

MINISTEREN. 

Jeg indgiver min Demission. 

ARNDT. 

Det det er dog ikke Deres Alvor. 

MINISTEREN. 

Berolig Dem, Hr. Departementchef 1 Jeg 
forstaar fuldkommen, at denne Efterretning maa 
være rystende for Dem. Men betænk, at Deres 
Forlovelse først skulde deklareres iaften. 

HELENE. 

Først iaften — men Arndt vil dog ikke — 
nu da Fanny og jeg Arndt 1 

ARNDT 

^efter en pinlig Pause, med pludselig Frimodighed, som En, der har taget 

sin Beslutning). 

Ja, det er mig ganske vist kjært, at Deklara- 
tionen ikke har fundet Sted. 

MINISTEREN. 

Ikke sandt! der ligger noget Trøsteligt i 
den Betragtning? 

HELENE 
(med en indigneret Bevægelse). 

Er det muligt! 

ARNDT. 

Ikke just trøsteligt, men — — Ser De, 
Deres Excellence, ved min Kjærlighed til Deres 
Datter er jeg dobbelt saaret af en Ulykke, der 
ikke blot rammer min politiske Mentor, men 
ogsaa min Brud; men midt i denne Smerte 
tager jeg dog taknemlig mod den Fordel, at 
denne Kjærlighed nu i alt Fald ikke længer 
kan mistænkeliggjøres. 

HELENE. 

Arndt! gode, ædle Mand! — ja, jeg vidste 
det. De elsker min Fanny! 

MINISTEREN 

(overrasket, giver ham Haanden). 

Jeg har taget feil af Dem. 

ARNDT. 

Ja, Deres Excellence, hvis De har ventet 
et andet Svar af mig. 



MINISTEREN 
(besindende sig — ironisk). 

Ja, jeg har tiltroet Dem for kortsynet Be- 
regning. Formuen forbliver jo hendes — 



HELENE. 

Herbert! 

MINISTEREN. 

Og ikke mindre de vigtige Familieforbin- 
delser — 

ARNDT 
(med lavet Indignation). 

Deres Excellence — jeg 



MINISTEREN. 

Kun beklager jeg, at De er for ung til at 
blive min Efterfølger, men med Tiden — 



ARNDT. 

Denne Mistro har jeg ikke fortjent. 

MINISTEREN 

(alvorlig). 

Hvis jeg følte mig overbevist om, at De 
ikke har fortjent den, vilde det nu yde mig en 
stor Beroligelse, Hr. Arndt. 

FANNY 
(styrter ind fra Dagligstaen). 

Moder — er du syg? 

HELENE. 

Aa nei, mit Barn. 

FANNY. 

Gud ske Lov! 

HELENE. 

Hvad gjør de derinde ; der er saa stille ; — 
blev der ikke spillet før? 

FANNY. 

Jo, Moder; Fru Martens spillede Appasionata. 

HELENE 

(mekanisk). 

Rigtig — Appasionata. 

FANNY. 

Men saa kom Onkel Kaspar ind og sagde, 
at du var pludselig bleven meget syg, og nu 
gaar de allesammen hjem. 

HELENE. 

Ja, lad dem blot gaa, vi vil være alene^ 
(skj«rende bitten:) eu famille — Og det fuldtalligt. 
(Med forandret, resolut Tone :) Gaa, Fanny! Og hent din 
Broder — 

FANNY. . 
Min Broder? (ser medlidende poa Moderen, som han troer 

taler i Vildelse.) — Hien kjære Moder I 

HELENE. 

— din Broder og din Faders Elskerinde — 
hun hedder Ella Martens. 

FANNY 
(farer tilbage). 

Gode Gud — hvad siger du? 

HELENE. 

Arndt! Gjør du, hvad din Forlovede er for 
svag til. 

MINISTEREN. 

Men Helene — hvad skal dog — ? 

HELENE 

(afgjerende). 

Gjør som jeg siger. 

(Arndt gaar ind i Dagligstuen.) 

FANNY. 

Fader, siig dog at det ikke er sandt 

Moder er jo syg — 

HELENE. 

Ja, var jeg blot det! 

MINISTEREN. 

Din Moder taler ikke i Vildelse. 

P^ANNY. 

Fader — er det sandt? 

MINISTEREN. 

Mit Barn! hold dig til din Moder og til 
din Brudgom, og gid han maa kunne erstatte 
dig din Fader. 

FANNY. 

Nei, nei — jeg vil ikke miste dig, Fader I 

HELENE. 

Hvor vil du dog trænge dig paa? Han har 
dog aldrig brudt sig om os. 

FANNY. 

Aa jo — jo! ikke sandt Fader! du holder 
dog mest af Moder og mig? 

MINISTEREN 
(tonløst og med Anstrengelse). 

Jeg holder ogsaa af jer. 

FANNY 
(vender sig bedrevet til Moderen og skjuler Ansigtet i hendes Skjød). 



OTTENDE OPTRIN. 

De Forrige ; Ella, Rudolph og Arndt trsede ind fra Dagligstaen. 

HELENE 

(reiser sig med VsrdighedU 

Det glæder mig, at De endnu ikke var 
taget afsted. 

ELLA 

(lidt usikker). 

Vi stod just i Begreb dermed, Deres Naade. 

HELENE. 

Vi vil afholde et Familieraad her, og der 
Tiører De dog med — saa vel som Hr. Arndt, 
Fannys Brudgom, ogsaa De, min Husbonds 
Maitresse. 

MINISTEREN 

(rasende). 

Helene — I 

ELLA 
(skjuler Ansigtet i sine Hænder). 

Min Gud! 

ARNDT og FANNY 
(træder imellem Helene og Ministeren). 

Deres Excellence 1 
Fader ! 

RUDOLPH 

(omfavnende Ella som for at værge og skjule hende). 

Vi er komme, Deres Naade, skjøndt jeg 
anede, hvad der var forefaldet, men vi vilde 
ikke, at det skulde se ud, som om om vi flyg- 
tede; tro imidlertid ikke — 

MINISTEREN 
(der har betvunget sin første Opbrnsen). 

Stille, Rudolph! Det er mig, hvem det til- 
kommer at svare, (tu Helene.) Denne Kvinde, som 
du troer at kunne se ned paa fra din formentlige 
Høide som dadelfri Ægtehustru og hvem du 
slynger Pøbelord i Ansigtet — hun er — hvis da 
Andet end juridiske Ceremonier har Gyldighed 
— hun er min virkelige Hustru. 

HELENE 

(ler). 

Din Hustru! saadanne Fraser skal impo- 
nere os! 

14 

ARNDT. 

I Ministerens Mund lyder det ganske vist 
overraskende. 

MINISTEREN. 

Fordi det er et Menneskes Ord. Ja, i 
disse øde Rum har hidtil kun Ministeren talt — 
men nu er hun her, mit Menneskelivs hemme- 
lige Ledsagerske, og for hende vil jeg tale. 
Min Hustru er hun, sagde jeg — men jeg har 
sagt for lidt: hun skal ikke sættes i Rang med 
almindelige Hustruer, saadanne som du er en 
af, Helene — 

FANNY 
(i bedende Tone). 

Fader? jeg beder dig — 

HELENE. 

Aa, lad ham tale — han har Ret: jeg 
faar vel ydmyge mig. Jeg indser nok, at hun 
er mig overlegen, da hun ved sine Kunster har 
forstaaet at vende hans Hjerte fra mig, — og 
det allerede i de første Aar af vort Ægteskab. 

ELLA. 

Nei, hans Hjerte har jeg ikke lokket bort 
fra Dem. Det var jo mit fra først af og har 
aldrig tilhørt nogen Anden. 

HELENE 

(stirrer forfærdet paa hende). 

Hvad skal det sige! — De skulde have 
haft et Forhold med min Mand, før han for- 
lovede sig med mig? 

ELLA. 

Et Forhold — ? 

MINLSTEREN. 

Dine Ord viser, hvor langt du er fra blot 
at kunne ane en Handlemaade som Ellas, din 
Tankegang er altfor lav dertil. 

FANNY 
(kommende Arndt i Forkjøbet, der gjør Mine til at nedlegge Indsigelse). 

Husk paa Fader, at Moder er haardt krænket, 
og vær ikke bitter imod hende. Jeg har dig 
saa kjær, som en Datter kan have sin Fader, 
og j^g vilde saa gjerne høre Alt, hvad du kan 
sige os for at løse denne Gaade. 

MINISTEREN. 

Du har Ret, min Datter — ja, jeg vil være 
rolig — jeg vil forklare jer Alt. 

HELENE 

(sættende sig paa Sophaen tilhøire). 

En Forklaring trænger vi ganske vist i 
høi Grad til. 

(Fanny sætter sig ved Siden af hende og holder hendes Haand, som for 

at berolige hende; Ella sætter sig i en Lænestol bag Bordet tilvenstre og 

Rudolph staar bag ved den; Arndt læner sig lit Kaminen. Ministeren i 

Forgrunden tilvenstre, med den ene Haand støttet paa Bordet.) 

14* 

MINISTEREN. 

Ja, vi elskede hinanden — jeg var midt 
i Tyverne, da jeg lærte Ella at kjende — ; vi 
var blevne lykkelige sammen paa sædvanlig 
Vis, hvis ikke en rasende Ærgjerrighed havde 
naget mig. Dog, det var ikke blot Ærgjerrig- 
hed, det var Erkj endelsen af, at mine Evner gik 
i praktisk Retning og krævede store Forhold, 
Følelsen af, at jeg var skabt til at herske; — 
og jeg havde ingen Udsigt til at naa nogen 
Magtstilling. Som juridisk Skribent havde jeg 
vakt nogen Opmærksomhed, men mit Tempera- 
ment var ikke skabt for det stille Arbeide ved 
Skrivebordet, og det var ikke Forfatterære jeg 
tørstede efter. I en Tid, da jeg just var aller- 
mest sønderrevet mellem min Kjærligheds Lykke 
og Frygten for hvad jeg betragtede som et for- 
feilet, daadløst Liv, lærte jeg dig at kjende, 
Helene — og snart saae jeg, at jeg havde gjort 
Indtryk paa dig, at du forelskede dig i mig. 
Jeg mærkede, at du fandt Behag i mig og at 
din Ærgjerrighed i mig saae en Mand, der 
kunde tilfredsstille den (med Eftertryk) den v. Man- 
goldske Ærgjerrighed — 

HELENE 

(gjør en nervøs Bevægelse, som en der føler sig truSet). 

FANNY 
(slipper Moderens Haand og ser lidt mistænksom paa hende). 

MINISTEREN. 

Vi havde Brug for hinanden, ser du. — 
Du kunde give mig Midlerne og jeg kunde 
gjøre det ud af dem, som ingen af dine rige 
Tilbedere kunde: gjøre dig til Ministerfrue. 

HELENE. 

Men du selv da — hvad følte du da? 

MINISTEREN. 

Spørg Hr. Arndt, hvad han føler for Fanny. 

FANNY 
(reiser sig i Sædet og ser forskende paa Arndt). 

ARNDT. 

Deres Excellence — mine Følelser — jeg 
troer, jeg har 

MINISTEREN 

(fortsættende, uden at agte paa ham). 

Eller spørg dig selv derom. 

HELENE. 

Du elskede mig ikke — og alligevel 

det er jo skrækkeligt! 

MINISTEREN. 

Lad os undgaa de stærke Udtryk! Ærlig 
talt, hvormange unge Mænd af vor Selskabs- 

kreds møder sin Brud med en Romeos Liden- 
skab, — og hvor mange unge Piger vilde 
egentlig være tjent med den? 

ARNDT. 

Der er dog et temmelig stort Spring mellem 
en heroisk Elskov, der paa ingen Maade er 
ønskelig i det borgerlige Liv — og 



MINISTEREN 

(hwinUg). 



A ha! 



FANNY. 

Hvad siger du! 

HELENE. 

Ja, den har jeg aldrig sukket efter — men 
Ligegyldighed — ja, sig det kun, Arndt, Lige- 
gyldighed ! 

MINISTEREN. 

Det er ogsaa et Ord, der er let sagt. 
Havde du haft Egenskaber, som havde frastødt 
mig, ja havde du blot manglet Ynde og til- 
trækkende Kvindelighed, saa havde jeg visselig 
ikke tænkt derpaa. Nu derimod saae jeg for 
mig en Brud, som Mange vilde misunde mig, 
og i Medgift saa glimrende en Udsigt, som jeg 

kunde ønske mig. Med vor Formue, med det 
Hus, som vi vilde kunne føre, fremfor alt med 
vore Familieforbindelser og deres Indflydelse 
var det Høieste mig ikke længer uopnaaeligt . . . 
Hvad der gjærede i mig, blev ikke længe skjult 
for min Ella — og saa — 

FANNY 
(medlidende). 

Saa forlod du den Ulykkelige! — 

ELLA. 

Aa nei! det gjorde han ikke. 

MINISTEREN. 

En Dag sagde hun til mig, at hun indsaae, 
det vilde ikke føre til vor Lykke, hvis jeg 
ægtede hende. Kjærligheden vilde ikke kunne 
udfylde mit Liv, og den Virksomhedskreds, der 
tilkom mig, vilde jeg ikke kunne finde. Der 
vilde bestandig foresvæve mig Alt hvad jeg 
havde kunnet blive til. — Gaa du den Vei, der 
ligger for dig, sagde hun, jeg tør ikke være dig 
nogen Hindring. Ægt Frøken v. Mangold, og 
jeg vil være din Elskerinde. 

HELENE 

(efter en kort Pause — stirrende paa Ella). 

Det — har De sagt til ham.^ 

ELLA. 

Ja. 

MINISTEREN. 

Og sjelden har Kjærlighed gjort mer for 
en Mand. 

HELENE. 

En deilig Kjærlighed, maa jeg sige — og 
en ædel Handling! Føler De da ikke, hvor 
dybt De derved har nedsat ikke blot Dem selv, 
men Deres Elskede, hvem De dog tvertimod 
skulde hæve og forædle? 

ELLA. 

Nedsat? 

HELENE. 

Ja, De har ikke vovet at bygge paa hans 
Kjærlighed; Deres har ikke været stærk nok 
dertil, og hans har De ikke stolet paa. De har 
ikke troet, at Kjærlighedens Lykke var nok for 
ham, naar han redelig maatte nøies med den 
i smaa Forhold. 

MINISTEREN. 

Hun har rigtig erkjendt min Natur. 

HELENE. 

Ja — og det skulde Kjærligheden gjøre — 
den, der ellers kaldes blind, den skulde her have 

været saa klartseende, udspeidet de inderste 
Feil, gjennemskuet Karakteren lige til Bunden! 
Er Kjærligheden ikke fuld af Tillid, troer den 
ikke paa sin egen .Almagt 

ARNDT. 

Visselig — ! 

ELLA 

(rolig, men med kjendelig Ironi). 

Jeg veed ikke, hvordan Deres Kjærlighed 
er og hvad den mægter; jeg veed kun, at jeg 
gjorde hvad jeg troede var bedst for os begge, 
og at det kostede mig en frygtelig Kamp. 

HELENE 
(til Ministeren). 

Og du er gaaet ind derpaa? Du har ægtet 
mig og dog levet med hende? 

MINISTERER. 

Du siger det: med hende har jeg levet. 

HELENE. 

Jeg forstaar dig endnu ikke! — i alle disse 
Aar — 

MINISTEREN. 

— var hendes Hus, vort lille Hus derude 
— mit Hjem. 

HELENE 

(lader sig synke ned paa Sophaen). 

Gud — hvilken Afsløring 1 

ARNDT 

(trcdende ncrmere). 

Uhørt! hvem havde ogsaa kunnet ane, at 
et saa skjændigt — 

RUDOLPH. 

Skjændigt! jeg skulde dog mene, hvad De 
nu har hørt — 

ARNDT. 

Om et afskyeligt Bedrag har vi hørt. 

FANNY 
(reiser sig). 

Fritz — ! det er min Fader, du taler om. 

ARNDT. 

Det glemmer jeg visselig ikke, for det er 
jo netop mit Hverv at tale for din Moder, der 
selv er maalløs ved dette frygtelige Slag. Heller 
ikke hun kunde jo ane, at det her ikke dreiede 
sig om Følgerne af et enkelt ungdommeligt 
Feiltrin, — et saadant havde hun maaske i sin 
Høimodighed tilgivet — 

HELENE 
(ser op). 

Ja, du har Ret, Fritz — du forstaar mig 
— tilgive vilde jeg — det var netop min 
Hensigt. 

FANNY 
(kaster sig ned paa Skamlen og griber hendes Haand). 

Ikke sandt Moder! cia, jeg vidste det jo! 

ARNDT 

(salvelsesfuldt). 

Der hører De — i sin Høimodighed 



HELENE. 

Derfor var det jo, at jeg men, aa 

Gud! Alt er jo saa helt anderledes end jeg 
havde tænkt mig. 

ARNDT. 

Hvor kunde De ogsaa — en saa ren 
Sjæl 

RUDOLPH. 

Nei, det passede ikke til den Scene, De 
vilde opføre som den Høimodige, den Til- 
givende, hvor min Moder og jeg, vi skulde 
staa som de Ydmygede, ofres paa Familiealtret 
ved denne 

ELLA 

(med bebreidende Blik). 

Rudolph — Rudolph! 



MINISTEREN 

(der efter sin sidste Erklcring har staaet indadvendt, ligesom i en Kamp 

af modstridende Tanker, ndenfor den almindelige Ophidselse, hæver 

Hovedet, ser kort paa Rudolph og derefter paa Helene). 

Ja, anderledes var det vel, end du har 
kunnet tænke dig, men var det derfor mere 

fordømmeligt? — (I indtrængende Tone, med et Skridt henimod 

Helene.) Helene! jeg appellerer til — 



HELENE 

(med et hysterisk Skridt). 

Kom mig ikke nær! 

FANNY. 

Moder, Moder! det mener du jo ikke! du 
vil jo saa gjerne tilgive — Alle — ikke sandt, 
Moder — Alle — ? 



ARNDT 
(irriteret, og aabenbart angst for en Forsoning). 

Tilgive? hvor skulde det her være muligt 
at tilgive? Ja, hvem har her Brug for Tilgivelse? 
Begjæres den overhovedet? Her prales jo høi- 
lydt med en Forbrydelse! 

MINISTEREN 
(overlegent smilende). 

De bruger et stærkt Udtryk, Hr. Departe- 
mentchef! 

ARNDT. 

Ja, Deres Excellence — og i dette Udtryks 
alleregentligste Forstand. For De har faktisk 
levet i Bigami. 

MINISTEREN 
(spydig). 

Dertil troede jeg der behøvedes en dob- 
belt Vielse. 

ARNDT. 

Aa, De forstaar meget godt, at jeg ikke 
taler om juridiske Formaliteter — 



MINISTEREN. 

Men det gjør De Uret i, Hr. Departement- 
chef, for dem forstaar De Dem i alt Fald paa 
— derimod Følelses- Værdi og moralsk Værd- 
sættelse — 

ARNDT. 

Saa meget forstaar jeg dog, at De har 
gjort Sort til Hvidt, har gjort et Maitresse- 

forhold til Deres egentlige Ægteskab og Deres 
Ægteskab til et politisk Middel — 

MINISTEREN. 

Jeg har gjort hvad enhver Fyrste gjør. 

ARNDT. 

Naa ja — en Fyrste — 

MINISTEREN 

(med Høihed). 

— Og er jeg ingen? Jeg har benyttet 
Fyrsteretten — ja, men jeg har ogsaa vist, at 
den var min, nægte det, hvo der tør! — — ^ 

FANEY 

(reiser sig). 

Jeg ikke, Fader. 

MINISTEREN. 

Fanny! — 

ARNDT 

(samtidig). 

Hvad skal det sige! 

FANNY. 

Nei, jeg kan ikke fordømme Fader, saadan 
som du. Ganske vist: ikke Alle har Lov til 
at handle som han 

ARNDT. 

Hvad er dog det for en Exaltation, en 
Venden op og ned paa alle . Begreber — ! 

FANNY. 

Nei — og endnu mindre kan jeg fordømme 
Fru Martens, der var i Stand til en saadan 
Forsagelse — et saadant Offer — 

RUDOLPH 
(griber hendes Haand). 

Søster I 

ARNDT. 

Ogsaa det endnu? fornægter du i den Grad 
det kvindelige Sædeligheds-Instinkt! 

FANNY. 

Ja, siig hvad I vil, der er noget Stort, 
noget Heroisk deri! 

HELENE 

(der efterbaanden er kommet sig af den Bedevelsestilstand, som hun var 
sunket sammen i, og nn med stigende Forandring har været Vidne til 

Fannys Optræden — reiser sig). 

Og paa mig tænker du ikke ? (tii Ministeren og 
Ella.) Hvordan har I handlet med mig, hvad 
har I gjort ud af mig? Kun et Middel har 
jeg været for jer, I har ikke betænkt jer 
paa at bedrage mig, naar I kun selv op- 

naaede hvad I vilde. Du hyklede Kjærlighed 
for mig, og de Krummer, der faldt af fra eders 
Overflod, det var min Ægteskabslykke — det 
var det, som jeg har været stolt af. 

. ARNDT. 

Kun altfor sandt! 

HELENE 

(til Fanny). 

Du beundrer det Heroiske i denne Kvindes 
Forsagelse. Ja, hvem gav hende da Ret til 
at sige til ham: »Ægt hende, og jeg vil 
være din«? — Følte hun da ikke, at denne 
»hun«, som hun gav Anvisning paa til Ofring, 
at hun var en Kvinde, som hun selv — ikke 
saa begavet, ikke saa heroisk, heller ikke saa 
fordomsfri — det skal jeg villig indrømme — 
men dog en Kvinde, et Væsen, der behøvede 
Kjærlighed — maaske kun en stakkels daglig- 
dags Kjærlighed, men dog ikke en hyklet — 
som maaske ingen »Fyrsteret« havde, men dog 
Menneskeret til ikke at blive brugt som Middel 
for fremmede Formaal og bedrages for sit eget 
Livsindhold. 

ELLA. 

Det er sandt, vi har forbrudt os imod Dem, 
og De har Ret til at fordømme os. Men hvis 

De ret kunde sætte Dem ind i min Stilling den 
Gang — — — Jeg vidste jo kun, at De 
elskede ham, og at Deres høieste Ønske gik 
i Opfyldelse. De fik just det, som jeg med 
saa dyb Smerte maatte opgive. 



HELENE. 

Ja — Skinnet deraf. 



MINISTEREN. 

Og naar man troer paa Skinnet, naar det 
fuldkommen tilfredsstiller — hvori er det da 
forskjelligt fra Virkeligheden? — Har du manglet 
noget i alle disse Aar? Du veed, at det ikke 
er Tilfældet. Havde du overhovedet kunnet 
modtage mere Kjærlighed end du fik? 



HELENE. 

Det klager jeg heller ikke over, men over 
at denne Kjærlighed var løiet. 



MINISTEREN. 

Det var den ikke, og det vil du ogsaa 
indse, naar du rolig kan se tilbage paa hele 
denne Tid. 

15 

HELENE. 

Jeg forstaar dig ikke. Saa skulde du jo 
have elsket os beggel 



MINISTEREN. 

Hvad du og jeg kalder Kjærlighed, det 
kalder Ella og jeg ikke Kjærlighed. Den 
Herbert, som du kjendte, og som du kt^nde 
kjende, han har tilhørt dig helt. Naar der for- 
uden ham endnu var en anden, hvem du lige- 
saalidt kunde kjende, som det legemlige Øie 
kan se en Aand — og naar han tilhørte en 
Anden, hvad har du egentlig mistet derved? 



HELENE. 

Nu, i alt Fald, har jeg ogsaa mistet min 
Herbert. 

MINISTEREN. 

Ja, og derfor har jeg Uret. Det er dens 
Velsignelse, som bliver indenfor Kredsen af 
vant Sædelighed: han har ogsaa Lov til at tabe. 
Den, der træder udenfor den, han maa seire 
— ellers har han Uret. Jeg skulde have ført 
det seirig igjennem til min Død . . . (Tu Amdt.) 
Og til Dem og Deres siger jeg: De har 
styrtet mig, men — 

ARNDT. 

Jeg, Deres Excellence? Jeg dog ikke? Har 
jeg nogensinde været Deres Modstander? 



MINISTEREN. 

De og Deres Lige har styrtet mig, for kun 
gjennem eders Anskuelser virker hin Artikel, 
og De vil ogsaa blive min Arvtager. Men det 
skal dog en Gang være eder sagt: Ikke ved 
min Lastefuldhed har I styrtet mig, skjøndt I 
vil lade saadan, men ved det i mig som var 
noget værd. Fordi jeg ikke var en kold 
Formel, som I bildte jer ind, men var et 

Menneske, havde et Hjerte der var jeg 

saarbar. Ja, havde jeg endda været en liderlig 
Karl og ført et almindeligt Skjørlevnet, aa — 
I havde haft den kristelige Kjærligheds Kaabe 
at brede over de mange Rifter. ]eg vil sige 
det ærligt: som offentlig Personlighed, som 
Politiker var der nok at sige paa mig; saa helt 
Uret havde Drengen der ikke (peger pwRadoiph) naar 
han beskyldte mig for at være Renegat ; jeg er 
tidt gaaet paa Akkord med min Samvittighed, 
jeg var ikke ren. I dette Forhold derimod — 
det gjør Ingen af jer mig efter, saaledes vil / 
ikke falde . . . Og nu tænker jeg, vi har talt 
os ud overfor hinanden. — Rudolph, vil du gaa 
ned og faa fat i en Vogn, vi vil kjøre hjem. 

15* 

HELENE. 

Du vil — allerede nu? 

MINISTEREN. 

Heller strax, da det dog maa være. 

HELENE. 

Ja — det maa vel — 

ARNDT 

(bestynet). 

De kan dog ikke tænke paa — 

HELENE. 

Nei, nei — aa, jeg havde slet ikke tænkt 
— det er jo saa helt anderledes end jeg fore- 
stillede mig . . . Aa, hvorfor kunde de dog^ 
heller ikke lade os være i Fred? hvorfor skulde 
de basune det ud? det kom dem jo ikke ved! 

ARNDT. 

Tro mig, Kjære — det var dog bedst — 

HELENE 

(vender sig hovedrystende fra ham til Ministeren). 

Herbert — saa maa vi da skilles. 

MINISTEREN. 

Vi maa, Helene. Verden vil det — og 
vor egen Fordom. 

HELENE 
(giver ham Hunden). 

Og J^S vil dog takke dig for de mange 

ÅBX — (vender sig bort og skjuler Ansigtet i sine Hcnder.) Aa 

Gud, det er dog saa tungt — ! (nd tiihaire.) 



FANNY 
(omfitvner Faderen). 

Men jeg vil ikke miste dig, Fader! hører 
du, jeg vil ikke. Det kan Ingen forlange 
af mig. 

MINISTEREN. 

Nei, nei min Fanny! Jeg vil vedblive at 
være dig en faderlig Raadgiver. Rigtignok 
skulde du nu kunne undvære en Fader, da du 
har valgt dig en Ægtefælle. — Hvis jeg ikke i 
disse Dage havde været saa forjaget og ude af 
mig selv, saa havde jeg maaske ikke saa hurtig 
givet mit Samtykke — men det skader ikke: 
denne Time vil give dig en Del at tænke over 
— du vil prøve dig selv og prøve ham — 



ARNDT. 

Deres Excellence, at De saadan næsten 
advarer min Forlovede imod mig, jeg synes i 
alt Fald den Ret — 

FANNY. 

— Ingen Ret, som tilkommer en Fader, 
har han mistet, jeg vil ikke høre saadan 
Noget! 

MINISTEREN. 

Der kan De høre! O, endnu et: ikke blot er 
jeg hendes Fader, men hun er min Datter, det 
vil De allerede med nogen Misfornøielse have 
mærket idag. Derfor — se Dem for. Og frem- 
for alt: De har ingen Fyrsteret. 

(Arndt og Fanny nd.) 



NIENDE OPTRIN. 

Ministeren. Ella. 

MINISTEREN 
(sjmker ndmattet samraen i en Lænestol). 



ELLA 
(bøier sig over htm). 

Herbert — min Herbert! 



MINISTEREN. 

Ja, du kjære, trofaste Sjæl, nu har du mig 
helt igjen. 

ELLA. 

Ak, jeg tør ikke engang glæde mig derover. 

MINISTEREN. 

Stakkels Helene! 

ELLA. 

Men — din Stilling — f du talte til Arndt, 
som om — 

MINISLEREN. 

Med den er det ude! 

ELLA. 

Du gode Gud — Alt hvad du havde til- 
kjæmpet dig! 

MINISTEREN. 

Ja, Ella! jeg er en skibbruden Mand. 

ELLA. 

Men i alt Fald har Stormen kastet dig i 
Land paa en venlig 0. 

MINISTEREN 
(irykker hendes Haand). 

Ja — Ella, og en velkjendt. (Reiser sig, med 
pindseUgt, smerteligt Udbrud:) Men mit Skib, mit stolte 

Skib! Aldrig mer skal jeg have en Kom- 
mandobro under mine Fødder! 

RUDOLPH 

(aabner Dagligstnedøren). 

(Idet Ministeren og Ella gaar hen imod ham, falder Teppet.) 

